
CAP. I 


In care autorul, in ciuda unui boer mare, 
S'aratá mai mare decât el. 


Márturisesc cá un om «are trăeşie în secolul ak 
XX-a in România întregită şi'şi începe amintirile cu 
Intemeierea Principatelor poate îi privit, cu drept 
cuvânt, ca puţin într'o parte. 

Dar nu e vina mea. 

Scriam liniştit însemnările unei vieţi, începând cu 
ziua când mi-am dat seama întâi că sunt „ceva“, 
apoi că sunt „cineva“ şi înainte de-a trage încheierea 
că sunt „nimic“, iată imi cad în mână amintirile 
d-lui Radu Rosetti. Spre marea mea mirare văd că 
ele încep dela Vasile Lupu şi se isprăvesc la Diva- 
nurile ad-hoc! „Dacă-e aşa“ mi-am zis „lasă!“ 
Si-am luat-o dela Dragoş Vodă! 

x 

Inceputurile neamului Gánesc nu sunt bine cunos- 
cute, Unii zic cá s'ar trage din Adam şi Eva, alţi? 
spun din potrivă că din Goril şi Simpanzeu. Si dacă 
nu se pot înțelege oameni cu vază ca Moise şi Darwin, 
ce pot stie eu? 

Că din unii, că din alţii, fapte că neamul e foarte 
vechi. Documentele ni-l arată, înainte de descălecare, 
aşezat în Maramureş, leagănul românismului. 

Mă rog să credeţi că dacă 'mi este felul glumet, 
asta nu înseamnă că náscocesc, Am o mare dra- 
goste de adevăr şi n'am de gând să vă mint, nici cu 
fapte, nici cu vorbe. 

Dar că neamul Gănesc e neaoş românesc din Ma- 
ramureş, n'am incotro. Diplomele crăeşti din secolul 
al XIV-a arătând legăturile dintre regii Ungarii si 
Voevozii noştri dintâi, vorbesc de localităţi de prin 
părţile Bistriţei şi a Remetelui cu numele de: Ganea, 
Ganiciu şi Ganyafalva. lar printre locuitorii acestor 
munţi şi moşii găsim, în secolul al XV-a, pe un lo- 
hannes de Nagy-Ganea, adică pe-un lon din Ganea 
Mare. !) 

Deşi domnul Ghibănescu spune că apelativul 
„Gane“ e slavon, eu văd că e un nume răspândit 
în toate limbele, în acele slavone (Gane—Eugeniu), 
ca şi în acea franceză (Ganne, Ganay), ca si în 
acea engleză (Gane în Irlanda). C'au turat Galii sau 
Anglo-Saxonii apelativul dela Slavi, nu! N'ar putea 
deci fi numele şi curat românesc? Gan. O rădă- 
cină atât de firească. 

Unele din suspomenitele diplome confirmă ipoteza, 
Anume acele prin care regele Ungariei, după ce laudă 
şi răsplăteşte pe credinciosul său vasal Dragoş, duce 
de Maramureş, pentru cucerirea ținuturilor de dincolo 


1) Ion Myhály de Apșa. Diplome maramureșane din sec. 
al' XIV și al XV-a (Maramureș Szighet 1900) la p. p. 123, 
201, 214, 217, 465, 608 etc. 

de munţi (Moldova), câţiva ani mai târziu fulgeră 
şi tună împotriva necredinciosului său vasal Bogdan, 
fost duce de Maramureş, pentruca a îndrăznit, im 
noile ținuturi ale Moidovei, să se scuture de juguj 
maghiar. 

Drept pedeapsă pentru trădarea lui, i se confiscă 
toate domeniile din Ungaria, iar tovarăşilor lui ro- 
mâni li se ia de asemenea satele şi moşiile, care sunt 
dăruite lui Balc, urmaşul credinciosului Dragoş. 

Printre aceste moşii confiscate se află toată pleiada 
cea de Ganea şi Ganiciu. 

Aşa dàr, tovarăşii lui Dragoş si ai lui Bogdan 
erau Români, iar printre ei se aflau stăpânii dome- 
niilor Găneşti din Transilvania. 

E deci stabilit, c'o trăsătură de condei, cá nea- 
mul Gănesc e românesc din Maramureş şi venit în 
Moldova, odată cu descălicătorii. 

Ba, după d-l Ghibănescu,!) Găneşti s'ar trage din. 
chiar Balc Voevod, din Sas prin urmare, şi din Dragoş 
Vodă! Aşa încât am fi de viţă domnească şi încă 
din ce fel de viţă... din primii descálicátori ! 

Un alt autor simpatic — si, fără voia lui, glumet — 
Alexandru A. Sturza, în cartea lui despre domnia 
lui Vodă Mihalache, spune că'n toată România 
sunt numai 9 familii de boeri bágtinagi, mari, vechi, 
„feodali“ !*) Printre ele: Găneştii! lată-ne deci se- 
niori medievali... te văd, te văd, străbun obscur, cu 


1) „Gh. Ghibănescu in revista „Ion Neculce vol. III, 1923, 

2) Al. A. Sturza. Le régne de Michel Sturza p. p. 136- 
137. Aceste familii ar ti: 3alș, Băleanu, Bălăceanu, Can- 
tacuzino, Creţulescu, Gane, Grădișteanu, Sturza şi Vácá- 
rescu. 

coif şi cu armură, cu dreptul primei nopţi de nuntă !... 
Mari şmecheri, feodalii ăştia !... 

Ei, dar să lăsăm. Această strălucită origină 
poate fi contestată sau discutată de cine-o. crede 
de cuviință. Eu mam vreme să mă opresc. Ceilalţi 
străbuni mă chiamă, 

La început îi cam încurc. De! s'au trecut atâţia 
ani! ŞI erau mulţi pe-atunci. Dacă nu le mai dau 
de urmă, pricina e a unui prost obicei de pe vre- 
muri să se scrie când se vorbea de boeri: Jupâ- 
nul Costea sau Hatmanul Andrei — păs să se ştie 
din ce neam erau ! 

Cel întâi care'mi esă în cale, din isvoadele lui 
Ghibănescu, e Jupân Toader Gânescu in vleat 
6952 (1445 1). E un bătrân interesant, fiind-că, deși 
tace în slove moarte, spune Domnul despre dân- 
sul lucruri înțelepte: Că Jupân Gănescu „boiarul 
nostru“ e ginerele popei Oană de pe lalan! 

Ei ?... Se pare puţin? Dar e foarte mult. 

Intăi. lată-l pe Ganea spunându-şi Gănescu, după 
obiceiul vremei, precum Jurjea îşi spunea Jurjescu 
şi Micle Miclescu. 

Al doilea. Vorbind de Toader Gănescu, Dom- 
nul zice : „boiarul nostru“. O lecţie de istorie dată 
de Stefan Muşat încăpăţinatei posterităţi. S'a răs- 
pândit o credinţă la noi, cu puţine excepții chiar 
printre cunoscători, că boerimea română era boe- 
Time de slujbă, nu castă nobiliară. De la Greci în- 
coace, da, însă nu la început... Dar, în această 


1) Gh. Ghibănescu. Surete si Izvoade. Vol. l. p. 128 
urm. 

privinţă s'a scris atât de mult, şi bine şi rău, mai 
mult rău de cât bine, cát n'ar fi locul aici să spu- 
“nem decât doar un lucru: cá Stefan Vodă Muşat 
ştia mai bine decât noi ce se petrecea pe vremea lui. 

Deci iată-l pe acest Domn zicând lui Toader Gá- 
nescu ,Jupán" (de la „pan“, domn, seigneur), adăo- 
„gând că el este „boiarul nostru“, deşi nu era sluj- 
baş şi nici fost slujbaş. 

Era sau nu era castă nobiliară? Tot dintr'un 
“condei. Istoria în galop ! 

Al treilea. Socrul lui Jupán Gănescu fiind de pe 
lalan, Domnul îi dărueşte ocini şi moşii la obărşia 
acelui rău, precum şi a Bârladului. Si astfel se în- 
'telege cum, din Vestul Moldovei, de la Cernăuţi la 
Fălticeni şi până în Trotuș, s'a umplut ţinutul Tu- 
tovei de sate Gánesti. 

Al patrulea. Toader al nostru era ginere de 
popă. Nu că mă laud, dar era... Și în 1445 popa 
era popă, alesul lui D-zeu pe pământ... S'au tre- 
cut de-atunci 500 de ani. Astăzi — de! — i cu- 
noaştem cu toții ! 

Jupănaşe Toader, fie-ti terina uşoară, trecem în- 
nainte, lăsând la oparte pe fiul tău Fronie, foarte 
ipotetic! 1) 

Lăsăm de asemeni în umbră — cel puţin deo- 
camdată — pe Gane şi pe Coste, care în 1491 
vând satul Cernica pe Berheci lui Marco, Spata- 
tul lui Ştefan cel Mare! 

Trecem deci la un alt Gánesz, Pârcalab de Neamf 
pentru care am o deosebită considerație si iată 


1) Gh. Ghibănescu. Surete şi isvoade, vol. 1. 

dece. La moartea lui tată-seu şi-a strâns fraţii la 
împărțiala moştenirei, anume pe Cozma Postelnicul 
și pe sora lor Magdalena °). Veselii moştenitori îşi 
aleg moşiile — una mie, una fie — scule şi țigani. 
Asta era în 1517. lar 23 de ani mai târziu, în 1540, 
se întâmplă dandanaua ĉea mare despre care 
sunt pline toate cronicele noastre: omorârea lui Ste- 
fan Vodă Lăcustă de către boerii Găneşti şi Arbu- 
reşti?). Si anume in împrejurarea următoare: 
„Nişte lupi turbaţi“ (ăştia erau străbunii mei să- 
răcii) „s'au vorovit într'o seară ca să vâneze oaia 
cea neslobiva“ (Sic. Vorbele lui Grgore Urechie. 
El îl face pe Lăcustă oaie, nu eu) şi dând învă- 
țătură slujilor sale ca toţi să se 'ntrarmeze şi purâ- 
ndu-le şi jurământ să le fie cu dreptate, s'au pornit 
cu toţii şi întrun foişor, sus în cetate, unde odih- 
nea, au risipit uşa; neştiind Ştefan Vodă nemică de 
aceasta s'au sculat fiind numai în cămaşă, iar ei cu 
toţii, ca nişte lei selbateci, au năvălit asupra-i şi 
multe răni făcându-i, Pau omorât“. Amin! 

Asta este dela Ureche Vornicul citire. lar Costin 
fiul adaogă: „... cât şi astăzi se cunoaşte sângele 
pe zidul pereţilor casei aceia, în cetatea Sucevei, 
pistrulat din Stefan Vodă şi tăindu-i capul Pau 
scos afară !* 

Grozav ! Mi-e ruşine şi azi, după patru veacuri, 
de fapta aceasta. 

Când mă gândesc c'aşi putea să mă trag dim 


1) N. lorga. Studii şi documente, vol. VI p. 74. 
2) M. Kogălniceanu. Letopisefii Tárei :Moldovei Ed 
1852 vol. I. p. 167 si urm. 

acei lupi, din acei lei — mai ales că erau selba- 
teci — mă apucă un necaz, pe care nu'l pot mân- 
gâia decât cu gândul că nici până azi nu ştiu 
cine anume erau acei Gánesti flămânzi. Adevărat e 
că Azarie, Urechie, Costin şi Şincai spun că 
„acest lucru urât şi necuviincios“ s'a făcut de 
către Mihul Hatmanul şi Trotuşan Logofătul, 
Bine, bine — dar care-i Gănesc, care-i Arburesc? 
Vorba mirelui care, trebuind să se hotărască 
într'o şchioapă şi o chioară, stă nedumerit şi 
cântă : 

„Care, care, care,“ 

„Care s-o aleg ?* 

Am ales pe logofătul, fiindcă la urma urmei, 
dacă e vorba pe ghicite, apoi mai bine imi vine 
să cred că Trotuşan era Gănesc, de oarece, pe 
vremea lui, mai trăia un anume lon Gănescu cu 
moşii pe Trotuş şi mi-au zis: poate de-acolo i 
se trage numele. — Dar nu ţin mortic. ll vrea 
unul pe Mihul Hatmanul — slobod, sá şi-l ia! 
Eu îl revendic însă pe Cozma.... Uite, frate, 
Cam uitat să spun lucrul de căpetenie! Ucigaşii 
aceştia mai aveau doi tovarăşi nedespărţiţi, pe 
Crasneş şi pe Cozma. D'aia ziceam mai sus cá 
am o deosebită consideraţie pentru acel părcâlab 
de Neamţ, Costea Gănescu, care chemând la 
moştenirea bătrânului pe frate-seu Cozma Pos- 
telnicul, mi-a dat mie a înţelege cá acest fericit 
moştenitor din 1517 e acelaş nechibzuit ucigaș, 
despre care spun Letopisetii cá în 1541 i s'a tăiat 
capul. Fiindcă aşa s'a isprăvit întâmplarea. 
Petru Rareş li-a tăiat capul la toţi, lui Trotuşan, 

lui Mihul, lui Crasnăş şi lui Cozma. „la-n soco- 
titi Dumneavoastră“ zice cronicarul „cum pedep- 
seşte Dumnezeu celora ce fac rău!*!). 

... Şi pedeapsa lui Dumnezeu nu e numai 
una. L'a blestemat Domnul pe Cozma, vel pos- 
telnic, cu'n cârd de fete, cu Anghelina, cu Nas- 
tasia, cu Maria şi Sofia !.. vai de el săracul! lar 
Anghelina s'a apucat, la moartea surorilor, poate: 
şi pentru ispăşirea păcatelor lui Cozma, să-şi, 
dăruiască moşiile Mánástirei Probota... ?) să te tot 
faci călugăr ! 

Si acum că ştim toate aceste, ne putem în- 
toarce la Coste şi la Gane, cei cari in 1491 vin- 
deau spátarului Marco cu 60 de zloți tátáresti 
satul Cernica pe Berheci Ei erau nepoţii Magdei 
şi strănepoţii lui popa Filip, un bătrân de pe 
timpul lui Alexandru Cel Bun ?). 

Mult m-am certat cu D-1 Ghibănescu din pri- 
cina lor. Nu vrea şi nu vrea să le dea boerie 
lui Coste şi lui Gane, pe când eu ţin mortic să-l 
fac pe unul Părcălab şi pe cellalt Postelnic. 

Mi-am pus de gând să nu plictisesc pe cititor 
cu aere doctrinale. Mă mărginesc deci a spune 
cum că părerea mea este următoarea: Coste este 
jupânul Gánescu, Pârcălab de Neamţ, iar Gane 
este frate-seu, Cosma Postelnicul. Cine vrea să 


1) Vornicul Grigore Ureche ín Letopiseţii lui Kogălni- 
ceanu, 

2) N, lorga, Studii și documente vol. VI p. 75. 

3) lon Bogdan. Documentele lui Ştefan Cel Mare, vol. 
I. p. 470-72. 

mă creadă bine ; cine nu, să citească nota din 
josul paginei. !) 

Istoria pe scurt a lui Coste si Gane ar fi deci, 
după mine unul, următoarea: 

Nepoţii Magdei şi poate ai lui Toader Gánescu, 
poate deci fii lui Fronie Gănescu, erau, pe la 
sfârşitul domniei lui Ştefan Cel Mare, doi tineri, 
încă fără boerie, cari ajung, pe la 40-45 de ani, 
Sub Ștefăniță Vodă, boeri de seamă şi oameni 
cu Stare. lar la bătrâneţe, cu vre-o 70 de toamne 
in spinare, amărâţi de cine ştie ce neajunsuri 
“sau poate muscati de vipera râvnei, se înțeleg 
cu Arbureştii şi se duc, noaptea, în cetatea Su- 
cevei, să-şi omoare voevodul. Pun pe-un om de-al 
lor în scaun, pe Alexandru Cornea, de la care 
nu pot trage foloasele aşteptate, căci după abia 
3 luni, noul voevod este omorât de Petru Rareş, 
împreună cu cei care-l ináltase la domnie. 

Inrudirea acestor boeri cu ceilalți Găneşti n-o 
pot stabili, decât ipotetic, dar erau de sigur din 
.acelaş neam, Suceveni şi ei, cu moşiile in apro- 
pierea Probotei, acea mănăstire de care, în cur- 
'Sul vremurilor, au fost mereu legati Găneştii, ba 
cu daruri, ba cu certuri — ba cu lăcrămi, ba cu 
bâta ! 

x 

Tot pe vremea aceia, contiporan cu Trotuga- 
nul, cu Costea şi cu Cozma, poate si el cons- 
pirator şi poate ucigaş, trăia boerul Jon Gánescu °). 








1) Vezi Apendice No 1. 
2) Gh. Ghibănescu, Surete şi izvoade vol. II. pp. 155 
1605 A. R. Pachet XXVIII. 

Trebue să fi fost vre-un om cu vază multă, sluj- 
baş de frunte, bogătaş mare, căci mama lui pare 
a fi fost o Stravici,soră cu Marica Buhuș, iar ne- 
vasta lui un vlăstar din neamul Orăş—frişca 
neamurilor 1). Amintirea lui rămâne atât de vie 
în mintea tuturor urmaşilor, cât nu se pot certa 
două rude de la un petec de pământ, fără să-şi 
spună unul altuia: Şi eu sunt nepot sau rásstrá- 
nepot de-al lui lon Gănescu! 

Printre multe moşii ce-a avut pe Trotuş şi la 
Strunga şi aiurea, Costeştii din Suceava e mai de: 
căpetenie, căci de numele ei se leagă, printre 
veacuri, toti Gánestii răsleţi, făcându-mă să'ntre- 
văd, fără a-l cunoaşte bine, şirul neîntrerupt al 
străbunilor mei. 

Ion Gănescu e deci, după mine, adevăratul în- 
temeetor al neamului Gănesc. Fie-i numele slăvit 
(ce eram de nu era!?) şi să trecem mai de- 
parte cu iufala gândului. 

Mă închin în treacăt Jupâniţei Ana, că-e fata 
lui lon (1561)2), iar lui Miron Gane, pârcâlab de: 
Soroca, ctitor de biserici (1595) îi strig: „La re- 
vedre, jupáne, mă "ntorc, c'avem o socoteală îm- 
preună... mărog ?.. n'am vreme acuma, mă chiamă 
Maria, rămâi D-ta cu Vasilca !* Si pe aripa vremei 
ameţit de atâta mărire, de-atâta boerie şi atâta bo- 


1) N. logga. Studii şi documente vol. Vi. p, 77 ; A. R. 
Pachet XXVIII. Familia Orág era dintre cele mai in- 
semnate familii boeresti dinainte de 1450 până pe la 1650. 

2) A. R. pachet XXVIII; Ghibănescu, Surete şi Izvoade- 
vol. II. p. 155—160. 

gátie, intru in veacolul al 17-a, mirat, nedumerit, 
trist, cu Maria Gane în cârcă, văduvă săracă. 


* 
xk k 


Căci roata lumei se "nvárte. 

In secolul al 14-lea Găneştii vin la cot cu des- 
călicătorii, inruditi poate cu ei, într'al 15-a sunt 
vechi boeri de ţară, înir'al 16-a stau în fruntea 
boerimei... şi într'al 17-a se dau de-a berbeleaca ! 
Ajung, într'o sută de ani, aproape toţi răzeşi. 
Câteva neamuri se mai tin scai de-o mică boerie, 
a doua sau a treia ; se ridică în secolul al 18-a, 
încet, greu, ajung din nou la stările d'întâi, mai 
mult prin agerimea minţii, decât prin bani şi a- 
lianţe ; într'al 19-a, cupringi de vârtejul vremei, 
se cultivă, traduc și scriu; in 58 li se iau privi- 
legiile ; între 60 si 70 îşi pierd averile şi in 1923 
unul moţăe la Casaţie, altul tàráe o sabie, unul 
vrea Sá cucerească pieţele de sare, altul piaţa de 
petrol, iar eu stau şi înşir la vorbe, să le fi citit 
bătrânii m'alegeam c'o păruială...! 

Mari am mai fost Doamne şi vezi ce-am ajuns! 

In care autorul, mâhnit, cade din înălțime: 

fárá a se ráni. 

Biata Maria născută nu ştiu cum (adică vorba 
vine; ştiu cum e născută, dar nu ştiu fata cui 
era) fusese nevasta visternicelului Jonașcu Gane, 
cumpărase împreună cu soţul ei părţi de sate şi 
mai multe case în Mihăeşti, Miteşti şi Cihoreni 
(Suceava), era pe cale poate să se facă boeroaică 
de frunte, când, în anii d'întâi ai veaculului nou, 
îi moare bărbatul. In 1604 şi 1606 o găsim ju- 
decându-se cu soacra ei Sofronia Gane, şi cu 
cumnaţii Nichifor şi Isac. Câştigă intr'o parte,. 
pierde într'alta, se sbuciumă şi moare, lăsând doi 
frciori, pe care-i găsim peste 60 de ani bătrâni 
răzeşi de Mihăeşti si de Costeşti !). 

Și astfel urmaşii lui lon Gănescu din Costeşti 
ajung, în veacolul în care Grecii încep a-şi scoate 
coarne boereşti — boerinaşi, mazili, răzeşi! Abia 
dacă Gheorghe Gane, tot din partea locului, ajunge 
Jicnicer (1669) 2), iar un alt Gănesc vătav de ti- 
gani (1696) €)... e drept că de ţigani domnești!!! 

1) Gh. Ghibănescu, Surete și Izvoade vol. 1I. pag. 56-66. 


2) Ib. | 
3) A. R. Creștere 1912, 

Vătavul acesta are un fiu Ștefan pe care-l aflăm 
în 1726 înălţat la rangul de Pârcălab 1), iar Ste- 
fan lasă doi copii: un fiu Lupu Gane, boer cu 
oarecare vază (1760)2) şi-o fată Maria, măritată 
cu iscusitul mănuitor al condeiului, cronicarul Va- 
sile Buhăescu 2), cáminar şi paharnic. Dar i se stânge 
neamul într'a doua jumătate a veacolului 18-a şi nici 
o urmă n'ar fi rămas de n'ar îi născocit Metode 
şi Chiril nişte semne încălcite, pe care în secol 
lul maşinelor câţi-va nebuni se mai căznesc să le 
descurce ! 

* ui * 

Spuneam maisus cá în 1445 Stefan Vodă Mu- 
sat dăruise lui Toader Gánescu moşii si ocini pe 
Bârlad si lalan. Si acum, iată cá, după 150 de 
ani, dám de urmele coborátorilor acestui boer. 
Tocmai in celalt capát al farei, prin tinuturile 
Tutovei, depărtat prin timp si spaţiu de neamul 
Gáneslilor din Suceava, răsare din praful vechilor 
hârtii Condrea Sürbuscd de Gănești (1601) *). 

Las că nu mă pot îndoi că omul acesta este 
un coborâtor de-al popei Oană şi de-al lui Toa- 
der Gănescu 5), dar de-aşi putea n'aşi vrea. Şăr- 








1) A. R. Creștere 1905. Din Archiva familiei Sturza 
de la Miclenşeni. Mss. 1377 CXI. 

2) Ibidem: 

3) A. R. Man. 143| CXI. 

4) A. R, Crestere 1918. 

5) Faptul cá in 1445 I se întăreşte jupânului Toader 
Gánescu moşii pe lalan şi Berheci, şi cá in 1601, adică 
peste 156 de ani, se găseşte in acelaş loc o așezare rá- 
zágeascá „Gănești“ e, mi se pare, destul de explicit 
ca să mai aibă nevoe de mult comentar. 

buşcă ăsta mă 'nebuneste! Şărbuşcă de Găneşti ! 
Ce-aşi da să mă mai pot chema aşa |... „aşi da... 
întreg avutul ce-am câştigat pe urma operilor 
mele anterioare de la foştii mei editori +). 

Şi neamul lui se 'ntinde, se 'ntinde... Drágoüild, 
fratele Condrei, e Armăşel în 1616, iar bătrânii 
care-i urmează se înmulţesc, se ceartă, se trag 
la judecăți — două “sute şi mai bine de ani nu 
mai au astâmpăr, nici hodiná?). Fac însemnări 
cum se împart bătrânii ot Găneşti (1777), izvoade 
după cum au curs neamurile Condrei (1778), 
spiţă de neam Gănesc de la 1601 la 1803, má rog, 
un material genealogic să-i saturi şi pe Octav 
Lecca şi pe Sever de Zotta... Numai că din toate 
aceste nu rămâne nimic de cát o însemnare în ca- 
talogul Academiei. Documentele sunt duse, pornite 
în pribegie, cálátorite 'n depărtări... tin de urât, 
la Moscova, tezaurului nostru naţional ! 

De altfel, cu toată depărtarea dintre Găneştii Su- 
cevei şi acei ai Tutovei, un document despre care 
vom mai vorbi, arată lămurit, nu numai că obârşia 
este aceiaşi, dar chiar că legăturile, întărite prin 
stăpânirea pământului, au rămas strânse în timpui 
veacurilor. Boerii Gane din Suceava sunt încă, în 
veacolul al 18-a, răzeşi în Găneştii Tutovei, despăr- 








1) „Amintirile unui fost holeric^ 1914. Ed. I, Editura 
„Minerva, 1000 exemplare, epuisat. Beneficii: minus 1000 lei. 

Idem, 1916. Ed. Il-a, Editura Flacăra, 1000 exemplare. 
epuisat. Beneficii: Lei 0, bani 0. 

„Prin viroage şi coclauri^ 1922, Ed. I. Editura „Cul- 
tura Naţională“ 5000 exemplare, Beneficii: Lei 00, bani 00. 

2) Vezi apendice No. 2. 

fii de neamul lui Sárbugcá poate chiar de pe timpul 
Jupánului Toader, însă cu drepturile lor la „bătrâni“, 
neprescrise din 1445 la 1768 şi chiar — după cum 
se va vedea — până la 1823 — patru sute de ani !. 

In vremuri, omul avea două griji care-l cáláuzeau in 
viață: păstrarea dreptului de proprietate şi mântuirea 
sufletului. Astăzi, proprietatea, puţină cât mai este, se 
cázneste s'o facă obsteascá, cât despre suflet... are 
oare ce mântui ? 


* 
* * 


Din toată sărăcia asta, se revarsă totuşi in se- 
colul al 17-a şi-o rază de mărire peste neamul 
Gănesc. Putiná poate, şi pe cale piezişă, dara fost 
ca o poleială dată neamului. E vorba de căsătoria 
Ruxandei Gane cu Constantin Cantemir, viitorul 
Domn ! 

Acest Cantemir era un mazil de prin părţile Făl- 
ciului, cu pretenţii, mai târziu, de coborâtor dintr'un 
han tătăresc (căci boala aceasta e vechie în ţară, 
să fii de orice neam — chiar tatar — numai, pá- 
zească Dumnezeu, Român să nu fii). 

Născut în 1612, îşi petrecu tinerefa în Polonia, 
unde inváfá carte, puţină — şi mânuirea armelor, 
bine. Trecea drept ostaş viteaz şi căpitan priceput. 
Intors dela Leşi cu'n astfel de renume, intră întâi în 
slujba lui Matei Basarab ; apoi, venind In Moldova, Va- 
sile Lupul luă sub ocrotirea lui, îl înalţă în boerie si-1 
însură cu nepoata lui Gheorghe Ghica bătrânul. 1) 
Această căsătorie fu ca mingea de săpun, acu-ai 


1) Operile a Dimitrie Cantemir, publi cate 
i m T Vol. VII. „Vita Constantini Cantemiri“ etc. 
P. 

suflat, acu s'a dus! După 6 săptămâni nepoata 
“Ghicăi moare de ciumă, lăsând, în 1646, un Can- 
temir tinerel și plin de avânt războinic. 

Frământat de neastâmpăr, îşi întoarce privirile spre 
locul lui de baştină şi-şi alege o mireasă — cunos- 
cută poate din copilărie — „pe Ruxanda, din fami- 
lia boereascá a Găneştilor* „Ex nobile Ganestio- 
rum familia“ spune Dumitru Cantemir în cartea lui 
despre viaţa părintelui său. 1) 

Ruxanda pare a fi fost orfană când s'a măritat, 
fără parinţi şi fără frati și surori „Quae unica to- 
tius familiae remanserat" — însă bogată, stăpâni- 
toare a multe moşii şi a unui însemnat număr de 
Tobi. Din această căsnicie se naşte o fată — ,pri- 
mogenita" — numită şi ea Ruxanda, sau mai ele- 
gant „Roxana“ cum îi zice pe latineşte savantul el 
rate. O fată care, fiind odraslă domnească, se mă- 
4itá mai târziu cu Marele Hatman Lupu Bogdan, 
unul din cei mai de frunte boerl ai Moldovei de 
atunci şi întemeetor al unui neam, care mai trăeşte 
şi astăzi. . 

Cu o nevastă tânără şi bogată; cu 'n copil pe 
care, după felul cum şi-a iubit el ginerele se vede 
cum trebue să-şi fi iubit şi fata, cu încrederea Dom- 
nului care-l tot miluiă cu boerii crescânde — Con- 
stantin Cantemir se putea bizui în steaua lvi cea 
bună. insă, nici de data aceasta nu-l îndrăgi no- 
rocul pe deplin, căci, după abia 3 ani de căsnicie, 
biata Ruxanda îşi dă şi' ea duhul. Lasă, la rândul 
ei, un Cantemir bogat de banii fetei iui, tot încă 
tinerel şi tot neastâmpărat. 


1) Ibidem p. 9. 

Un an doi de jale şi de haine cernite şi vitea- 
zul boer îşi ia o a treia nevastă. 

Maria Bantăş !), dintr'un vechi neam de ţară, fu 
mai norocoasă de cât înaintaşele sale, căci ea fu 
mama unei case de copii, fete măritate după boeri 
mari, báeti care-au ajuns Domni, fu mama lui Du- 
mitru Cantemir, una din gloriile neamului nostru 
românesc. Dar acest noroc rămâne postum, căci 
nici ea n'are parte să se vadă Doamnă. Cantemir 
bătrânul a fost un fel de cioslu. A îngropat-o si 
p’ asta! 

Mereu înălţat în rang, căpitan, vel armaş, mare 
hatman, când boerul acesta ajunge la 1685 
Domn iu Tara Moldovei, el este văduv pentru a 
treia oară... un văduv, de data asta, pe care-l pă- 
răsise avântul războinic — de ambele feluri. Dor- 
nia lui şi-o ilustrează prin oarecare înţelepciune și 
prin omorârea lui Miron Costin ! 


* 
k k 


Credeam că neamul Bântăşesc este stins de mult. 
“O întâmplare mă făcu să descopăr cele ce urmează: 

Eram într'o seară la Mircea pe Bulevard. Stă- 
team de .vorbă cu'n prieten — Emilian — care- mi 
povestea frumoase lucruri despre legăturile famiiiei 
lui cu Mihai Eminescu şi amintiri personale despre 
Petre Liciu copil, care în curtea acelei famiiii din 
laşi, inprovizase un teatru în care-şi desfăşoră înce- 
pătoru-i talent. Grajdul eră scenă şi şura parter. In 
stalul | — 10 bani lozul — stăteau stăpânii casei şi 


1) Ibidem. 

prietenii lor, iar in stalul al I-a — un loc 5 pa- 
rale — jupâneasa si argatul... 

In fumul de ţigară şi 'n aburii de vin, cu fruntea 
'n palme, coatele rázimate de masă, ochii nicáeri 
şi gândul departe, ascultam cu nesaf comoara 
duioaselor amintiri, reminiscenţe diafane desprinse 
din negură de vremi... 

Un domn trece pe lângă noi. Se clatină, se opreşte 
şi-şi scoate pălăria. Mă uit la el. E între două 
vrâste şi între două pahare. Se prezintă: 

— „Da-ţi voe... Bantág* ! 

— „Bantăş ? Moldovean ?“ 

— „Da, Dom'le... Dumneata ?* 

— „Eu? Gane“ 

— „Uite, Dom'le !.:. păi atunci.. ne "nrudim !* 

— „Cum aşa ?* întreb mirat. 

— „E de demult.. dar ne *nrudim.. de la Vodă 
Cantemir...“ 

— „A! da, zic „Ştiu ! Cantemir bătrânul a avut 
trei neveste, o Ghiculeasă, o Găneasă şi-o Băntă- 
şească. Intre aceste femei nu era nici o rudenie, deci 
ne 'nrudim. Ce mai faci, vere ?" 

Si ne-am strâns mâna cu simpatie, cum se şi 
cuvenea între rude care nu se văzuse de 260 
de ani, 


* 
*ok 


Acuma, lăsând pe Eminescu, pe Liciu şi pe Dom- 
nul Bantăş, interesant ar fi să ştim cine era Ru- 
xanda Gane. Insă, după cum am mai spus, n'am 
de gând să născocesc nimic. Nu ştiu cine era. Las. 
grijă aceasta viitorilor biografi ai familiei Cantemir. 
Despre mine, am hotărât în gândul meu că e din, 

neamul lui Şărbuşcă, fiindcă mi se pare firesc că 
boeri din acelaş ţinut să se unească prin căsnicii 
pentru a-şi rotunji moşiile. Aşă s'a făcut în Moi- 
dova în tot cursul veacurilor trecute, aşa o fi fă- 
cut şi Cantemir bătrânul. 

Cu această nouă ipoteză la pasivul nostru, să 
părăsim pe toţi aceşti Găneşti fumurii şi să ne 'n- 
toarcem la Miron Gane, căruia îi dădusem, se pare, 
o întâlnire! 

Ba chiar, cu voia D-voastre, o să mai urc scara 
cu o sută de ani şi-o să vă vorbesc de Jupân Ale- 
xandru, tovarágul de arme al celor trei Muşaţi, 
Stefan, Bogdan si Ștetăniţă. 

În care se perindă repede icoane sterse 
din trecut 


Ingirá-te mărgarite. Mă fa: povestitor. Căci de 
acum înainte mă ţin de „Arborele Genealogic, al- 


cătuit în 1849!) si iau pe Găneşti unul după altul, 
aşa cum stau Insirafi în spi[á, dela Alexandru, zis. 


Paharnic Mare, până la bunicul meu Iordachi, mort 
în 84. 

Greşelile, vădite sau presupuse, voi încerca să 
le indrept; încolo ráspunderile cad asupra Agăi Du- 
mitrache Gane, făuritorul spiţei şi asupra domnilor 
Haddig si Jambois, cari-au legalizat-o cu iscăli- 
turi si pecefi. Are unul vre-o reclamaţie, să-i tragă 
pe eila răspundere... la cimitirul din Tataragi sau la 
masa de spiritism ! 

*" x 

Era odată ca nici odată un domn in Tara Mol- 
dovei, înțelept şi viteaz cum nu mai fusese si cum 
n-o să mai fie. ll chemă Ştefan, poporul îi ziceă 


1) ,Spita Neamului Gánesc dela vechime“ din Martie 
1849. Cunosc 3 exemplare. Unul fost al lui Nicu Gane, 
astăzi in posesiunea fiului Alexandru, al 2-a in stăpâni-. 
rea D-nei Emilia Gane si al 3-a intr'-a autorului. 

Spiţa neamului Gănesc 
alcătuită de Aga D. Gane în 1849. 

„Cel Mare“ şi n'avea nici un amestec cu poves- 
tirea de faţă și nici cu neamul Gănesc. Pe vremea 
lui trăia însă un boer ce-i zicea Alexandru Gane 
sau Gánescu, care era Paharnic Mare. Adecă vorbă 
să fie, că:i nu era paharnic nici mare, nici mic, 
fiindcă în lista paharnicilor lui Stefan Cel Mare, 
publicată in Uricarul, nu figurează nici un Alexandru. 
Dar ínstárgit, aşa era părerea agăi Dumitrache cá 
era paharnic mare, si ce-o îi fost a fost, dar a trăit 
multă vreme de-a avut și durerea să-şi îngroape 
voevodul în anul dela Mântuitorul 1504. 

Se insurase de timpuriu şi avusese un fiu bo~ 
tezat întru Domnul cu numel de Jie. Când a murit 
Ştefan Vodă, llle Gane era şi el bărbat acum, cu 
nevastă şi cu trei copii. Fericlrea familiei părea în- 
temeiată, dar voia lui Dumnezeu, pe cât e de 
dreaptă, pe atât e de neindurátoare. Zece ani mai 
târziu, în 1514, iată se ridică un Trifăilă „ce se 
făcea fecior de domn“ şi vine în ţară cu oaste 
ungurească ca să-l răstoarne pe Bogdan Vodă din 
scaun. Domnul îşi strânge oștile în grabă şi, vrednic 
urmaş al părintelui seu, întâmpină pe Unguri lângă 
Vaslui, îi bate şi-i pune pe fugă. Trifái'á e prins 
şi plăteşte cu capul pofta lui de domnie! 

La acea bătălie, la care luase parte toată floarea 
boerimei moldovene, moare vitejeşte, pe câmpul de 
luptă, ilie Gane Cupărelul. 

lată deci pe Alexandru rămas, la bătrâneţe, 
nemângâiat părinte, cu trei nepoti în cârcă. Dar bă-- 
trânul e încă verde. Şi-a îngropat feciorul, a în- 
gropat doi Domni, tată şi fiu, pe Ştefan şi Bogdan, 

şi acum, credincios, slujeşte înainte pe nepotul de 
fiu, pe Ștefăniță Vodă. 

Zic letopiseţii că „la domnia acestuia au intrat în 
țară Albul Sultanul cu Tatarii, fără veste, spre 
Prut, până la Serbanca din sus de Ștefănești si 
s-au apucat a prădare țara“, Ostile moldovene sunt 
strânse din nou şi Stefan Cel Tânăr, ca părintele, 
ca bunicul, loveşte, luptă şi înfrănge. 

Intorcându-se apoi în scaun, a poruncit boerilor 
să se strângă în Hârlău, toamna, de Sfântul Du- 
mitru „şi acolo, dacă s-au adunat, ospăț şi mare 
bucurie au fost şi pe toţi vitejii i-au dăruit Stefan 
Vodă“. 

In rând cu ceilalţi viteji, la bătălia dela Șerbanca, 
fiind şi bătrânul boer Alexandru, a cărui spadă ne- 
ruginită slujea a treia generaţie de domni, partea 
lui din darurile domneşti îi veni moşiile dela ţinutul 
Cernăuţului. Dar acea bogăţie — mult puţină cât 
era — nu i-a fost cu noroc Jupânului Alexandru. In 
învălmăşala luptelor şi a prádáciunilor Albului Sul-: 
tan, Tatarii îi omoară nepoții, pe Grigoraș si pe 
Anifa. Copii lui llies urmează, după abia 4 ani, 
pe părintele lor in mormánt, lăsând pe bietul lor 
bunic, bătrân, amárát, cu-n singur nepot rămas viu, 
spre fericirea şi prosperitatea neamului Gánesc. 


Pui 
Acest nepot, fiul lui Ilie Cupărelul, ar fi, după 
arătările spiţei, Miron Gane, Pârcalabul de So- 
roca. 


Dar eu nu cred lucrul acesta. Nici Domnul 
“Ghibănescu nu crede. Cât am pus noi la cale să-l 

scoatem pe Miron tiu al lui liieș, nu s-a putut. 
[lieş moare tânăr de tot în 1514, lăsând trei copii, 
care s-ar fi născut deci între 1510şi 14. Pe Miron 
îl aflăm clădind biserici în 1595, iar pe văduva lui 
trăind în 1631 — o sută douăzeci de ani pentru o 
generaţie ! S'ar fi putut aşa ceva în Palestina, pe 
vremea lui Ruth, dar nu se putea în Moldova lui 
Alexandru Lăpuşneanu. 

Intre llie şi Miron s'a mai strecurat o generaţie, 
nu se încape îndoială. Cine o fi "ntrupat-o, nu ştiu. 
II cam bánuesc pe lon Gănescu, proprietarul Cos- 
teştilor, o cunoştinţă veche. Dar n'am dovezi la 
mână, încât sunt silit să prezint cititorilor pe Miron 
Pârcălabul, fără paternitate stabilită. 

Cu străbunul acesta intrăm în domeniul familiei. 
Din el ne tragem — fără lipsuri de înplinit — toti 
Găneştii de astăzi, Găneştii fără a, nu Ganea— 
Gane! — Mă rog, foarte important! Cinstea nea- 
mului atârnă de cea dintăi literă a alfabetului. O 
legi de coadă, ești rudă cu Marin V. Ganea, fa- 
bricant de mobile. Te lepezi d» ea, ești coborátor 
din Miron Párcálabul şi din Bal: Voevod. Ori îţi 
fii ighemonicul, ori se duce ţara de râpă, cu tra- 
difie cu tot. 

Din documentele produse în sprijinul ,spitei nea-- 
mului dela vechime“ rezultă că Miron era Pârcă- 
lab de Soroca şi că avea moşii în ținutul Cernău- 
tului — acele dăruite de Stefăniţă- Vodă lui Alexandru 
Gane. Judecată mare cu neamul Volcinschi pentru 
stabilirea dreptului de proprietate asupra acestor pă- 
mânturi. In 1587 Petru Vodă Schiopul, fiul Kiajnei, 
dă la mâna lui Miron un uric sârbesc, de pe care 

Găneştii din 1849 mai aveau o copie, şi din care 
se vedea că Miron Gane „îşi câştigă procesul“, 
cum sar zice azi, şi rămâne deplin stăpânitor 
asupra averei bătrâneşti. 

Pe urmă îi pierdem urma până la 1595. In anul 
acela — cel din urmă al domniei lui Aron Vodă — 
domnul, pentru ispăşirea păcatelor sale, multe şi grele, 
se apucă de zidit o mănăstire în farina Iaşilor, care 
„astăzi nu mai e în ființă, dar a cărei biserici se mai 
înalță încă pe dealul din spatele Tataraşilor — Bi- 
serica Aroneanu ! 

In 1634 Vasilca, văduva lui Miron, capătă o 
însemnare depe pomelnicul cel mare, întărită cu 
pecetea mânăstirei, spre a fi cunoscut „răposatul“ 
ei sot, ca ctitor al acelei biserici! C'ar fi clă- 
dit-o el, împreună cu Aron Vodă, sau c'ar fi 
-zidit-o din nou, mai târziu, nu se ştie. — M'am 
adus la Aroneanu să caut Pomelnicul cel mare, 
doar mă voi lămuri. M'au trimis însă la Bucu- 
reşti la Arhivele Statului, unde, ci-că, stau întru- 
nite toate hărțoagele mânăstirilor moldovene. M'am 
dus la Arhive, în pitoreasca aşezare a lui Mihai 
Vodă, dar m'au trimis la Moscova, unde-s pornite 
documentele, împreună cu surorile lor dela Aca- 
demie. Mâhnit, fără pomelnic, m'am întors acasă, 
căci nam vrut să mă duc la Moscova. Mă trimi- 
“teau poate la Trotzki şi Trotzki la tu haus!). 

Miron Pârcălabul pare a se fi însurat de două 


1) Am adopiat această ortografie, fiiad-că, deşi expre- 
siunea vine dela Zuchthaus-inchisoare, Românul zice, 
cu mult haz, „ţu haus* ceeace ar insemnà : zu Haus- 


-acasá! 

ori. Cu Stefania Piedică în'âi, o cernáuteancá, a cărei 
familie de boeri custarea dat numele ei satului Pie- 
dicani, ce se mai află azi în nordul Bucovinei. 

Ştefania era nepoata lui Mihăilă bătrânul, căruia 
Ste'an Cel Mare ii dăruise moşii în toate colţurile 
ţărei, pentru fărămăturile cărora se mai judeca în 
1830 străbunul meu Stolnicul Pascal Gane.) 

A doua soţie a lui Miron fu acea Vasilcă, pe 
care o întâmpinăm văduvă în 1634, făcând rugă- 
ciuni pentru sufletele morţilor la biserica Aroneanu.. 

Nu cred cá jupânul Miron să fi avut copii cu 
Vasilca, pe care o fi luat-o în căsătorie târziu, ca 
să-i desmierde bătrâneţele. 

Din Stefania însă i s-au născut trei feciori, Jon, 
Alexandru şi Toader. Cel întâi purta poate numele 
bunicului, lon Gánescu — nu mă pot lepăda de 
această ipoteză — şi lăsă două fete, pe Panaghia 
şi pe Anifa; iar al doilea fiu, Alexandru, numai o 
singură fată. ?) 

AI treilea fecior al lui Miron si al Ștefaniei, a 
fost Toader Gane, ispravnic de aprozi. 

Acest Toader este interesant în deosebi prin ran- 
gul de boerie ce-avea, căci el confirmă cele spuse 
mai înainte, cum că în secolul al 17-a steaua Gă- 
neştilor apusese. Pe când în secolul al 16-a n'am 
întâmpinat decât Pârcălabi și Postelnici, intr-al 
17-a ni esá în cale doi visternicei, un jitnicer, un 
vătaf de ţigani, şi acum, pe Toader săracul, îl 
întâmpinăm mai mai mare peste aprozi. 

Ispravnizul de aprozi nici nu era boer; era boe- 


1) Arhivele Statului laşi. Dos. 611. fila 102. 
2) Ibidem. 

rinaş. Dumitru Cantemir, în Descrierea Moldovei f), 
spune despre el că: „...are asemene slujbă ca un 
Ceauş Başa la Poarta Ottomaná. El împlinește da- 
toriile celor jeluitori şi la toți cei ce sunt împreună 
judecători la Divan, le arată el locul lor“. 

După cum se vede, mare cinste nu trebue să fi 
fost să arăţi boerilor unde trebue să se așeze când 
stau la judecată. Da, însă... „Pentru semnui dră- 
gătoriei lui, adaogă Cantemir, poartă în mânele 
sale biciu cu mánunchi învelit cu argint“. 

O mângâere si asta! 

Viaţă amărâtă a avut bietul Toader. Bogat cred 
să fi fost. Avea o moşie, Popeştii, între Siretul cu 
apă şi Siretul sec, pământuri pe Humor, era răzăş 
în Costeştii și Mihăieştii Sucevei, precum şi în Gă- 
neştii şi Ibăneștii Tutovei. Dar ce înseamnă banii, 
când nu esie noroc!? Din trei copii să-ţi moară 
doi! Un băiat se pierde în chinurile ciumei, Jon, 
numit astfel după unchi şi după bunic, iar o fată... 
ascultați ce jalnică poveste: 

La al doilea an al, domniei Dabijăi Vodă când 
s-a desvărat, îndată au venit poruncă să purceadă 
cu oştile tárei la Uivar,... aceiași poruncă şi dom- 
nului muntenesc i-au mers“ 2). 

lar război! Eustratie Vodă Dabija s'a pornit cu 
oştile moldovene, Grigore Ghica cu cele muntenesti 
şi împreună cu Tătarii şi cu Seraskirul turcesc s-au 
dus cu toţii să se lupte cu Nemţii. Val-vârtej în 
toată ţara, jafuri şi omoruri, căci doar trecuse tă- 


1) p. 159. Ediţia Socec. 1909, 
2) Aceasta se întâmplă la anul 1662. (din Letopiseti). 

tarii, drágutii de ei! „La acea rásmeritá s-au rásletit 
Marica“ zice amărâtul tată în dania lui din leat 


7197. ; 
Lovit de soartă atât de crud, în boerie nepu- 


tându-se inàl(à, moş Toader, bietul, se leapădă la 
bătrâneţe de toate petrecerile vietei şi porneşte la 
mânăstire să-şi mântuiască sufletul, încărcat de 
păcate şi incercat de neplăceri. Acolo îl aflăm iar 
sub numele de Teofan monahul, făcând, în 
179| — bătrân, foarte bătrân — o danie nepoților 
lui, Condre şi Magdalena, copii slugerului Sandu, 
singurul fecior rămas încă în viaţă. Le dărueşte, în 
veşnică stăpânire, moşiile ce-avea pe părâul Hu- 
morului. Apoi, cucernic, închide ochii pe vecie, fără 
a bănui că sânge din sângele lui va fi, in alte 
veacuri, cuios povestitor al tineretului român, şi os 
din osul lui, va fi biograful unei vieţi chinuite. 


* 
* o 


Dia Toader Gane s-a náscut Sandu. Despre el 
ştim puţine. Te miri ce și mai nimic. A văzut lumina 
soarelui în zilele lui Vasile Lupu, poate abia într'ale 
lui Gheorghe Stefan. S'a însurat cu Ana — fata 
nu Ştiu cui—a avut 6 copii, a moştenit moşiile bă- 
trânului, şi-a mai rotuagit pământurile, mai cu seamă 
în Suceava şi Roman, a cumpărat moşia Roşiorii 
lângă Popeştii de pe Siret, şi foarte bătrân, la a- 
proape 80 de ani, îşi face testamentul în 1731. 

Prin această diată imparte averea între băeţi 'si 
fete şi, în cuvinte duioase, aminteşte de toti bă- 
trânii, morţi de curând sau morţi de mult, datorită 
cărui fapt îi mai cunoaştem şi noi astăzi, puțin şi 
rău cât îi cunoaştem! 

Boerii a avut, mult mai însemnate decât părin- 
tele sáu. A fost întâi mare Armaş, boer de frunte, 
şi apoi vel sluger. O singură pată în viaţa lui mă 
chinuește pe mine. I-a plăcut, în loc de Gane, să-şi 
zică Ganesi. ll iert, pentrucá a murit, dar nu-l în- 
teleg. Să te cheme Ga-ne, ușor şi sonor, şi să-ți 
legi un „si“ de coadă. 

In care e vorba despre copii și nepoții lui 
Sandu slugerul. 


Sandu Gane şi nevasta lui Ana au avut patru 
báeti şi două fete. Fiicele erau : Magdalena — nume 
rămas din bătrâni în familie — şi Ana, o odraslă 
descoperită de curând de neobositul cercetător Gheor- 
ghe Ghibănescu. 1) Băeţii erau: Condrea, Vasile, 
Miron şi Toader! 

Să-i luăm în şir. 

Condre şi Magdalena rămân necăsătoriți. Intră 
amândoi la mânăstire, ea cu acelaş nume, el schim- 
bándu-] cin Condrea în Calistru. Fiind proprietarii 
moşiilor dăruite de bunicul lor în 1691, o ti dus 
o viaţă lipsită de griji, viața retrasă şi plăcută a 
călugărilor de pe acele vremuri chinuite, când nu 
puteai află odihnă decât numai În pustietatea mâ- 
năstirilor, în mijloc de codru și-n preajma celor sfinte. 
Fără soți şi copii, singuri pe lume, au prins dra- 
goste — cum e şi firesc — de-un nepot de-al lor 
Ştefan, fiul lui Vasile Gane, căruia, la adânci bă- 
tránete, îi dăruesc moşiile lor de pe pârâul Homo- 
rului. Calistrul monahul şi sora lui Magdalena se 


1) Revista „lon Neculce“. Anul ill. 

mândresc de altfel si ei, ca şi inaintagii, cu toti strá- 
bunii răposaţi. Vorbesc, în dania lor, de Alexan- 
dru, de llies şi de pomelnicul dela biserica lui Aron 
Vodă. 

Despre Ana ştim numai un lucru. Că se arată 
deodată, când nici n'a bănuit-o cineva, ca sora lu 
Vasile Gane, diacul de divan şi s'apucă să jure pe 
sfânta cruce că Tănase, neguţitorul, nu e feciorul 
fratelui ei, ci numai un pripăşit de mai ştiu eu unde, 
a cărui nevastă este o Găneasă. Atât! Inainte, 
pe urmă, nimic. l-o dăruesc Domnului Ghibănescu, 
Cu atât mai mult, cu cát nici n-o cred. Nu c-o fi 
minţit. Dar poate n'a ştiut. Mie Tănase Gane mi-e 
drag. Când vom vorbi de el, vom arăta că dacă 
nu e fiul lui Vasile, e în tot cazul infiat de el. 

Aga! Acum cam vorbit de Condre, de Mag- 
dalena si de Ana, trecem la băeţii care au lăsat 
moștenitori, umplând Moldova de prăsilele lor. 

Intâi Vasile, că-i mai bătrân!— El e părintele 
spiritual al Găneştilor. E cel dintâi care a ştiut să 
mânuească pana, care a înţeles că majunge a 
învăţă scrisul, că trebueşte învăţat a scrie ! Si pen- 
tru vremurile acele mai ales, a izbutit. Era Diac 
de Divan, şi în această calitate a umplut arhivele 
Moldovei cu hotărârile lui, redactate de într'un stil 
uşor şi limpede. 

,Iscusitul diac“, cum îl numeşte d-l lorga 1), pare 
a fi fost omul de casă a Callimachilor. Diata lui 
lon Teodor Voevod e făcută de el şi tot de dânsul 
hrisovul de danie ce face Domnul Mitropolitului 


1) Iorga. Doc. la Fam. Callimachi. Vol. I., p. 427 si urm, 

facob, despre care Vasile Diacul scrie cà „aflân- 
du-se de-apururea cu necontenite si dese patimi de 
boală, voind şi dorind ca să petreacă rámágita 
vieţei sale cu linişte, fără tulburare şi fără valurile 
lumei aceştia trecătoare şi degarte... au socotit de 
au lăsat păstoricescul său scaon şi-au făcut pare- 
tisis, ca să se odihnească, 1). lată un model de stil. 
Raportorii dela ziarele din România Mare, care fău- 
resz în secolul al 20-a o limbă nouă şi ciudată, cu 
,armoare" în loc de dulapuri si cu „ble“ în loc de 
„albastru, ar putea învăţa dela diacul din 1760 cum 
se mai poate scrie româneşte. 

Povestea cu paretisul Mitropolitului lacob e atât 
de duioasă, cát ar fi păcat să mo spun, chiar de 
ar îl să-l înfăţişez pe Vasile Gane într'o lumină nu 
tocmai strălucită. 

Paretisis e un cuvânt grecesc, inlo-uit astăzi prin- 
traltul franțuzesc, nici mai frumos, nici mai urât: 
demisie ! 

Multă vâlvă a făcut, în 1760, această demitere a 
Mitropolitului lacob. Când s'a urcat Ion Calimachi 
în scaunul Moldovei, una din grijile lui de căpetenie 
Tu să chibzuiascá, ca toti înaintaşii lui, cum ar putea 
stoarce bani din ţară. Darea văcăritului, isvor de 
îmbogăţire a Fanariofilor, fusese desființată de către 
Constantin Racoviţă în 1757 printr'o carte de ble- 
stem a Patriarhului din Constantinopol şi a tuturor 
sfinţilor din Marele Sinod, cari în schimbul câtorva 
pungi de galbeni, ameninfase pe cine ar îndrăzni să 
înființeze darea asta din nou, cu cele mai cumplite 


1) Ibidem. 

afurisenii : „Ferul şi pietrele să putrezească, iar 
trupul lui să rămâe în veci“! 

Doar Eminescu a găsit un blestem mai grozav, 
când a spus: 


,Cine-ar indrági străinii“ 
„Mânca-i-ar inima câinii“, 
„Mânca-i-ar casa pustia* 
„Şi neamul nemernicia“. 


Vodă Racoviţă strânse mulţime de norod la Mi- 
tropolie, boeri, mazili, ruptaşi, din toate colțurile- 
țării, câte 7 din fiecare ţinut, iar după ce s'a sfârşit 
citirea leturghii, Mitropolitul Jacob cu sfintele Da- 
ruri în cap şi în mână, a citit cartea de blestema 
celor patru Patriarhi din Constantinopol, Alexan- 
dria, Antiohia şi Ierusalim... „strigând norodul la 
fieştecare cuvânt amin, care nu putem arăta ce 
huet era în biserică de strigarea norodului“, zice 
Enachi Kogălniceanu, carele era de faţă. 

Insă, după abia un an de zile, Racoviţă párá-. 
seşte domnia şi urmaşul său Scarlat Ghica, se ţine 
de capul Mitropolitului să deslege văcăritul de afu- 
risenie. Bătrânul păstor duhovnicesc al Moldovei; 
se roagă de Domn să nu-l silească să deslege un 
lucru ce singur a legat şi arătându-i câria. „Lua- 
ţi-o şi faceţi ce ştiţi!“ zise. „Văzând că n'or isprăvi 
nimic, spune Cronica Țării, s'au lăsat de această, 
socoteală“, 

S'a lăsat Ghica Vodă, dar Callimachi nu. Cum 
se urcă în scaun, grija dintâi fu, după cum am arătat, 
să deslege văcăritul de afurisenie. Știind că Mitro- 
politul lacob mai bine să lasă de păstoria lui, decât 

să-şi ia focul gheenei în cap, s'a gândit să-l îndu- 
plece să părăsească scaunul. 

„Socotind Vodă pe cine să pue la mijloc să is- 
prăvească această slujbă, au găsitcu cale ca să pue 
pe Vasile Gane. Și apucându-l Ganea pe Mitropo- 
litul Iacob, de zi, de noapte, nelásándu-l în pace, 
îndemnându-l ca să ia câteva pungi pentru paretis 
peşin şi după aceia şi Domnul şi boerii îl vor căuta cu 
ridicături, cu scutiri şi cu alte mili, petrecându-şi 
viaţa în linişte, pázindu-si biserica, şi-l vor avea toți 
în cinste ca pe un Mitropolit vechi şi bătrân ce-au 
fost acestui pământ al Moldovei“. 1) 

Bietul om, de voe de nevoe, în schimbula 30 de 
pungi, s'a induplecat. A adunat la Mitropolie încă 
odată tot norodul şi i-a spus aceste cuvinte, cari ar 
fi mult mai frumoase, de nu ni-ar sună la urechi, 
odată cu vorbele lui, şi galbenii din pungă“. 

„lată că m-am lepădat şi de Mitropolie şi de cinste 
şi de toate ale acestei lumi, numai focul jurămân- 
tului să nu-l iau în cap şi în suflet; şi socotiți cá 
suntem toţi musafiri acestei lumi şi în ceia lume 
avem a trăi şi a răspunde la toate faptele noastre 
şi fiţi sănătoşi!“ 

„Zic cá multi din boeri şi din jupânese au fost 
plângând“ adaogă Kogălniceanu, care se poate să 
fi vărsat şi el o lacrimă la auzul acestor vorbe înăl- 
tátoare. 


1) Toate citatele de fatá sunt scoase din cronicarul 
Enache Kogălniceanu, in Letopisetii lui M. Kogălniceanu. 

In locul lui Iacob, plecat la Putna, Domnul face 
Mitropolit pe frate-seu Gavril din Tesalonic şi îndată, 
în biserică, ca semn al păstoriei, ti dă pateriţa şi-i 
sărută mâna. Apoi se'ndreaptă cu toţii către curte, 
unde li se aduce cafea, dulceaţă, şerbet şi fumă- 
toare. „Atunci au chemat Domnul pe Vasile Gane ca 
să-l cinstească cu boerie pentru slujba ce i-a făcut. 
intrebându-l ce pofteşte, el au răspuns că este om 
bătrân şi nu i se cade, iar mila ce este să o facă 
cu el, s'o facă cu fiul său Ștefan, că-i tânăr. Atunci 
au adus pe fiul său şi lau îmbrăcat cu caftan, dân- 
du-i paié de comisia cea mare*.!) 

Acesta a fost Vasile Gane. Pană iscusită, minte 
ageră, părinte iubitor. Focul jurământului si l'a luat 
în suflet. L-o fi ertat şi Dumnezeu, c'o să fie în cu- 
rând 200 de ani de atunci. 

sa 

Fiul seu Ștefan, Mare comis acum, stăpânitorul 
moşiilor strămoşeşti pe Homor, dăruite lui de Condrea 
şi d» Magdalena, pleacă în Rusia să slujească în 
armata Impărătesăi Catarina. 

La plecare, încredinţează unchiului său Miron Gane 
Pitarul toate documentele familiei, spre a-i fi păstrate 
până la întoarcerea sa dela „oastea rossieneascá", 
Printre aceste hârtii se afla si însemnarea de pe 
pomelnicul cel mare dela Mănăstirea lui Aron Vodă. 
lar Pitarul Miron avea deosebita însărcinare „să 
poarte grija morţilor pe tot anul“. 2) 

Orice s'ar zice, e ceva duios în trecutul acesta 


1) Enachi Kogălniceanu ín M. Kogăl. vol. III p. 242. 
2) Din documentele arătate in spița neamului. 

de viaţă patriarhală, de viață, mai înapoiată poate, 
dar mai cuviincioasă. 

Ştefan Gane nu se mai întoarce din Rusia. E 
făcut acolo căpitan, se zice chiar cá l'ar fi miluit 
Impărăteasa cu titlul de conte — când e vorba de 
Caterina suntem_îndreptăţiţi să ne întrebăm pentru 
care servicii— se însoară, si rus de-al binelea, mută 
o parte din prăsila Gănească in Impárátia Mosco- 
vită, 

Bietul Vasile diacul, rămas singur în cancelaria 
curtei domneşti din laşi, se hotăreşte poate a-şi lua 
un hiastru, pe Tănase, care în 1783 iscălea încă 
Tănase Ganea, iar peste 30 de ani, bancher bogat, 
şi zicea mai ighemonicos Afhanasy Gany. 1!) Că 
acest Tanasá n'o fi avut nici o legătură cu Vasile, 
nici de sânge, nici de lege, după cum mărturiseşte 
Ana Gane, soraDiacutui—nu se poate. Printre multe 
miluiri ce-a făcut Callimachi lui Vasile Gane drept 
mulțumire că-l hotărâse pe Mitropolitul lacob să facă 
paretis, era o casă în Muntenimea de Sus dăruită 
de Vodă diacului seu în anul 1761. 

In 1783 ailám într'un document pe „ Tănase Gane, 
feciorul lui Vasile Gane, diacul de divan“, jude- 
cându-se pentru acelaş loc, „rămas dela părintele 
lui“. ?). 

E deci în afară de orice îndoială că Tănase era, 
dacă nu chiar feciorul lui Vasile, în tot cazul un băiat 
înfiat de el. 

Și chir Athanasie e o figură interesantă, fiindcă, 


1) N, lorga. Doc. privitoare la familia Callimachi. Vo. 


Il, p. 255, 561; Vol. II p, 137. 
2) A. R. Ms. 179/CXI. 

l————— 


sárac la inceput, a stiut sá facá avere, nu prin mij- 
loacele obişnuite de boerii noştri de pe atunci, adecá 
prin cumpărări şi râpiri de răzăşii, ci prin comerţ. 
şi speculaţii băneşti, là care, în deobstie, nu se pri- 
cepeau decât Grecii şi Evreii, 

In 1816 capătă monopolul pieilor de epure în 
Moldova, iar în 1818 îl aflăm bancher, trimițând la 
Viena báni Postelnicului Mihalache Mavrogheni şi 
lui Dumitru Alhazi. 2) 

Moare în 1823, lăsând o văduvă Elena — după 
spusele Anei, o Găneasă şi ea — o fată Anastasia, 
măritată cu paharnicul Ath. Gribenciu °) și un tiu 
Alexandru, care, după ce moşteneşte dela babaca 
bani mulţi, case în laşi şi vie la Socola, pleacă în 
Basarabia, de unde pare a nu se mai fi întors. ?) 


* 
k k 


Toader Gane Clucerul rămâne zălog pentru un 
alt capitol, căci i se cuvine deosebită cinste, din el 
trăgându-se autorul acestor amintiri ! 

Din fii Slugerului Sandu mai avem deci de cu- 
noscut pe Miron Pitarul, care-a fost tatăl lui Ioniţă, 
bunicul lui Matei şi răsbunicul lui Nicu Gane. — Nu 
seamănă nici cu strănepotul său si nici măcar cu 
fratela Vasile, diacul de divan. N-a scris nimic, n'a 
trăit Ja curte, s-a infundat, cuminte, în conacul unei 


4 


1) N. lorga. Ibid.; C. Gane. Arhiva genealogicá. 1912. 
No. 2 si 3. 

2) A. R. 1909. Oct. Dec. p. 205 urm. Gribenciu e o fa- 
milie pe cari am íntáluit-o întâi în primii ani -ai Secolului 
17-a sub Movilești si (de-atunci mereu, foarte des ne- 
gufátori. 

3) Ibid. p. 211. 

moşii din Suceava şi toată dibăcia lui a fost: ro- 
tungirea pământurilor. 

In 1743 se însoară cu Maria, fata vornicului 
Grigoraşu Stroescu, dintr'un vechi neam de boeri 
câmpulungeni. Capătă în zestre jumătate din satul 
Ciumulésgti, la ţinutul Sucevei, iar 3 ani mai târziu 
cumpără de la socrul seu şi cealaltă jumătate. 
Această moşie a Ciumuleştilor a rămas de-atunci 
aşezare Gáneascá vreme de o sută și mai bine de 
ani. 

Miron Gane era deci om bogat. De la părintele 
seu îi rămăsese Roşiorii şi Popestii d» pe Siret, de 
la sozrul s.u mai cumpără în 1747 moşia Calna 
în Suceava şi de la lon Stratul o. vie la Cruce 
lângă laşi. 1) Avea părți de bătrâni in mai multe 
răzâşii, printre care acele din Costești ni-l întaţi- 
şează, în mod neîndoelnic, ca un urmaş de-al lui 
Jon Gznescu din 1530. In privinţa coborârei lui din 
vechii Găneşti, judecata ce poartă Dumitraşcu Duca 
în 1768 cu Miron și cu Toader pentru o parte de 
moşi: din Gánestii Tutovei, e de mare însemnătate. 2) 
Mă străpunge o bănuială că acei Miron şi Toader 
ar fi feciorii lui Sandu Gane, cari deci, împreună 
«cu Duculeştii, ar fi coborâtori — colaterali de sigur 
— dz-ai lui Serb 1gcá ot Gánesti din 1601 — şi ma 
departe deci, strănepoţi intr'a nu ştiu cátea spifá 
de-ai lui Toader Gănescu din 1445 „boiarul“ lui 
Petre Muşat. 


1) Toate arătările ,spifei^ corespund cu documentele 
cunoscute. 

2) A. R. Creștere 1908. Documentele Serbugtilor de 
“Gănești. 

In viaţa noastră de altă dată, petrecută întăi în 
războae şi în rugăciuni, iar mai apoi în cele mai 
neînchipuite umilinti, factorul de tradiţie a fost nu- 
mai pământul. Ori cát de mult am crede cá boerul 
pământean, badjocurit şi desbrácat de Grec, ar fi 
pierdut conştiinţa unei aristocrații, ne ingelám. Le- 
gătura lui cu pământul i-a sădit în suflet, prin res- 
pectarea dreptului de proprietate şi prin amintirea 
unor vremuri mai bune, o conştiinţă aristocratică, 
înăbuşită dar în fiinţă, care-a dus mai târziu la 
reacţiunea împotriva Eteriei şi la zilele lui lon 


Sandu Sturza, 


* 
*ok 


Miron Pitarul, mort prin 1778, !) a avut cinci 
copii. 

Cel mai mare — cu mult mai mare — era tizul 
meu Constantin Gane °). Știri despre el avem 
puține. In 1757 trimite pe-un ţigan la părintele 
Veniamin, cerându-i, cu semerenie şi plecăciuni, 
banii ce-i datoreşte pentru două vedre de vin 2), de 
unde se vede că Logofătul Costandin era un om 
cu frica lui Dumnezeu, dar chibzuit în socoteli — 
ceia ce eu nu sunt—şi de unde se mai vede că la 


1) In anul acela Pităreasa Maria era văduvă. 

2) Grigore Stroescu dá;Ciumulegtii în zestre lui Miron 
Ganela 14 iunie 1743, iar,in 1757 îl găsim pe Costandin cu 
rangul de Logofăt. La vrâsta de 13 ani, copii n'aveau 
boerii. Aşa încât ar fi de bănuit cá Constandin era fe- 
ciorul lui Miron dintr'o cás torie anterioară. Totuşi în- 
trun document al A. R, (Creştere 1907 p. 211) Pităreasa 
Maria vorbeşte, în 1770, de fii ei Constantin si Ion. 

3) A. R. Creștere 1907 p. 213. 

popi dra zostea pentru sângele Domnului e moştenită 
din bătrâni. 

Nouă ani mai târziu, în 1766, îl găsim Vornic de 
Câmpulung 1). A făcut carieră bună. Cu frumoasă 
iscălitură citeatà şi cu pecetea Vorniciei, inchee ho- 
ttărârile lui, bine redactate. 

A avut doi feciori, p» Niculai, holtei, şi pe lor- 
dachi, sterp. Acesta din urmă a înfiat pe un nepot 
de văr, pe lorgu Gane, care-a avut cinstea pos- 
tumá să fie socrul Jui A. C. Cuza, căruia neamul 
românesc îi datoreşte multe şi în deoszbi recunog- 
tin[a de-a fi, împreună cu D-rul Paulescu, spaima 
seminţiei lui Sim, Ham şi laftet. 


* 
k k 


Ceilalţi copii ai lui Miron Gane au fost: llánca, 
Maria, Mihai şi Ion. Pe Ilânca o ţine Panaiote ot 
Visteriz, care după ce că e boerinaş ,aghlé boer“, °) 
cum sa zicea pe-atunsi, o şi mai lasă văduvă în 
1780 °). 

Maria, din potrivă, să mărită bine. ll ia pe marele 
comis Toader Brădescu, îi face opt copii, şi-apoi, 
împreună cu soțul ei, se duce în Impárátia Ceru- 
rilor, lăsând grija pruncilor fratelui Mihai şi cum- 
natei Smărăndiţa. Brádestii aceştia pricinuesc multe 
neajunsuri Spătarului Mihai, unchiul şi epitropul lor. 


1) Ştetaneili. Documentele Câmpulungului moldovenesc 
1915 pp. 86—88. 


2) Abia boer. 
3) N. Iorga. Studii şi Doc. Vol. VII p. 303. 

Sunt nişte „copii cu totul cheltuitori“ 1). Ii tine cât 
mai strâns, iar înainte de-aşi da sufletul, li lasă 
venitul a trei părţi din moşia Movileni, însă nu şi 
ptoprietatea, căci îi este teamă ca nu cumva s-o 
vândă „şi apoi banii ce-i vor ha, îi vor prăpădi 
şi iar vor rămâne nişte țărani umblând de la un 
sat la altul...“ cum făcuse după c» cheltuise averea 
rămasă dela părintele lor. 

Safta, fata cea mai mare a soţilor Brădescu, se 
mărită cu lonagcu Carp, şi cum sângele apă nu se 
face, nu e mai brează de cât cei 7 fraţi ai ei. In 
1811, rămasă vaduvă, se apucă să vândă din averea 
ráposatuui nişte ţigani, cari nu erau ei ei, ci ai 
copiilor minori — aşa încât epitropii lon şi Mihai 
Gane trebue să facă o rugătoare cerere către Divan, 
ca să le dee voe „ori la cine :om găsi ţigani de 
aceștia de-a nevârstinicilor clironomi... să putem a i 
lua în stăpânire“. Tiganii sunt găsiţi la Iordachi 
Bossi, care se ceartă ani de-arândul pentru ei.?) 
Astăzi ne judecăm pentru hârtii Sospiro și}. R. D. P. 
atunci se judecau oameni pentru suflete omeneşti. 

După moartea unchiului Mihai, Sa'ta Carp, îm- 
preună cu îrăţiorii, încearcă să vândă şi Movilenii, 
pe care erau numai uzufructuari. Nu știu dacă au 
isbutit, căci nuda proprietară era o adversară pu- 
ternică, Mânăstirea Neamţu. Nu ştiu de asemeni 
dacă Conu Petrachi Carp şi-a cunoscut rudele. In 
tot cazul coborâtorii lor nu mai au habar unii de 


1) Testamentul lui Mihai Gane, spatar, în Istoricul Bi- 
sericii Pleșeșşti-Gane, de Costachescu și Pleşoianu 1913 
p. 24. 

2) A. R. Creştere 1998 p. 105 si creştere 1912. 

alţii, ceiace înseamnă cá proverbele pot minţi, căci 
se întâmplă u eori ca sângele să se facă apă. 


* 
*ok 


Pe Mihai Gane îl întâlnim în mai toate documen- 
tele timpului, în colezţiunile tipărite sau manuscrise. 
Am eu însumi un suret de pe decretul Cneazului 
Potemkin din anul 1790, prin care guvernatorul Mol- 
dovei de atunci îl înalţă la rangul de sluger. II în- 
tâmpinăm apoi Serdar cam o sumă de ani, pâna când 
în lanuarie 1823 loniţă Vodă Sturza îi hărăzeşte ran- 
gul de spătar. Are moşii multe: Ciumul:şii, Bárásti, 
Calna şi Costeşti, împreună cu írat.-sáu lon. Apoi 
sinzur, Bândeştii lângă laşi, Obârşenii şi Movilenii în 
Neamţ, şi însfârşit Pleşeştii în Suceava, pe Șoimuz 
cumpăraţi dela Mihalache Balş în 1793. Aici se aşează” 
el cu sofia lui Smaranda, fata Catrinei Tuduri, ne- 
poata lui lon Negri, paharnic 1). Tráeste o viaţă age- 
zată, turburată numai pe ici colea de năzbâtiile ne- 
potilor Brădeşti si de plictisehle unor judecăţi pentru 
moşii şi case. Simţind hotarele vieţii apropiindu-se, 
în Februari: 1826 face o diată adeverită de Mitropo- 
ditul Veniamin Kostachi, în care arată că „în deşer- 
tăciuni se in-hze toate cele lumes'i şi numai sufletu 
rămâne veşnic“ deci el „robul lui Dumnezeu crezând 
în Sfânta Troiță“ să roagă oricui o fi greşit, să fie 
ertat şi amintindu-şi de cuvântul Mântuitorului „Fiţi 
gata, că nu ştiţi nici ziua, nici ceasul“ „care cuvânt 
—zize—îmi este îndrumător spre gátire de o călă- 
torie mare“, aflându-se în toate simțurile, rândueşte 


1). A. R. pachet CXXXV (Creștere 1911. Aprilie-Sept. 
p. 145). 

şi hotărăşte averile lui. Neavând copii, îşi împarte 
moşiile între nepoți şi intre mânăstirele Neamţu si 
Văratic. 

Copiilor nepoatei Safta Carp li lasi „pe Toader 
Gorgan, lăeş vezeteu cu femeia şi copii lor, ca pe nişte 
drept robi ai mei,i-ar pe ceilalți robi, toţi îi iert şi-i 
slobod de jugul robiei... fiindcă m'au slujit bine şi 
cu credință spre multumirea mea 7). 

Inchee deci frumos o viață rânduită. Se sfârşeşte 
la 17 Mai 1826, lăsând o văduvă nemângâiată, care 
moare un an mai târziu, intr'o mânăstire..... călu- 
găriţa Sara'ina °). 


* 
k k 


Călătorul, pe care vântul întâmplării Par împinge 
vreodată prin coclaurii Sucevei, ar găsi, nu departe 
de Ciumuleştii şi Pleşeştii Găneştilor, un sat alb și 
vesel, rásirat pe un dâmb. Bisericuța lui sărăcă- 
cioasă, cu hramul Sf. Niculai, a fost clădită în 1785 
de Mihai si Ion ?). 

Aceștia sunt frații Gănești, feciorii lui Miron Pi- 
tarul. lar satul alb şi vesel e Mihăești. Mihăeştii 
visternicelului lonaşcu din 1604 şi a Mariei Gane, 
văduvă săracă. A rămas în familie atât amar de vreme- 
Şi cum am văzut că fraţii aceştia sunt încă proprie- 
tari ai unui şi mai vechi pământ, Costeştii, pe care 
banul Ioniță îi lasă moştenire fiilor săi Enache şi 
Costache, înduioşaţi ne întoarcem la vremuri atât de 


1). Costăchescu şi Pleşoianu. Istoricul Bisericii Pleșești 
Gane. pp. 22—25. 

2). A. R. Ms. 1478 p. 81—€0. 

3) Lahovari si Tocilescu. Dicţionar geografic al Româ- 
mâniei. Litera M. Cuvântul Mihăești. 

îndepărtate, la lonaşcu Gane şi la lon Gánescu, stă- 
pânitori aceloraşi pământuri. lar, după aproape 
trei veacuri jumătate, întâmpinăm, în bună sănătate, 
pe stránepofii lor, lipiti de aceiaşi glie! 

E frumos 1). Şi, orice s-ar spune, e păcat càlmo- 
şiile dăruite de voevozi bătrâni unor slugi credin- 
cioase, păstrate cu hărnicie de fii şi nepoti, de stră- 
nepoți până 'ntr'a 10-a spiță, se duc aşa una după 
alta, înbucătăţite, în mâini de samsari sau de imbo- 
gáfiti, cari cu ochii aţintiţi înainte, nu -pot înţelege 
trecutul și, neintelegándu-l, nu pot stie ce 'nseamná 
dragostea de moşie ! 

Acest Ioniță Gane, fratele lui Mihai, [proprieta- 
rul Costeştilor, a Mihăeştilor, şi a altor 9 moşii — 
s'a născut în jumătatea veacolului al 18-a din Mi- 
ron şi Maria, la Ciumuleşti, aşezarea boerească a 
părinţilor lui. 

In 1768 — când avea mult 20 de ani — începe 
cu cumpărăturile, de care nu se mai lasă până la 
bătrâneţe. la în bezmen.de la pitárul Niculai Kogal- 
niceanu un loc ín lagi lângă Sf. Niculai Zlătăust 
(30 de lei pe an) şi-şi face dughene.?) A mai luat 
mai tárziu.un loc lângă Sf. Ion cel Sárac (unde-a 
fost în urmă casa D-rului Russu, lângă Tufili), aliul 
în Muntenimea de mijloc lângă curtea lui boerească, 


1) Şi foarte interesant, căci confirmă două ipoteze până 
la evidenţă : a) că Gănescu şi Gane e unul şi acelaş 
nume, de oarece Costeştii lui lon Gănescu se află peste 
200 de ani în stăpânirea fraţilor Gane, şi b) că acest lon 
Gănescu e deci evident tatăl lui Miron Gane părcălabul 
şi deci probabil fiul lui Ilieş Cupăralul. 

2) Gh. Ghibănescu. Fam. Rágcanu, p. 125. 

ce este spre râpă, şi pretutindeni face dugheni şi le 
închiriază.) Avea ceva din firea vărului său Tănase.. 

In 1775 se însoară. la, în primăvară, pe Cate- 
rina Bozne, fata răposatului Postelnicel Radu, care 
i-a fost o tovarăşă bună şi cinstită. 

O soră mai marea ei fiind măritată cu Pitarul Cos- 
tache Pătraşcu, acesta poartă grija cumnăţicăi până 
la măritiş. La 8 Februarie 1775, scurt înainte de 
nuntă, îi face izvodul de zestre,?) începând cu 
icoana Maicei Domnului ferecată în argint „pisti 
tot“, urmând cu moşiile Peripetca şi Cucueţii „dila 
ţinutul Sorocii di pisti Prut“ şi cu moşia Roşiori 
din ţinutul Neamţului şi isprăvind cu „40 de su- 
flete ţigani“ giuvaere, arpintărie, rufării şi ro.hii. 
„Cu aratata mai sus zăstre s'au măritat pe cum- 
nata (Catrina după dumnealui Logofâtul Ioniţă 
Gane“. Martori: Andronachi Donici, Toader Vâr- 
nav şi Dumitraşcu Stroici. 

După câţiva ani moare şi bătrânul lui tată, 14- 
sân lu-l, împreună cu frate-seu Mihai, stăpânitorul 
întregei averi părinteşti. Administraţie, cumpărături, 
schimburi, hotărnicii şi judecăţi, aces'a i-au fost 
indeletnicirile. 

Totuşi, joacá si un rol politic. Austria, după 
râpirea Bucovinei, nu mai aie ustâmpâr până nu 
şi-ar mulţumi nesăţioasa poftă de-a mai fura Mol- 
dovei câteva ținuturi. In 1787 ocupă partea de 
Nord, dintre Carpaţi şi Siret, iar Princepele de 


1) Arhivele Statului laşi. Dos, 7, tr. 1765, f. 150şi A. R. 
Creștere 1912. 


2) Arhivcle Statului lagi, Dos. 24 f. 199. 

Coburg Îşi aşează reşedinţa în Roman. Ruşii trec 
pe dată graniţa şi se aşază in Moldova, între Siret si 
Nistru, astfel încât ţara se vede împărţită în două. 

La laşi Kneazul Potemkin dădea ospete şi baluri, 
învăţă pe Moldovence să danseze „Poloneza“, 
iar bărbaţilor, pentru a-i îndulci, le dădea boerii. 
Mihai Gane e făcut de el sluger la 22 Octombrie 
1790, arătându-ne astfel că trecuse cu Ruşii, pe 
când frate-seu loniță râmase la Austrieci. La 28 
Februarie acelaş an, Principele de Coburg îl gă- 
seşte „bun de slujbă“ şi-i încredinţează postul de 
secretar al Administraţiei Tárei, Scrisoarea de 
numire, :) iscálitá de lohann Sidel, consilier gu- 
bernal imperial din Galiţia, e înzestrată cu o fru- 
moasă pecete imperială, înconjurată de vorbele: K. 
K. Landesadministration in der Moldau* şi e scrisă 
într'o duioasă germană arhaică, care te afundá cu 
gândul la vremurile lui Lessing şi Schiller, la pe- 
rucele blonde, gulerele negre şi pantalonii scurţi. 
lohann Sidel Erggelet spune de altfel lui ,Io- 
nitza Ganie“ că administraţia austriacă, având un 
caracter vremelnic, acesta să primească postul ce 
i se dă, fără a avea vre-odată pretenţii la vre-o 
pensiune ! 

Dacă Austriecii priveau această ocupaţie ca „vre- 
melnică“, fiindcă aveau de gând să plece din 
Moldova, sau fiindcă voiau să încorporeze ţara 
imperiului, nu ştiu. 

Fapt e, că după pácile din Şiştov si din laşi, 
Ruşi şi Austrieci s'au întors la cáminurile lor, Mol- 
dova a scápat — pe o vreme — de dragostea ve- 


1) Document propriu. 

cinilor, iar Ioniță Gane a rămas cu o mie de co- 
roane pe an mai puţin. 

Ecaterina Gane, femee harnicá, a dăruit lui Ioniță 
cinci báefi si patru fete. Pe cea mai mare Maria, 
o mărită în 1809 cu Postelnicul Iordachi Hermeziu !) 
un boer care a tráit foarte bátrán. Nicu Gane, ia 
„Zile trăite“ ne vorbeşte de dânsul, °) iar el in- 
sugi, din rama unui vechi tablou, ne: povesteşte 
că avea ochi frumoşi, nasul subţire, buzele groase, 
barba lungă cât işlicul şi blana de samur. Coana 
Maria Hermeziu, fata lui Ioniță Gane, ar putea 
vorbi şi ea, povestind de părul ei lins pe tâmple, 
de broboada legată sub bărbie cu panglică al- 
bastră şi de câte toate. Dar cum îi e gura prea 
subțire şi nasul mult prea lung, poate nn i-ar 
plăcea să se desvăluiască ori cărui strein —iar 
eu, strănepot cuminte, mai bine tac din gură! 

Mama Catrina, la bătrâneţe, s'apucă de-o năz- 
bâtie. I se pare că Impárátia Cerului nu i se poate 
deschide, dacă nu se duce în vre-un sfânt lăcaş 
să se roage, de zi, de noapte, la picioarele Maicei 
Preciste întru iertarea păcatelor sale. Şi uite de ce, 
după 38 de ani de căsătorie, s'apucă într'o di- 
mineatá de earnă să-şi strângă câteva bulendre 
şi să ia calea mânăstirei, întovărăşită de cele trei 
fete pe care nu le-a putut mărita, Savastifa, Aga- 
fifa şi Smaranda. Ajunsă la Varatic, scrie, la 4 


1) Ibid. 
2) p. 19. 

Februarie 1823, o scrisoare tovarăşului ei de viață 
pentru a-i cere iertare că şi-a părăsit casa şi cul- 
cuşul şi pentru a-! ruga să-i trimită binecuvân- 
tarea lui 1). 

„Cu multă plecăciune închinându-mă sărut cin- 
stită mâna Dumitale Cucoane“. Astfel începe ră- 
vaşul, de stai nedumerit şi te'ntrebi, au ce-o fi 
mai bine : galanteria de azi sau smerenia de-atunci, 
Câtă depărtare — nu de timp, de concepţie — în- 
tr'osută de ani! 

Si mai departe scrie ; „De multă vreme am făcut 
Dumitale cunoscut scopul meu şi hotărărea care 
am de a face pasul acesta, de vreme ce cele Iu- 
meşti le-am cunoscut a fi deşărtăciuni. O sumă 
de ani m'am aflat gustând dulcetile lumei, sunt 
acum bătrână şi nu ştiu sfârşitul când mă va găsi. 
Amar mie să nu fiu între fetele cele nebune fără 
de untdelemn în candela mea când va bate acel 
ceas îngrozitor pentru mine“. 

După ce, cu lăcrimi fierbinţi, cere iertare „iu- 
bitului ei sot" şi ori cui o fi greşit, urmează astfel 
„Dacă nu aşi cunoaşte faptele mele şi dacă nu 
aşi fi încredinţată că din cursele vrăjmaşului nu 
voi putea scăpa, poate că pentru cinstea bătrâ- 
netilor noastre şi pentre odihna trupeascá aşi pro- 
timisi mai bine a aştepta moartea în casa mea şi 
în aşternutul meu, acolo unde aproape de 40 de 
ani?) m'am aflat petrecătoare dinpreună cu Dum- 


1) Document proprie. 

2) 40 de ani. Acelaş lucru spune si Ioniță Gane in diata 
lui. Aga incát bánuesc cá data de pe foaia de zestre a Ca- 
trinei 1775 este greşită de cel ce-a copiat actul. Anul că- 
sătoriei trebue deci să fie 1785. 


www.dacoromanica.ro 


48 C. Gane 





—— 


neata; dar Dumnezău este de față că nimic nu 
cunosc a fi mai scump decât sufletul şi pentru 
a-i găti odihna sunt gata a mă lepăda de toate, 
până şi de legătura cea sfântă a însoţirei noastre 
pentru a intra în numărul acestui sobor, carele 
slujeşte lui Dumnezău şi care se roagă ziua şi 
noaptea pentru iertarea păcatelor sale“. ' 

Incă multe rânduri pline de pilde din Cartea 
Sfântă şi de arătarea temerei ce are pentru cură- 
ţirea sufletului ei, apoi vine sfârşitul, duios de-ţi 
stoarce lácrimi. 

„Hotărăşte pentru mine cu bunătatea cea sufle- 
tească care ai... Trei fete am aici împreună cu 
mine, lăcrămătoare şi rugătoare către prea bunul 
Dumnezeu pentru îndelungarea anilor vietei D-tale 
şi pentru întemeierea şi fericirea familiei noastre. 
Nu las nici o greutate în casă, decât las părin- 
teasca blagoslovenie copiilor noştri... 

Te rog să am cinstit răspunsul D-tale pentru 
mângâerea mea, cu care dinpreună să cad la 
Icoana Maicei Domnului, rugându-mă ca să mă 
numere şi pe mine cu cei de-al unsprezecelea 
ceas. Aceste vestesc şi cu inima zdrobită, mă rog 
împlineşte dorinţa sufletului meu“ ! 

In acest trecut atât de uitat, se perindă întru- 
chipări luminoase, care întineresc posomorâtele 
noastre suflete de azi. 

Cinsprezece zile după primirea acestei scrisori, 
cinstit dumnealui Ioniță Gane, vel Ban, îşi face 
testamentul !), începând astfel: 


1) 1823, Feb. 19 (A. R. Creștere 19023, p. 47). 


www.dacoromanica.ro 


Pe aripa vremei 49 


„De vreme ce, după voinţa lui Dumnezeu, am 
trăit aproape 40 de ani cu soţia mea Ecaterina, 
când, dupăcum toate lucrurile au un vremelnic 
hotar în lume, urmând a noastră despărţire din 
însăşi voinţa noastră şi depărtare din toată grija 
deşărtăciunilor lumeşti — apoi, după părinteasca 
“datorie, am făcut împărţirea dreptei noastre averi 
fiilor şi ficelor noastre“. 

Soţiei şi fetelor lui, ce sunt la mânăstire, le lasă 
2200 de lei pe an, 24 mierţe făină de păpuşoi 
şi 16 mierte de grâu. Moşiile toate le împarte 
între fii — Marioara Hermeziu fiind înzestrată — 
iar rugămintea lui din urmă este ca nici unul din 
feciorii lui „să nu fie voinic a înstrăina ori moşie, 
ori ţigani, căci unul ca acela care va înstrăina si 
va băga străini în moşie sau în ţigani, să nu aibă 
blagostovenia lui Dumnezeu şi a me păcătosul!* 

După plecarea soţiei, Banul lonitá trăeşte încă 
6 ani. Se sfârşeşte la 29 August 1829 !) pe când 
Ecaterina, ce se simțea bătrână in 1823 duce, în 
posturi şi rugăciune pentru ispágirea unor păcate 
închipuite, o viaţă foarte lungă. Moare abia la 3 
lulie 1840. Numele ei de călugăriţă a fost Eli- 
sabeta ?). 

* * * 

Cele trei fete, râpite lumei în floarea tinereţei, 
s-au călugărit şi ele şi-au trăit o întreagă st 
foarte lungă viaţă între zidurile frumoasei mâ- 
năstiri a Văratecului. 


1) A.R. Mss. 1478 p. 81-00 (insemnarea fiului sáu Ena- 
cachi spătarul), 
2) Ibidem. 


Pe aripa vremei. 4 


www.dacoromanica.ro 


50 C. Gane 

















Agafifa a fost un suflet şters. Savastifa era citită 
şi pricepută. A rămas dela ea două peceti cu „Her- 
bul gánesc* şi câteva cărţi iscălite. Dar cea mai de 
seamă a fost Smaranda — din călugărie Singlili- 
chia monahă. Fost stariţă a mânăstirei, amin- 
tirea ei a rămas vie până azi printre bătrânele 
dela Varatic. Istorisea frumos întâmplări trecute, 
iar documentele familiei erau toate în mânele ei, 
păstrate cu sfinţenie intr'un sipet încins în curele 
de fier. Deşi a călugărit peste 60 de ani, petre- 
cerea lumească trebue să-i fi plăcut. Incât din ceia 
lume i se întâmplă să se mai amestece uneori în 
treburile noastre. La o masă de spiritism, mai 
anul trecut, paharul alerga dela S la I, dela Ila 
N şi dela N la G. Mediul, care nu pricepea, 
aşeza, enervat, paharul in mijlocul hârtiei, iar 
acesta aluneca din nou, cu încăpățânare, dela S. 
la | şi dela I la N. 

„Lasă, soro“ i se spune „să vedem ce-o eşi!“ 
Paharul e lăsat în voe şi cuvântul se întregeşte: 
Singlitichia, — „Sărut mâna, măicuţă, ce te-aduce 
pe la noi?“ lar paharul spune: „Să nu egiti 
mâne pe stradă, nici unul, o să fie bucluc !^ A 
doua zi, prin Calea Văcăreşti, au fost mişcări 
antisemite, manifestări, armată şi bătae! 

Maica Singlitichia, dusă cu sila la mânăstire 
acum o sută de ani şi moartă de peste 40, nu 
este încă dematerializată ! 


* 
* * 


Nu pot sti care din bàe(ii lui Ioniță Gane era 

cel mai mare !). După felul cum îi rándueste pă- 
rintele lor în diatá, s'ar părea c'a fost Enacachi ; 
după anii când s-au căsătorit, s-ar părea cá Du- 
mitrachi. Pentru a nu face o nedreptate, o să 
încep cu Costachi. 


1) Dintr'o scriere a lui Nicu Gane, s-ar pare: că șirul e 
următorul: Enacachi, Dumitru, Grigore, Costachi şi Mateie 

In care e vorba despre începuturile unei boli 
ereditare în familie: boala scrisului. 


Costache Gane, Spatar. 

Acesta, cel puţin, a fost mai cuminte şi nu s-a în- 
surat de loc. Il întâmpinăm comis întâi, apoi spatar, 
trăitor în laşi. Franţuzeşte o fi învăţat acasă cu un 
dascăl francez, căci prea cunoştea limba bine 
pentru ca s-o fi învățat aiurea. O fi urmat 
mai târziu şi şcoala grecească, cea din Cur- 
tea Mitropoliei, numită, mai de multă vreme 
acuma, Academie. De bine de rău, 'un şcolar sâr- 
guitor putea căpăta acolo cunoştinţi destul de 
variate. E de mirare însă felul atât de frumos cum 
scrie româneşte. Cea dintâi instituţie culturală cu 
caracter naţional a fost şcoala lui Veniamin Kos- 
tachi din 1803, dar era o şcoală de popi. A doua 
a fost a lui Gheorghe Asachi din 1813, dar era o 
şcoală de ingineri... Unde a putut învăţa Costachi 
româneşte ? La vre-un dascăl dela Sfântul Nicu- 
lai, care-i cânta pe nas: az.buchi-vede-glagoli. 
Fireşte, acolo a învăţat a scrie. Dar a scrie bine, 
a învăţa Singur. Scrisul,. ca orice artă, izvoreşte 
din sânge şi din nervi. Nici o şcoală din lume 
nu poate face pe-un om să scrie bine, dacă scrie 

prost. lar în vinele lui Costache curgea, nu nu- 
mai sângele gănesc, cel trecut al diacului Vasile 
şi cel viitor al lui Nicu Gane, dar şi sângele 
maică-sei, Coanei Catrinei, a cărui nopot de frate 
lancu Buznea 2) se îndeletnicea cu literatura, tra- 
ducând pe „Paul şi Virghinia“ într'o limbă fru- 
moasă şi curgătoare | 

Pentru a fi însă drepţi, trebue mărturisit că 
traducerile lui CostachijGane scrise la batrâneţe, 
sunt dintr'o vreme, nu numai când Gheorghe Asa- 
chi şi Eliade Rădulescu dăduse îndrumarea limba 
viitoare, dar când Negruzzi şi Alexandri îi dădeau 
o poleială aproape neintrecută. 

Nu mai puţin adevára*, limba lui e coreciă, fru- 
moasă, modernă. Cuvinte ca „sirc“ în loc de „circ“ 
expresia ca „bariera de ltalie“ aproape mai fru- 
moasă decât „bariera Italiei“ arată nesiguranța 
unui curent nou şi încă foarte tânăr. In colo, 
limba lui dela 1840 este aproape limba de as- 
tăzi, de mâine, de totdeauna. Deschid una din 
cărţi, cu totul la întâmplate: 

„Din deprindere se doarme tot aşa de bine 
pe pae, ca şi pe puf, şi este un rrejudef de a se 
crede cá se ospătează mai bine cu 30 de felur 
de bucate, decât cu două. Sá nu zicem cà o odae 
împodobită de toate iscusințele meşteşugului, va 
fi mai veselă decât o bujdeucă etc." (Prinţipii 
filosofice de Colonelul Vais. Traduse de comisul 
Costache Gane. laşi 1848). 

Mă farmecá în deosebi lipsa de neologisme. 


5) N. lorga. Istoria literaturei române. vol. 1, p. 125. 

Ce bogată e limba noastră şi cum ne-am bătut 
joc de ea, cu atâtea cuvinte nefolositoare înfipte 
cu de-asila în măduva ei 

Alta: „Ei rămân în tăcere, în tocmai ca doi 
jucători de cărţi, cari n-au încredere unul într'altul. 
In general începuse a se zămisli presimtiri vesti- 
toare de nenorocire. Necunoscutul i se nălucea 
$. c. 1, (Fermecarea de Balzac, Traducere de C. 
Gane, lagi 1852). 

Fără părtinire, să comparám puţin. Cu Papiu 
Ilarian ds pildă (şcoala lui Cipariu): 

„Leptorule salute !* 

E un poem întreg începutul acesta, cu care 
Ilarian dă buna dimineaţa cititorilor săi. Dar mai 
departe : 

»..O naţiune ce nu si cunósce istoria nu si pote 
indivină starea viitoriă ci órbecà (? sic) fără îndrep- 
tariu si rătesesce în tote părţile...“ (Tesaur de 
Monumente Istorice.) 

Aceasta era în 1862. 

In Sec. al 20-lea, pot spicui alte modele de stil 
românesc. Din Rampa de pildă: 


In toamna trecută, când înfloreau intàíele-elegii 

(dar când se 'nbolnáveau debile păpădii), 

Halminia, treceai ducând în ochi povara unei nostalgii 
şi te:ai oprit in faţa porfii-Firii mele... 

Şi-a deslusit un parc tomnatic montat cu arabescuri, 
grele si mai văzut că-mi legănam sufletul ca pe-un 
copil precoce şi anemic 

in hamacul tristeţii ce spânzura de două crengi de gând“. 


Și aga—vai !—mai departe curg cuvinte după Cu- 
vinte, în fie care zi, în sute de foi, ca o sfidare bunului 


www.dacoromanica.ro 


Pa aripa vremei 55 


gust, bunului simt si nemárginitei răbdări cu care 
este inzestrat Románul. 

Si să nu te prindă mâhnirea, când vezi că înainte 
de 48 se scria mai bine româneşte de cât azil! 

Costache Gane a mai dat multe traduceri la lu- 
mină, din Balzac, din Dumas si din alți autori, cărți 
citite cu plăcere de bonjuristii de altá-datá, astăzi 
uitate prin vrafuri prăfuite sau aruncate în dughe- 
nifele evreesti de pe cheiul gârlei, într-o „juxtă“ din 
Anabasis şi „Ce trebue să ştie o fată înainte de 
nuntă“, 

Buchiniştii Bucureştilor! Cei care-ţi cer doi poli 
pe o ediţie originală de Demidoff sau de Cantemir, 
dar nu lasă mai jos de-un sutar vre-o carte de Cair 
sau de Vasile Popp! 

Mă mut pe malul Senei—cu gândul fireşte—căci 
gândul care nu cunoaşte depărtare nici vreme, e cel 
mai ieftin mijloc de locomoţiune. Stau cu spatele la 
strada sgomotoasă şi frământată. Oameni grăbiţi a- 
leargă, trăsurile se încrucişează, huruesc automobile, 
autobuse şi autocare, In fata mea o plută încărcată alu- 
necă pe apă, lin. Notre Dame să siluetează pe-un cer 
fumuriu, iar în fund, la stânga, se pierde în ceață Luvrul. 

Paris ! 

Aproap= fără ştire am pus mâna pe-o carte din 
dughenita buchinistului. Un bătrân sfrijit se scoală şi 
mă străpunge cu privirea unor ochi de-o tineretá în- 
spăimântătoare. 

— „Aveţi în mână, Domnule, cel mai rar exem- 
plar din tipografia dela Bel- Oeuil a Prințului de Ligne, 
În afară de raritatea volumului, vă atrag luarea aminte 
asupra legáturei. Piele de antilopă, repusaj artistic, 

fineţă în auritul liniilor. Cartea a aparţinut Ducelui 
de Choiseul, care a fost ministru sub Ludovical XVIII, 

— „Te roz, Domnule“ îl întrerup eu. „De unde 
ştii D-ta asa? Cartea nu e iscălită“. 

— „De unde ştiu? Dar D-ta nu vezi pe dosul 
-egăturci armele acele atât de fin lucrate: Azur cu 
crucea de aur, în fiecare canton câte cinci puncte 
albe. Acesta e blazonul familiei de Choiseul. Un ne- 
Stiuitor ar putea întreba de ce n'ar fi putut aparţine 
cartea unui alt Choiseul oarecare, lui Choiseul Stain- 
ville de pildă. Dar D-ta care eşti om citit... şti de 
sigur mai bine decât mine că Marie-Gabriel-Florent 
de Choiseul-Gouffier, inainte de a ft mini tru în 
Franţa, a fost directorul Academiei de Belle-Arte şi 
a tuturor bibliotecilor din Rusia, a fost ambasador 
la Constantinopol, membru al Academiei Franceze, 
a călătorit în Grecia şi a căpă'at gustul rafinat a 
tot ce e vechi şi frumos dela profesorul lui, aba- 
tele Barihélemy, a cărui capo-d'operá ?, Voyage du 
jeune Anacharsis en Gréce^ o am în ediţia origi- 
nală din 1788, 7 volume în 8, cu atlas. Cine deci, 
afară de Choiseul-Gouflier, putea fi proprietarul 
acestei cărți nepretuite ? Nu vă spun toate aceste 
pentru a vă hotărâ sa cumpăraţi volumul, fiindcă 
nu-l vând. Sunt buchinist de meserie, dar din manie 
colecfionez". 

Arunc o privire îngrozită ciudatului om, negustor 
pe cheiul Voltaire de cărţi pecare nu le vinde. Cum 
stătea adus de şale, cu juvaerul dela Bel-Oeuil în 
mână — ca fund de decor Notre Dame şi Luvrul, 
pe-acăror pietre înnegrite mi s'arătă ca o nălucă 
istoria milenară a Franţei şi a Europei — bătrânul 

parisian, cu părul alb, dar ochii tineri, jerpelit, dar 
mândru, căpătă deodată măreție de simbol! 


* 
* ok 


S-a dus dracului tot; am comis un plagiat. Dar 
pentru nimic în lume nu m-aşi hotărâ să-l înlătur. 
Căci precum V. A. Ureche a scotocit din vechi cro- 
nici o expresiune, întrebuințată azi de toată lumea: 
„n vremuri de grea cumpănă“ — astfel poetul To- 
pârceanu, vorbind despre un popă ce merge, earna, 
călare, pe-o coamă de deal, a scris — intr'o inspi- 
ratie dumnezăească—următoarele versuri : 

„lar cu plosca ridicată* 

„Zugrăvit pe cerul gol“ 

„Popa capătă de-odată* 
„Măreţie de simbol“. 

Fraza aceasta este atât de frumoasă, încât nu poate 
rămâne proprietatea D-lui Topárcearu. E a noastră 
a tuturor. 

Pui 

Enacachi Gane, spatar, 


Acesta e arătat in spifa neamului ca find 
fiul mai mare al Banului loni(á, care in diata 
lui 1| şi trece înaintea tuturor copiilor sei. 
Coborâtorii de azi se intitulează cu mândrie „La 
branche ainnée^ ceia ce le-ar fi fost de folos dacă. 
— fiind în adevăr de origină feodalá — ar trăi în 
apusul evului-mediu. Cu legile de pe atunci, toate 
alodiile neamului ar fi trecut în patrimoniu lor, pe 
când aşa suntem siliți, ei, noi, cu toţii, să trăim, 
în era democraismului, din munca noastră, nu 
dintr'a altora! 


www.dacoromanica.ro 


58 C. Gane 


De altfel spatarul Enacachi are în ochii noştri, 
nu meritul de-a fi trecut aşa sau altfel în Arhon- 
dologia Moldovei, ci acel de-aşi avea un locuşor 
în Antologia Română. 

E scriitor—printre cei d'intái, dacă nu printre cei 
mai buni. Boala asta a neamului a apucat a se 
lád de la fii lui loni Gane încoace cu o iufealá 
înspăimântătoare. Cilen la judecătoria din Fălticeni, 
Enacachi fu trimis cu o cercetare în munţii Sucevei. 
In singurătatea de-acolo aşterni pe hârtie impre- 
siuni puternice şi proaspete în versuri şchioape şi 
naive, Se găsesc totuşi multe versuri corecte şi din 
când în când, câte-o scânteere de artă. la tot cazul 
încercarea e lăudabilă, căci e făcută într'o vreme 
când haosul ce plutea asupra limbei abia începea 
a se distrămă. Literatura română, atunci în faşe, 
dibuiă. Astăzi, dupăce au trecut Eminescu şi Coşbuc 
— Cerna ca un meteor— Minulescu, pildă rea, 1) dar 
maestru rafinat — astăzi, când limba e for- 
mată şi gustul la fel, dibuirea nu mai e îngăduită, 
nici bătaia de joc. D'aia te şi prinde mirarea când 
citeşti producţii literare de felul următor: 


„Deseară ne vor da ceai și pesmeţi. 

„ Omoară-ţi sufletul mai bine de cu vreme, 
„Ca să pofi mânca liniștit. 

„(Ceaiul e bun ca să nu inghefi). 


Versuri sunt aceste ? Poezie e asta? Dar ce este 
un vers dacă nu o frază cadenţată şi ritmată; ce 
este o poezie, dacă nu o înaripare a gândirei, exprimată 


1) Din cauza nenorociţilor de imitatori. 

întrun mánunchi de versuri cu aceiaş cadență, ace- 
laşi ritm şi cu rime la capăt?! Versurile albe — 
puţin obişnuite la noi—mai trec, dar versuri neritmate 
nu se poate, căci nu mai sunt versuri atun:i, e proză, 
Să ascultăm de pildă, de acelaş autor, poezia intitulată 
„Inălțare“ : 


„Trei zile viscolul turbat 
„Gonind de după dealuri 
„Orice urmă de viaţă, 

„Ne-a închis cu totul în gropi! 


E poezie doar fiindcă grupuri de cuvinte sunt 
scrise unele sub altele, cu litere mari. Căci nimeni 
în lume nu poate nega c'ar fi proză dacă am scrie 
fraza astfel : „Trei zile viscolul turbat, gonind de 
după dealuri orice urmă de viață, ne-a închis cu 
totul în gropi“. 

Si la urma urmei poezia s'ar putea numi — 
la figurativ — o proză închegată din fraze sonore, 
frumoase şi bine îmbinate, exprimând idei sau sim- 
timinte adânci sau înălțătoare. Dar când un autor, 
în proza lui intitulată versuri, vorbeşte de „excre* 
mente", apoi numai poate fi vorba nici măcar de 
literatură, necum de poezie ! Autorul — D-l Camil Pe- 
trescu, — se crede totuşi: 


»..Din acei... 
„Cu sufletul mărit 
„Căci a văzut idei. 


Și e dreptul lui să se creadă cum o vrea, dar 


-mă ridic împotriva criticilor care-au putut bate din 
palme citind înălțătoarele versuri : 

„De seară ni vor da ceai şi pesmeti 
„Caci ceaiul e bun ca să nu ingheţi“. 


Apoi cát da moderni, de decadenţi, de transcen- 
denji ar fi aceşti autori, cari vor un nume în lite- 
ratura română, mai bine'mi place mie bătrânul Spătar 
când spune, cam naiv dar sugestiv: 


„La Broșteni este vătav un Vasile Andrieş 
„Acest om fiindcă este acolo mai practisit 
„Pe odăiţile casei le-au şi mobilarisit, 
,Impodobind și párefii, cei de bârne învechite, 
„Cu cadruri miniaturi şi portrete zugrăvite 


„Care cadruri au în sine, natural închipuite 
„A epocurilor noastre întâmplările trecute“. 


sau când destrie, amărât, grozávia singurătăţii din 
fundul Carpaţilor . 


„Când nourii se adună orizontul de închide 
„Peste văi ca şi o noapte negura atuncea cade 
S. c. l. 


Drumul acesta dela Fálticeni la Brosteni pe care 
l-a făcut Spátarul Enacachi Gane acum 90 de ani, „cu 
a slujbei datorie“ e istorisit de el cu toate amá- 
nuntele lui. 

Porneşte din Fălticeni Marti, 18 Aprilie 1833, şi 
trecând apa Moldovei seara, pe la zece, rămâne 
pentru noapte în satul Mălini. 

Acolo îşi ia o călăuză, pe Clucerul Dragoş, care 
cunoaşte toate potecile munţilor $i, odată cu cele 
dintâi raze ale soarelui, se pornesc amândoi pe malul 
Suhăi. După câteva ceasuri de mers, călătorii noştri 
«dau de-o cascadă care făcea mult ,huet" şi-apoi'se 

tot afundá în pădure până nu mai găsesc — spune 
adorabil de naiv autorul : 

„Nici o altă locuinţă decât ciobani păscând oi“, 

Locurile sunt atât de sălbatece, încât spătarul 
mărturiseşte, fără sfialá, că i-a fost frică, şi încă 
foarte frică, fiindcă potecile acele părăsite sunt 
„îhiarilor numai lăsate“. Cântă cucul si privighi- 
toarea, dar paşnicului cilen al judecătoriei din Făl- 
ticeni nu-i iesă din gând nenorocirea care I-a făcut 
să cadă „în munca pustietátii^. Insfársit după două 
ceasuri de chin, ajunge la o poiană mare, unde 
găseşte şi nişte bordee acoperite cu coji de brad 
pentru adăpostul ciobanilor şi a oilor mánástires i. 
De acolo începe urcuşul prin munţi, călare la deal 
şi pe jos la vale, prin coclauri neumblaţi, printre 
stânci, de-alungul părâelor, până ajung noaptea, pe 
ia 1 jumătate în satul Sabas, la Toader Alămâe, unde 
poposesc. Pe vreme rea, ploae şi vânt, purced a 
doua zi mai departe şi-o iau de-alungul Bistriţei, 
prin gropi şi văgăuni, până la Broşteni, unde 
rămâne mai bine deo lună pentru cercetarea jude- 
cătorească ce-avea da făcut. Dascri: localitatea cu 
amănunte asupra faunei, a florei, asupra plutitului 
pe Bistriţa, asupra „cântărei fluerilor păstoreşti“ „a 
căror jalnic glas“ mărturiseşte cât e de „tristă 
soarta pustietăţii“. Tânguirile spătarului asupra „pus- 
tietății“ nu mai contenesc. Toate bune şi frumoase, 
dar singurătatea îl omoară. De aceia este bucuros 
să întâlnească acolo pe vatavul Vasile Andrieş, cu 
care mai poate schimba două vorbe. Omul acesta 
este vechilul Postelnicului Balş, proprietarul Broş- 
tenilor. Fiind un om „practisât“ — am zice azi 

civilizat — are casă bună, cu mobile moderne şi cu 
pereţii înpodobiţi cu „portreturi zugrăvite“, închi- 
puind scene istorice, ca depildă : trecerea oştilor ru- 
seşti peste Balcani la 1829, pacea dela Adrianopol 
şi, nici că se putea, tabloul Țarului Nicolae, asupra 
căruia Moldovenii Regulamentului organic Oruncau 
privirile smerite ale celor ce sufer către cei ce-i pot 
isbăvi | 

Enacachi Gane rămâne, vorba cupletistului Iulian, mot 
à mot în fata acestui tablou — probabil o litografie — 
în care Țarul e închipuit stând în picioare, de-asupra 
lui doi îngeri buciumându-i vlaga dela apus la 
răsărit, iar în dreapta si în stânga cei doi Feldmar- 
sali, biruitori ai Turcilor : 

„Ivan Ivanovici Graful Dibici za Balcanschi”. 

„Și Ivan Teodorovici Grat Paşchevici- Erivanschi". 

In timpul şederei lui la Broşteni, face o excursie 
până la Holda, unde i se spusese să este o bise- 
rica vestită. De oarece, de fapt, nimic nu-i place 
spătarului Gane în pustietăţile acele, trebue să meargă: 
să vadă până unde se întinde râvna locuitorilor 
cătra Cele sfinte, fiindcă nu-şi poate închipui c& 
nişte oameni: 

„Negricioşi, la chip sluți şi cu ochi sălbătăciţi“ 
să aibă frică de Dumnezeu şi să clădească locaşuri 
de rugăciune. Sprea mirarea lui însă, biserica e 
frumoasă, cu temelie de piatră, bine durată $i cu o 
catapeteazmă săpată în lemn de un meșter priceput. 
Dascál e lon Mane şi preot Ioniţă, doi oameni dela 
munte cari pentru a mai petrece pe socoteala oră- 
şanului, îi spun nişte povești de urşi şi de porci săl- 

bateci, de nu mai ştie bietul Enacachi cum s'o şteargă 
mai repede. 

Frumoasă e întâlnirea, pe apa Bistriţei, cu un 
tânăr ciobănaş, care pe-o plută, singur şi trist, 
cântă o doiná: 


Omeneascá soartă Cum ea se supune 
Tu n-ai osebire Repezilor valuri 

De aceastá plutá Ce lovesc intr'una 

In nelinistire. De stânci şi de maluri 


Aceleași ispite 
De primejduire 
Prin întâmplări multe 
Are omenirea. 


Aceasta este — frumoasă sau nu, fie-care cum 
o simte — „Călătoria me la munte" a Spatarului 
Enacachi Gane.) Manuscriptul se isprăveşte prin 
câteva versuri făcute de Aga Gheorghe Grecianu, 
care pare a îi fost un om cu mult bun simţ. Caci, 
după ce huleşte pe Gane, colegul lui de judecătorie, 
fiindcă n-a ştiut să înţeleagă farmecul ,pustietáfei", 
sfârşeşte totuşi prin aceste rânduri: 


„Slavă, cinste, se cuvine la poet român născut 
„Când prin limba greutáfei 2) o poemá a făcut“. 


Printr'o ciudată întâmplare Aga Gheorghe Gre- 
-ceanu este străbunicul meu după mamă si prinir'o 
şi mai ciudată întâmplare, manuscriptul despre 


1) A. R. Ms. 1478, pp. 81—90. A fost publicat de d-l T, G. 
Kirileanu în „Anuarul S. T. R. 1907 —1908* sub titlul „O 
«descriere de călitorie în versuri din 1833“. 

2) Greutatea limbei, 

care-am vorbit a fost aflat la Academia Română şi 
dat în vileag de către Gh. Kirileanu, străn-potul. 
popei Ioniță din Holda, cel care, prin poveştile lui, 
bagase în boală pe Enacachi Gane. 


* 
*ok 


„Călătoria me la munte“ nu este singura pro- 
ductie literara a spatarului Gane. A scris mai multe 
poeme, dintre care unele au fost publicate, iar altele 
au rămas inedite. In colecţiunea Academiei Române 
se mai află— pe când era ce nu mai este — o 
scriere istorică în versuri asupra întâmplărilor Eteriei 
şi a reinfiinţărei domniilor pământene. Scrisă în 
1825, Aprilie 30, în satul Ciumuleşti, ea a fost 
tipărită abea după un sfert de veac, la 1850, când 
autorul ei era pornit în lumea celor adormiţi întru 
Domnul. Titlul definitiv e următorul: „Călătoria lui. 
Cupidon la pustiu, poemă în versuri, compusă de 
răposatul Enacachi Gane spatar, în prilejul catas-. 
trofului întâmplat în acest principat la anul 1821-22. 
Iaşi. Tipografia lui Dumitrachi Gane. In 8!* 

Scriitorul acesta — printre cei d'intâi la număr 
în pleiada poeţilor români—s'a născut là Ciumu-. 
leşti în anii din urmă ai veacului al 18-a din Banul 
Ioniţă Gane si Băneasa Ecaterina şi s'a însurat în 
1822 (lanuarie 25) cu Zoiţa Ciurea, care-l milueşte 
cu 12 copii! *) Dumnezeui-a luat trei înapoi, aşa în 
cât rămâne numai cu 9, din care 3 băeţi şi 6 fete. 
Pe aceste le trimite buluc la mânăstire să tie de urât 
mătuşelor Savastiţa şi Singlitichia. Are creşterea în- 
grijită pe care putea s'o aibă feciorii de boeri de pe 


1) A. R. Ms. 1478. 

vremea aceia, încât cu mult putina cunoStiintá a le- 
gilor ce căpătase prin cancelăriile judecátoriilor, ajunge 
cilen — adecă judecător —la Tribunalul de Suceava, 
unde l-am întâlnit în 1833 cu prilejul călătoriei lui 
la Broşteni. Peste câţiva ani e mutat în calitate de 
Preşedinte la Tribunalul de Botoşani. Se găsesc acolo 
multe hotărâri de-ale lui din anii 1836—38, ade- 
verirea unui frumos testament al luiglon Varlaam 
din Popouţi!) si un atestat de bună purtare dat lui 
Manoil Vasilievici ) pe care-l impodobeste cu pe- 
cetea gănească, lucrată frumos dar anapoda de-un 
meşter gravor, căruia hieroglifele lui Tut-Ank-Amon 
trebue să-i fi fost mai cunoscute decât arta he- 
raldică ! 

Deşi la moartea părintelui moşteneşte, împreună 
cu frate-seu Cotachi, moşiile Ciumuleştii, Bárestii, 
Calna şi Costeştii, totuşi pare a fi locuit mai mult 
la Fălticeni şi Botoşani, cu slujba care nu-i dădea 
răgaz, decât în bătrâna aşezare, cu conac şi moară, 
a tatălui şi a bunicului său. La moartea lui, întâm- 
plată înainte de 1850, văduva lui Zoita se mută acolo, 
însă moare curând după aceia, lăsând o clae de 
oríani ! 

Spátáreasa Zoifa Gane era fata bătrânului şi bo- 
gatului boer Ciurea, care avea un document dia 
1630 pe pergamant de 2 metri lungime — în filatá si 
astăzi *) —o spitá a neamului, care arată ascenden(a 
din fiu în tată până în vremea lui Alexandru cel Bun. 


1) Acta Dombrowski. 

2) Acte proprii. 

3) Proprietatea stránepoatei Olga Eugenia Morariu An- 
dreevici, N'am vázut documentul. 


Pe aripa vremei. b 


www.dacoromanica.ro 


66 C. Gane 





Acest Ciurea a avut trei fete, moştenitoare tinere, 
frumoase şi bogate, pe care le-a măritat, cum se 
şi cuvenea, cu boeri înstăriți: Gheorghe Vârnav, 
Constantin Stamati şi Enacachi Gane. Copilul răstăţat 
era însă Maria Stamati. La moartea babacăi moşte- 
neşte, nu numai viţelul cel gras, dar şi dreptul pentru 
ea, soţul ei şi întreaga prăsilă viitoare, de-a purta nu- 
mele defunctului. Și astfel s'a născut, dincolo de 
Prut, familia cavalerilor de Stamati-Ciurea, care din 
punct de vedere arhondologic e printre cele d'intâi 
familii ale Basarabiei, înscrisă în nobilimea faristă, 
iar din punct de vedere cultural, e un neam cu loc 
răsărit în literatura română. i 

Cumnatul lui Enacache Gane, Constantin de Sta- 
mati-Ciurea, supranumit „Lebăda Bassarabiei“ a 
scris versuri şi proză, printre care „Muza româ- 
nească“ şi „Povestea poveştilor“ a avut răsunet 
peste apa Prutului, peste munţii Carpaţilor, până de- 
parte, la hotarele Ungariei ! 1) 

E ciudată această întâmplare care-a făcut ca doi 
frati, un cumnat şi-un văr primar — Costachi şi 
Enachi Gane, Stamati-Ciurea şi Buznea — se fi crestat 
împreună podoaba leagănului literaturei române ! 

Fiul lui Stamati, Constantin şi el, a scris drame 
și comedii, adunate, târziu, în două volume elegante. 
Opera literară a acestuia este departe de-a merita 
uitarea cu care a fost învăluită. In comedie a fost, 
poate bine poate rău, însă, pentru vremea când a 
scris, înapoiat. Dar în drame întrece pe mulți în- 
cepători, cari se produc, în veacolul al XX-a, la 


1) I. Nistor, Ist. Basarabiei, 1823 p. 382, 


www.dacoromanica.ro 


Pe aripa vremei 67 


Teatrul Naţional din Bucureşti. Cu înlocuirea cá- 
torva arhaisme, „Magdalena păcătoasa“ de pildă, 
ar face cinste, astăzi încă, scenelor bucureştene. 

Când eram băeţandru cam de vre-o 14 ani, và- 
zusem pe Agata Bârsescu în „Magda“ lui Suder- 
mann Si în „Dama cu Camelii“ a lui Alexandru 
Dumas. Impresionat de soarta acestor femei, care 
plutind de-asupra prejudecăţii, sunt totuşi cinstite 
mai mult decât multe, pusesem o aureola de divi- 
nizare pe fruntea .femeelor marlire*. 

Un an mai târziu, scotocind prin vechea biblio- 
tecă părăsită în camera de lângă bucătărie, am dat 
de biată Magdalenă a lui Stamati-Ciurea şi îndată 
m'am amorezat de ea. Am iubit această femee cu 
exagerarea adorabilei vrâste ce-aveam, cu puterea 
patimei dragostei d'intâi. 

Cu aceiaşi patimă nebună, frate-meu, spirit practic, 
după aproape un sfert de veac, a iubit o altă pro- 
genitură de-a lui Stamati-Ciurea, nu spirituală, ci 
omenească, pe Elena, nepoata lui de fată, cu care 
s'a şi cununat, 

Și astfel, pentru a doua oară într'o sută de ani, 
s'a unit sângele Gănesc cu sângele Ciureştilor ! 

k k 

Pe .scoarţa unui foarte vechi exemplar a Iliadei 
lui Homer, păstrat de Găneştii din laşi, se mal vede 
scrisul lui Jancu Gane, fiul lui Enacachi, care înseamnă 
cu oare-care lipsă de modestie: „Ce livre est à moi. 
Jean de Ganne*. lar dedesubt, mătuşa sau vara, tot 
pe franţuzeşte, mărturiseşte posterităţii că „Mon coeur 
balance entre l'amour et l'amitié. Marie de Varnav*!.) 


1) Proprietatea Emiliei Gane. 

Despre acest Jean de Ganne nu ştim de fapt ni- 
mic, decât c'a rămas pe urma lui, în afară de is- 
călitura de pe cartea lui Homer—dovadă că era om 
citit — o frumoasă aquarelă care-l înfăţişează tânăr, 
oacheş, chipeş, îmbrăcat în haine pentru atunci mo- 
derne „dernier cri de Paris dix huit cent quarante 
huit", adecă din ,pagopt* ! lancu fiind născut în Oc- 
tombrie 1821 1), portretul ni-l arată la vrásta de 25 
de ani, cam pe vremea când s'a sfârşit, încă tânăr, 
spătarul Enacachi. Era cel mai mare din toţi copii, 
a căror grijă nu se vede a o fi purtat. Patru fete 
fură trimise la mánástire—inainte sau după moartea 
párintilor—iar dintre báeti, Mihalachi s'a călugărit 
şi el cu numele de Emanoil, 

Matei însă, născut la 1835, 2) avea abia 10—12 
ani când a rămas orfan, aşa încât, împreună cu 
surioarele cele mici Sevastia şi Nastasica, au fost 
luaţi de mătuşa lor Ecaterina Vârnav, care i-a dus 
în Botoşani, unde i-a crescut în bătrâna casă a Vâr- 
năveştilor, în picioare şi astăzi şi încă în bună stare. 
E clădirea din spatele Tribunalului, arestul pre- 
ventiv, sau, cum îi ziceam noi când eram şcolari, 
duba ! Acolo a copilărit Matei, în Botoşani, oraşul 
plin de grădini şi de soare,iar când s'a făcut mare 
a fost trimis cu slujba tocmai în munţii din sudul 
Moldovei, la 'Târgul-Ocnei, ca director al inchi- 
sorilor. 


S'a însurat în acel orăşel, prin preajma anilor 
1860, cu Amalia, fata serdarului Nastasachi Mihail, 


1) A. R. Ms, 1478 
2) Ibid. 

proprietarul întregului masiv de munţi dintre Slănic 
şi Oituz, din Trotuș până la Poaiana-Sărată şi Hârja. 

Sunt locurile acele bătute şi frământate de sol- 
datii nostri, stropiţi de sângele lor în timpul răz- 
'boiului din urmă pentru reîntregirea neamului. 

Băile Nastasachi din Gura Slânicului au fost înfiin- 
taie de acest Mihail, socrul lui Matci Gane. Averea 
lui întreagă i-a fost suflată, nu cumpărată, de Vodă 
Mihalache Sturza, care a sărăcit o întreagă seamă 
de bo?ri moldoveni, luándu-le moşiile în schimbul 
cărora le dădea, uneori, fotografia lui, cum a făcut 
cu străbunul meu după mamă, aga Gheorghe Gre- 
cianu, despre care-am vorbit mai sus. 

Din Tárgul-Ocaei Matei Gane a fost mutat pre- 
fect la Dorohoi, apoi s'a întors la Botoşani, unde-a 
trăit în locuril» copilăriei, până când, numit prefect 
la lași, s'a mutat acolo, unde a şi murit. 

Vaduva lui, Coana Amalia, mai tráeste și azi, la 
82 de ani, oloagă, oarbă, dar cu mintea întreagă. 
Din patul din care nu se poate mișca, urmăraşte cu 
ochii din lăuntru toate sbuciumările vietei moderne, 
amestecând mirarea celor ce-i este dat “se audă cu 
părerea de rău pentru cele ce nu mai sunt. 

La branche ainé» ramura mai mare a familiei, 
e reprezentată astăzi prin copiii lui Matei şi a Ama- 
liei: Stefan Gane, care tráegte în Bucureşti, însurat, 
dar fără copii, aşa încît se duce fala primogenitu- 
rii. Florica Xenopol, cu nnata marelui nostru is- 
toric, Lucia Aslan şi Emilia, nemăritată. Un fiu 
Mircea, coctor în m.dicină, a murit în 1917, în 
timpul războiul, la postul de onoare! 


* 
x k 

Surorile lui Matei Gane, cele trimise la mânăstire, 
erau Elenca, Ruxanda, Profira şi Catinca — din cá- 
lugărie Epraxia, Fevronia, Xenia, şi Olimpiada. 

Pe cele două din urmă le-a cunoscut toată Mol- 
dova de Nord, cea de-acum 20 şi 30 de ani, fiindcă 
toată Moldova se ducea vara la Varatec, aşa cum 
merg Bucureştenii la Sinaia sau la Constanţa. Olim- 
piada a fost şi stasijă, mulţi ani de-arândul. Moş- 
tenise dela mătuşa ti, maica Singlitichia, sipetul cu 
documentele familiei, care a fost distrus de flăcări, 
împreună cu casa ei frumoasă şi cu toată gospo- 
dăria, în anui 1899 când a ars mânăstirea. Diata 
lui Sandu, dania lui Toader, pomelnicul cel vechi, 
câte alte comori, scrum împraştiat de vânt! 

lar eu eram acolo, copil, şi mă uitam cu plăcere 
la lumina cea mare cum se întinde şi nimiceşte... 
şi-aşi fi dorit să ardă toată mânăstirea cu pădure 
cu tot, cu pământ şi cu cer, numai pentru plăcerea 
de-a vedea lumină, cât mai multă lumină... 


* 
+ + 


Grigore Gane, Aga, fiul lui Ioniță, a trecut prin: 
viaţă, șters. In 1829 moşteneșt:, împreună cu 
frate-seu Matei, moşiile Peripetza şi Cucueţii dela 
ţinutul Sorocii, zestrea mamei Catrinei, iar dela ne- 
vasta lui, Nastasi1 Botezat, capătă o vie In valoare- 
de 5900 de galbeni. Ori c'a fost prea cheltuitor sau 
cá şi-a pierdut minţile, nu ştiu, însă în 1857 il a- 
flám sub epitropia lui Dumitrachi, care vorbind de. 
el, spune: „acest nenoro:it al meu frate“ şi „aceşti 
nenoroci(i soți“ ! Bănuesc c'a fost nebunie, boală 
moştenită de una dia nepoatele lui, care zace la 
Socola de 30 de ani. 


www.dacoromanica.ro 


Pe aripa vremei 71 











Din cei 4 copii ai lui, Iorgu, cel mai mare, a 
fost înfiat de unchiul lordachi, văr primar cu Gri- 
gore; al doiiea, Toader, a fost sub îngrijirea lui 
“Costachi Negruzzi, care în 1860 scrie bunicului 
meu: „Pe Toader îl însurăm“; iar cei doi din 
“urmă, Costache şi Maria, par a fi fost crescuți de 
„Dumitrache Gane. 

Maria a fost mama lui Cârjă, bardul Teatrului 
Naţional din laşi, iar lorgu a fost socrul lui A. C. 
“Cuza, care n'are nevoe de recomandajie. 

Cum nici unul din fiii lui Grigore n'a avut băeţi, 
zamura lui s'a stâns! 

CAP. VI 
In care boala se întinde, până ajunge la culme 


Matei Gane, postelnic. 

Gloria scriitorilor revărsându-se puţin şi-asupra 
părinţilor, postelnicul Matei ar merita deci, ca pă-- 
rinte al lui Niżu Gane, o deosebită atentie. Din ne- 
fericire ştiu prea puţine despre el. S'au păstrat în 
familie câteva scriso'i interesante, însă deţinătorul 
lor de azi, nepotul Alexandru, le pázeg'e de ochii 
indiscreţilor, printre care mă numără si pe mine— 
sau poate mai ales pe niine — deşi suntem doi veri 
iubitori! Pornesc deci la druni cu geanta, nu cu lada. 

Matei Gane s'a născut la 1789 la Ciumulesti, ca 
toti fraţii lui. A fost şi el p:in şcoli, dar se vede 
cá nu era foarte mulțumit d» învăţătura ce-a că- 
pătat, :) căci în 1855, când a aruncat pe Neculai 
dela vatra părintească în vâltoarea vieţei, i-a spus: 

„Măi băete, de-acum nu mai aştepta nimic de: 
la mine. Du-te şi-ţi fă singur cariera în lume, căci 
om esti, şi ştii mai mulă carte de cât am ştiut eu 
la vârsta ta.“ 2) 


1) Totuşi il întâlnim, la vârsta de 24 de ani (1813) 
transcriind, cu multă râvnă, operile literare de pe atunci, 
ca de pildă ale lui Alexandru Beldiman (A. R. Ms. 532. 
Catalogul Ms. române. Il. 1913). 

2) N. Gane. Zile trăite, p. 18. 

A avut de la tatá-seu, Banul Ioniţă, moşiile dela 
Soro:a, din a căror venit a trăit, împărţindu-l pe 
jumătate cu frate-seu Grigore. Şi-a cumpărat casă 
în Fălticeni şi s'a aşezat acolo, ducând traiul pa- 
triarhal si ticnit al boerilor de pe-atunci, un trai 
pe care fiul seu Nicu, cu pana lui iscusitá, ni-l des- 





MATEI GANE, postelnic 


«rie ast-fel: „Erau primitive, barbare, dacă vreți, 
acele vremi, când pen'ru câțiva stupi de miere 


se cumpăra o moşie, când fiecare îşi făcea nu- 
mai atâta sămănătură cât îi trebuia pentru casă, 


iar restul pământului era acoperit cu turme de vite 

şi herghelii de cai, când icosarii şi galbenii ser- 
veau pentru a umplea cobzele lăutarilor şi a cum- 
para şaluri turceşti pentru podoaba cucoanelor“ !).. 

Matei Gane era un om „bine cumpănit, voios, 
primitor si bun la inimá* °), Se însoară târziu, prim 
1830, cu o botoşăneancă, Ruxanda Văsescu, sora 
lui Dimitrie şi a lui Alecu, cari au fost mai apoi 
deputaţi în Divanurile Ad-hoc, iar cel din urma 
ministru de finanţe în primul guvern al lui Carol I. 

in 1835 i se naşte fiul Niculai si 3 ani mab 
târziu un alt fiu Matei, care-a murit în floarea 
vrâstei, neînsurat. 


A trăit bătrân, 80 de ani împliniţi, având no-— 
rocul să-şi vadă copii călcând cu paşi siauri îm 
viaţă şi să se bucure de întâile succese literare ale 
lui Nicu'ai la Junimea si la Convorbiri. 

Moş jac — cum îl chemám noi toţi nepoţii pe: 
unchiul nostru Iacob Negruzzi — mi-a povestit o- 
întâmplare, care împreunată cu alta scrisă de Nicu 
Gane în „Zile trăite“ ar putea forma un capitol spe-— 
cial în cărţile lui Camille Flamarion — într'acele de- 
occultism, nu de astronomie! 


In 1867, lacob Negruzzi plecând c'o treabă dim 
laşi la Fălticeni, trase în gazdă la Matei Gane, 
care-i era unchi, frate cu bunicul seu. 

— „Dragă nepoate, îi spuse acesta, când o fF 


să te întorci la laşi să-mi aminteşti să-ţi dau nişte- 
scrisori pentru bunicu-tău, cá e nevoe mare pentro 


nişte treburi ce-avem împreună“. 


1) N. Gane. Zile trăite p. 8-9. 
2) Ibid. p. 13. 

După câteva zile, urmând să plece acasă, moş Jac 
zice lui conu Matei: „Unchiule, mâine dimineaţă 
pornesc la drum. Nu uita scrisorile bunicului! 

— „Nu uit, nepoate. Vino în zori la mine, înainte 
de-a pleca !“ 

A doua zi, trăsura la scară, vizitiul pe capră, 
conu lacob buzna la moş Matei: „Sărut mâna, 
unchiule, rămâi sănătos şi dă-mi scrisorile către 
bunic“. 

— „Du-te sănătos, drăguță, îi spune, şi Dumnezeu 
cu tine. Cât despre scrisori, nu mai e nevoe... e prea 
târziu acuma“, 

Nepotul mirat întrebă pentruce. 

,Pen'ru că frate-meu Dumitrachi a murit ast- 
noapte“ suspină mogneagul. 

— „A murit bunicul? Când ? A venit vre-o scri- 
soare ?...". 

— „Nici o scrisoare. A murit. L'am văzut. Si 
du-te, báete, poa:e mai ajungi la înmormântare !* 

Sosit seara în lagi, lacob Negruzzi găsi pe Du- 
mitrachi Gane întins rece pe masă, l| lăsase sáná- 
tos tun şi-l regăsise mort, mort chiar în noaptea în 
care îi văzuse frate-seu Matei din Fălticieni tocmai 
la lagi! 

Doi ani mai târziu, în 1869, Nicu Gane se afla 
cu sofia lui în Basarabia, la o moşie unde-şi pe- 
irecea vacanfile de vară. 

li dau cuvântul :. 

„Acolo mi s-a întâmplat un lucru ciudat, care 
m'a impresionat adânc. Am visat într'o noapte 
că mă găseam parcă într-o peşteră întunecoasă, 
unde de jur împrejurul pereţilor stătâau drepţi, 

tăcuţi şi nemişcaţi ca nişte statui, toţi fraţii pă- 
rintelui meu, morţi de mult: Enacachi, Dimitrie, 
Grigore și Costachi Gane; iar la capătul şi- 
rului lor, înspre uşa de intrare, văzui şi pe párin- 
tele meu Matei, în aceiaşi atitudine, Se uitau toli 
la mine cu nişte ochi sticlosi şi erau îmbracaţi în 
haine sacerdotale. — Am sărutat mâna tuturor fără 
să le zic un cuvânt, apoi înspăimântat, cu o impre- 
siune de răceala pe buze, am esit din înfricoşata. 
peşteră şi m'am deșteptat scăldat într-o sudoare: 
rece. 


Acest vis mi-a tulburat toată firea. Părintele meu 
era om bătrân de 80 de ani împliniţi, dar era sä- 
nătos, fără nici o boală 'organicá, teafăr ca oul. 
Deşi nu sunt crezetor în visuri şi vedenii, totuşi 
parcă-mi spunea un glas tainic că trebue să i se 
fi întâmplat ceva şi, lucru misterios, neexplicabil, 
peste trei zile primii trista ştire de la fratele màu 
din Fălticeni cà tata e pe moarte.“ !) 

Astfel Matei Gane, ca şi frate-seu Dumitrachi, a 
ținut să ínstiiafeze pe cine i-a fost drag, despre- 
călătoria în care se pornea. Fiul seu a avut însă 
vreme să 'gonească până la Fălticeni şi să mai 
apuce pe bătrânul lui tată în ciipele din urmă, 

Cu zâmbetul pe buze, moşneagul, al cărui suflet: 
începusă să se desprindă de materie, întâmpină pe 
fiul seu cu vorbele: — „Copile, mi-a sunat ceasul.. 
Tu mângâe-te, c'aga e în lume. Nu suntem veş- 
nici !* 3) Apoi i-a poruncit să oprească ceasornicul 


1) Zile trăite p. 182. 
2) Cuvintele lui Matei Gane au fost transcrise de fiul 
seu intocmai, (p. 1&3). 


www.dacoromanica.ro 


Pe aripa vremei TT 





din perete, zicându-i că nu vrea să mai ştie v/e- 
mea cum curge! l-a dictat vcinţa din urmă şi-a 
trecut şi el în rândul celor adormiţi întru Domnul ! 

Cu sau fără el, vremea totuşi curge..., ca mâne 
va bate ciasul celuia ce scrie, celor ce citesc.. dar 
vremea va curge, cu sau fără noi! 


"i 

Niculai Gane 

„Nicu Gane ? Ce om plăcut!“ De câte, câte ori 
am auzit aceste vorbe. Mai mult de cát prin 
literaturá, mai mult de cát prin politicá, omul 
acesta a strálucit prin darul de-a place. Un fel 
de-a fi, de-a vorbi, un nu ştiu ce, un vino 'ncoace 
care răspândea înprejurul lui o atmosferă de blân- 
deță în care te simteai, după un sfert de ceas de 
convorbire, cu suflet potolit, parcă mai mulţumit 
de viaţă. 

Era un optimist si optimiştii sunt întotdeauna oa- 
meni plácufi. A primit viaţa cum i-a fost dată şi-a 
trăit-o bucuros, domol, îndelung, ocolind, fără a o 
smulge, mărăcina din cale, culegând floare de lângă 
floare până a făcut mănunchiul al căror miresme 
se răspândesc încă şi vin până la noi. 

Născut la 1835 în Fălticeni, oraş micuţ, noroios, 
dar vesel, a trăit fără grijă anii copilăriei, până 
într-o bună zi, când a împlinit 20 de ani, fu arun- 
cat, orbeş'e, în vâltoarea viefel. 

Cei 10 ani dintâi, dibueşte. E director de închi- 
soare, apoi judecător şi preşedinte de Tribunal, 
prefect de Dorohoi, iarăşi magistrat la Curtea de 

Intărituri, la Curtea de Apel. Abia la vârsta de 30 
de ani se stabileşte definitiv în lași. Acolo, în atin- 
gere cu tot ce avea capitala Moldovei mai de seamă, 
cu Jacob Negruzzi, care-i era nepot, cu Vasile Po- 
gor şi Mişu Cornea, care-i erau colegi, cu Petre 
Carp şi Titu Maiorescu — tânărul magistrat devine 
literat. In 1865 intră la Juminea şi la 1867, în 
chiar primul număr al „Convorbirilor Literare“ pu- 
blică întâia lui nuvelă „Fluerul lui Ştefan“. 

Când membrii acestei societăţi literare s'au unit 
sub pregedentia lui Carp, pentru a forma un partid 
politic, Gane e unul din foarte puținii care nu i-a urmat. 
S'a înscris în rândul liberalilor, fiind, în timpul gu- 
vernărei lor, primar al laşilor, în mai multe rânduri 
şi ministru în 1888. Partizan înfocat şi admirator 
pătimaş al lui lon Brătianu, moartea acestuia l-a 
mâhnit atât de mult, încât ani în şir nici n'a mai 
putut scrie. 

Literatura română a îmbogățit o cu cele trei vo- 
lume de „Nuvele“, care rămân opera lui cea mai 
de seamă, cu „Zile trăite“ „Păcate mărturisite* 
„Pagini ráslefe, şi cun volum de „Poezii“ din 
tinereţe. Cariera literară şi-a încununat-o, la bă- 
tránete, cu traducerea măeastră a „Infernului“ lui 
Dante, care i-a deschis calea Academiei Române 
unde a fost ales în anul 1912. 

In 1869, scurtă vreme înainte de-a pierde pe 
bătrânul lui tată, se însurase cu Sofia Stoianovici 
şi un an mai târziu i se născu întâiul copil, Alexan- 
dru, căruia au urmat şapte alţii. 

In casa lui din laşi, în care a locuit patruzeci de 
„ani și mai bine, înconjurat de nevastă și de toţi 

Nicu Gane, la vrâsta de 23 de ani 
(1858) 

copii, s'a stâns, uşor, blând, cum trăise, într'o fru- 
moasă zi de Mai a anului 1916. Și dacă fu păcat 
că n'a putut vedea înfăptuirea acelui ideal peniru 
care am luptai noi toţi în anul morţii lui — fu poate 
şi-un bine. Căci viaţa asta de după război abia de 
o putem îndura noi ceşti cu sângele care mai clo- 
coteşte ; pentru bătrâni senini cum era Nicu Gane, 
ar fi fost un chin! 

Si-acum c'am scris această searbădă biografie, 
care pare aproape un articol de dicţionar enciclo- 
pedic, să pun în viaţa lui puţin din viaţa mea, 
pentru a da colorit, relief şi perspectivă stampona- 
tului tablou ce-am făcut despre el! 

x^ 

In vacanfele de Paşti, când eram copii, mergeam 
de obicei din Botoşani la laşi, să vedem pe buni- 
cuța. Aceasta — mama tatei — locuia într'o căsuţă 
din Strada Butu, gard în gard cu casa albă, mare, 
cu două rânduri, a lui Nicu Gane, vărul ei primar. 
Eram pe-atunci un piciu de 8-9 ani, „Moș Nicu“ 
un om de 60 aproape. Nicio legătură, decât res- 
pect pentru barba lui albă şi-o nemaipomenită ad- 
mira(ie pentru casa în care locuia și care, încon- 
jurată de grădini şi boltită pe dinăuntru, lua în 
mintea mea de copil, înfăţişare de palat fermecat, 
locuit de zmei şi de zâne! 

Mai târziu, palatul învrăjit se prefăcu în sanctuar. 
Eram licean acum, pe Făt Frumos si pe Consin- 
zana îi inlocuisem, în inimă si'n minte, cu eroii 
istoriei şi cu barzii literaturei. Când mă gándesc, 

Doamne! cu ce aureolá împodobeam atunci pe 
poeți şi scriitori. Bieţii oameni cari pátimesc tot 
ce omeneşte se poate pătimi — erau pentru mine 
ființe diafane căzute din cer, cu vorba poezie, cu 
hrana trandafir şi cu dragostea nălucă. 

Nicu Gane avea în ochii mei îndoita aureolă de 
a fi scriitor şi totodată rudă cu mine, o rudenie de 
care má fáleam, la 14 ani, cu o înflăcărare atot 
negtiutoare de neamestecul meritului meu in renu- 
mele lui. 

Isi închipueşte oricine ce să petrecu în sufletul 
meu de şcolar zvăpăiat, când într-o dimineaţă de 
vară, moş Nicu ne strânse pe toţi câţi eram acolo, ca 
să ne citească ultima lui novelă. 

In fundul grădinei era un pavilion acoperit cu ver- 
deatá. Mai e şi azi de altfel, dar e dărăpănat, parcă-şi 
plânge mortul. Ia colțul acela care-i era drag, se 
aşeză pe un scaun şi noi toți pe-o bancă rotundă 
împrejurul lui. Incepu să citească, cu glas blând şi 
dicțiune plăcută, o povestirea cărui titlu l-am uitat, 
dar care începea cam aşa: că era pe cale să plece la 
Slănic, sătul tiind de zădutul şi de praful Iaşilor, plic- 
tisit de monotonia acestui oraş, de-aceiaşi oameni 
pe cari-i vezi în fiecare zi, de-acelag vânzător de 
ziare, care în fiecare dimineaţă zbiară în colţ de 
stradă anosta lui marfă: Adevărul, Universul şi 
Evenimentul. 

In clipa aceia, ca un ecou, din capătul strazei 
Butu, răsună glasul pițigăiat al micului vânzător de 
gazete, care rápezi în văzduh un cadenfat şi pre- 
lungit: „E-ve-ni-meeen-tuuu“ ! 

Nicu Gane aruncă împrejur o privire înveselită, 
toată lumea izbucni întrun hohot de râs, iar eu 
mă simțeam fericit şi mândru, încredinţat c'am 
-asistat la un moment istoric, care va fi trecut în 
analele Tárei! 


* 
*ok 


In anul următor am luat o hotărâre eroică. Cum- 
părasem dela o librărie novelele lui.şi 'mi pusesem 
‘de gând să capăt dela el câteva rânduri dedicate 
"mie şi întărite cu propria lui iscălitură ! 

Ajuns în laşi, în chiar seara sosirei, nerăbdător 
la culme, îmboldeam pe tata să mergem la moş 
Nicu. 

— „Ho ţară, cá nu vin Turcii, nici Tătarii“ fmi 
“răspunse părintele meu, „Las-o pe mâine dimi- 
'néa(á". 

A doua zi, mai devreme poate decât s'ar fi cu- 
‘venit, urcam amândoi scările care duceau la etajul 
de sus a casei de pe Strada Butu. Tineam în mână 
volumul de nuvele si inima îmi bătea... Tic-tac, 
tic-tac, să sară din loc sărmana de ea. 

Când am intrat în odae, m'a apucat de-odatá o 
sflalá şi, simtànd că nici odată nu voi avea curajul 
să-i cer ,autografuf^ — am aruncat repede cartea 
pe-un scaun, lângă uşă. 

Moş Nicu ne primi bucuros, ca întotdeauna. Il 
văd încă cum stătea la masa de scris —- în faţa lui, 
pe călimare, bustul lui Dante, în spate biblioteca, 
care printre atâtea cărți interesante, avea şi parte 
din operile lui în traduceri franceze, germane şi 
suedeze. Vorbi cu tata, de câte toate, politică, lite- 
xaturá, artă şi, cum e între rude, maicâteceva fără 

însemnătate : „Ce-ţi face nevasta, cum o duci cu a-~ 
vocătura? “ O jumătate de ceas, un ceas, cát o fi 
ținut, numai ce văd că se scoală şi-şi ia pălăria, 
spunând: Hai să mergem! Eu de colo — în gând 
fireşte — zic: „s'a dus dracului dedicaţia, cu - iscă- 
litură cu tot !* 

Eşim. 

Rămân în urmă şi c'o mişcare înciudată, culeg, 
în trecere, de pe scaunul de lângă uşă cartea de 
Novele, rămasă fecioară. La poartă, cum se oprise 
amândoi, unchiul meu şi tata, ca să-şi mai spună 
câte ceva, deodată moş Nicu igi aruncă ochii 
asupra cărții ce ţineam în mână şi s'apucă să 
mă întrebe: „Ce-ai tu acolo ?“ 

Mi s-a părut că-mi cade cerul cu nimicul lui pe 
cap, nici nu știu, au început toate să se'nvârte şi 
repede am ascuns cartea după spate. Moş Nicu se 
uita nedumerit. Tata începu să râdă. 

— „Uite, frate, c'am uitat“, zise. „Și-a cumpărat 
băiatul o carte de tine şi voia să te roage să-i 
scrii câteva vorbe. Dar ce, gogomanule, (tata era 
junimist) te slieşte acuma ? !“ 

Moş Nicu se prinse a zâmbi, blând, foarte blând, 
lar eu să intru în pământ şi altceva nu. 

— „Hai, dă cartea încoa“ zise. 

Şi cum era acolo in picioare, lângă poartă, 
scoase un creion din buzunar, răzimă cartea de-un 
stâlp şi scrise câteva cuvinte. Apoi mi-o dădu în- 
napoi, mă netezi pe obraz şi ne despártirám ! 

Tata mă certă, că sunt prea sfios, dar mie nu- 
mi păsă, căci aveam acum autograful lui! Mi-a ră- 
mas până azi, deşi de-atunci tnceace, în anii de 


www.dacoromanica.ro 


Pe aripa vremei 83 





pomină 1916—18, musafiri nepoftifi mi-au cinstit 
biblioteca cu prelungite vizite. 

Nemuritoarele cuvinte care, câteva zile cel puţin, 
au fost în stare să facă din mine cel mai fericit 
om din lume, erau următoarele: „18/31 August 
19230. Strănepotului meu Constantin Stefan Gane. 
Suvenir afectuos din partea autorului N. Gane“. 

Sfânt avânt al tinereţii, entusiasm  copiláresc ! 
Anii care trec aștern peste voi mantia ironiei, 
pretențioasă cât se poate, dar ce neputincioascá.! 

"a" 

La vârsta de 21 de ani un tânăr s-a apucat să 
să scrie un roman. Se află pe-atunci la Berlin. 
Fiindcă scrisul este desigur o boală, care ca orice 
boală îşi urmează cursul firesc, când m'a apucat 
pe mine (hait! că m-am dat de gol) am părăsit 
studii şi petreceri, şi nam mai lăsat creionul din 
mână până nu m'am tămăduit, adecă până nu am 
isprăvit povestea unui visător de stele, idealist cât se 
poate, pe care viafa-l înfrânge şi-l îngenunchiază. 
Pe urmă, manuscrisul a rămas în săltar, doi ani 
de zile, când într'o bună dimineaţă m-am hotărât 
a-l trimite acasă, rugând pe tata să-l arate unchiu- 
lui Niculai şi să-i ceară părerea. Răspunsul lui a 
fost cât se poate de favorabil: 

„Chiar am rămas surprins, scrie el către tata, 
să văd asemenea lucrare eşită din pana unui tânăr 
începător“ şi inchee scrisoarea cu următoarele cuvinte: 

».. Văd că patima scrisului e o boală în familia 
noastră. După fiul meu Alexandru, văd acum că şi 
Costică al tău s-a molipsit. Să le fie cu noroc. 

Dacă ocupaţia literară nu e cea mai mănoasă, e 
însă desigur cea mai plăcută şi singură în stare 
să lase după om un nume care nu se uită!!) 

Nu interesează care-a fost soarta acestui roman, 
copil pribeag care-a bătut la fel defel de uşe, ră- 
mase zăvorite, 

Nu s'a ştiut dacă nu este „prea scurt pentru um 
roman şi prea lung pentru o novelá* ca si cum o in- 
spiraţie de artist sar putea măsura cu metrul sau 
cântări cu cântarul! 

Singur Nicu Gane, cu firea lui înțelegătoare, a ştiut 
că trebuia ocrotit un începător, care prin rândurile- 
de față, îi aduce, târziu, mulfumirile lui postume. 

m" . 

Din cei 8 copii ai lui Nicu Gane, numai trei sunt 
báeji, cari, insurati dar fără moștenitori, au lăsat: 
—nu cu voe—să li se stingă neamul. Cel mai mare, 
Alexandru, tine pe Mario, toasta nevastă a lut 
Artachino, un pictor în a cărui retină au rămas for-. 
mele soţiei d'intăi, aşa încât orice model ár avea 
el azi, portretul esă la fel, o închipuire de femee- 
drăgălaşă, care a fost dar nu mai e a lui. Al doilea 
fiu, Niculai, e însurat cu Virginia Drăghici, din. 
neamul lui Manolachi cronicarul, iar cel din urmă, 
Petre, cu Ema Negri, din vechea familie boereasză 
a lui Costachi Negri. 

Alexandru, precum şi fata mai mare, Elena- 
Emandi, s'au îndeletnicit si ei cu literatura, scriind; 
puţin, dar bine! 


1) Scrisoarea este din 14 Noembrie 1908, 

Care tratează despre trăsătura de unire dintre 
Fălticeni şi Bârlad 


Dumitrachi Gane, Agă. 

Deşi era probabil al doilea fecior al lui Ioniță 
Gane, Aga Dumitrachi este trecut aici abia după 
toţi fraţii lui, căci el face, ca să zic aşa, legătura 
între neamul Gănesc sucevean şi cel tutovean. 

Născut la Ciumuleşti, tot în preajma anilor 1790, 
avu, ca şi frații lui, o creştere îngrijită şi— fară a 
scrie nimic — a fost şi «l iubitor de literatură şi 
poate în deosebi de istorie. Din fărămăturile biblio- 
tecei lui, împrăştiată ici colea, mi-au rămas şi mie 
câteva volume, cari dovedesc o alegere pricepută a 
lecturilor sale. 

Se însoară la Botoşani, la 14 Iulie 1818, !) cu 
Sevastia Svroceanu, °) dintr'o familie de boerinagi, 
bogată pe vremuri, astăzi, ca atâtea altele, sărăcită 
şi scăpătată. Nu se stabileşte însă nici în Botoşani, 
nici în Fălticeni, ci în capitală, la laşi, unde, deşi 
are câteva proprietăţi, prea mici se vede, stă cu: 
Chirie în casa din cuttea bisericii Banu, a cărui: 
epitrop era. 


1) A. R Doc. 532. Cat. Man. vol. 2, 1913. 
2) A. R. Doc. 165/CXV. Creștere 1909. p. 49 şi altele. 

D-l lacob Nugruzzi, în „Amintiri din copilărie“ 
ne spune că acea casă, astăzi dărămată, avea o 
eşire, de-oparte, prin curtea bisericei la Ulţa Mare, 
de altă parte în Uliţa Strámbá. Aşa dar o lozuinţă 
zhiar în inlma oraşului, între străzile numite astăzi 
Lăpuşneanu şi Banu, o casă lungă, cu cerdac, în 
care Aga Dumitru a trăit, iubit şi suferit şi în care 
s'a stâns, bătrân, în anu! 1867. 

Pentru iubitorii trecutului orice amănunt, cât de 
mic, îşi are însemnătatea. Astfel m-am bucurat ca 
un copil—şi parcă suntem altceva decât copii, noi 
ceşti incorijibili cercetători de hârtii prăfuite—când 
am citit în filele îngălbinite ale „Albinei Româneşti“ 
că la 15 Decembrie 1837 Aga D. Gane s'a întors 
în laşi, venind de la moşie. Mare ispravă! De câte 
ori s'o fi dus, săracul, de câte ori s'o fi întors, de 
la Dumbraviţa de Sus sau de la Răciuleni, de la 
moşiile moştenite de la babaca sau de la cele de 
zestre, precum şi d» la via lui de la Cruce, cum- 
părată de Miron Pitarul, de la lon Stratul cu o 
sută de ani înainte. Fireşte, nici o importanţă... 
Totuşi, e un pitoresc colţ de viaţă trecută, desgro- 
pată, reînviată. Cu frânturi de amănunte, cu puţină 
fantezie, iată tabloul, viu, cum răsare din negură 
de vremi : 

E earnă, Urlă crivățul în copaci. Singură în 
pustiu, rohatca Păcurarilor geme sub zăpadă, 
Deodată, de undeva, de departe, s'aud zurgălăii 
unei sănii, S'apropie, tot mai mult; surugiul tros- 
neşte din biciu, (iue si înjură. Sania intră pe 
rohatcă si în fundul ei, inválit în blănuri, c'o 
căciulă albă ţurcuiată în cap, s'arată o faţă slabă, 

puţin roşcată, cu ochi mici, posomorâţi, cu ţur- 
furi de ghiaţă prinşi de musta(a lăsată în jos. 
E dumnealui Aga Dumitrachi Gane, care se "n- 
toarce dela moşie. Vameşul se descoperă: „Sărut 
mâna, cucoane!“ şi sania trece, repede, urcă 
Păcurarii, coteşte în Uliţa Mare, întoarce la dreapta. 
pe Uliţa Strâmbă şi intră în curtea bisericii Banu. 
La scara din mijlocul cerdacului a casei lunguefe 
din faţa bisericei, vizitiul îşi opreşte caii şi dum-— 
nealui Aga e luat de subsiori, ridicat pe scări, 
de către doi ţigani, feciori boereşti. Se scuturá de 
zăpadă, se descotoroseşte de blănurile lui şi intră 
în casa caldă şi primitoare, în care-l aşteaptă 
cucoana Savastiţa, micuță, grăsulie, veselă şi 
vorbăreaţă. In sufragerie, masa e întinsă. Sunt şi 
fetele lui acolo, Maria şi Anica. Una e de măritat, 
viitoarea soţie a lui Costachi Negruzzi, alta încă 
micuță — când mă gândesc c'a fost micuță !— 
viitoarea mea bunică! In picioare, cu glas tare, 
stăpânul casei spune-un „Tatăl Nostru“, ceilalţi 
ascultă smeriţi şi-apoi cu toţii se aşează la masă, 
împreună cu prietenul casei, Scobihorp, máncáu. 
vestit. 

Bucate vin peste bucate, înolânt în unt, farfurii, 
cu pilaf, curechi cu slănină, sarmale si găluşti, * 
rață cu mămăliguţă, apoi baclavale, sarailie şi 
cataifuri, fructe şi vinul din via dela Cruce. Amin 
şi Doamne ajută ! Feciorul aduce lighianul, ibricul. 
şi prosopul, mesenii se spală de-arândul pe mână, 
Aga Dumitrache mai se 'nchiná odată şi-apoi 
trec cu toţii la cafele si vutci, făcute în casă de 
Mama Maria, bătrâna jupâneasă. Boerul îşi aprinde 

ciubucul, apoi încă unul, până în norii de fum şi 
în căldura vetrei îl prinde toropeala şi aţipeşte pe 
divan,... pe când în curte foesc figanii, bucătari, 
vizitii, lăcătuşi, potcovari, fiecare cu treaba lui. Nu- 
mai Vasile scripicarul stă ghemuit întrun colt 
Jăngâ şură, stă şi nu face nimic... trage doar din 
arcuş, duios, încet de tot, ca să nu se trezească 
boerul, ca să n'audá cumva cum cântă bietul ți- 
gan din scripcă dorul neamului despreţuit. 

Și iată cum era, acum 100 de ani, căminul stră- 
bunului meu. 

De unde ştii? Din hârtii îngâlbânite, din Albina 
Românească, din tabloul din perete, zugrăvit de 
Schóft în 1836, şi de la mos Jac, care a trăit copil 
în casa aceia, pe care ne-o descrie în „Amintirile“ 
lui, cu o sumá de amănunte şi cu o duioşenie 
fără seamân. 

Mai sugestiv de cât penelul lui S:hó!t, lacob 
Negruzzi își dəscrie bunicii în felul următor: „Aga 
Dumitrache Gane era un barbat slab la trup, serios 
la faţă, tăcut, sobru şi d=-un temperament foarte 
iute. Bunica mea era o femze bună, jovială, grăsuţă, 
lacomă la mâncare, vorbăreaţă, plăcându-i glumele 
şi veselia. Masa ei era vestită... ea singură prive- 
ghia bucătăria cu multă îngrijire.“ 

Nu spun mai departe, căci ar trebui să citez întreg 
capitolul 4 din cartea D-lui Negruzzi. Cine are place- 
Te, să-l citească singur. Nu şi-o pierde timpul! 

In 1839 Dumitrache Gane iji mărită fata Maria 
cu Constantin Negruzzi, devenind astfel socrul 
uneia din podoabele Moldovei de-atunci. Negruzzi 
era încă tânăr, 31 de ani, însă, prin calităţile sale 

intelectuale şi prin putinul cât scrisese până la acea 
vráslá, era curoscut în toată fara, din Focșani la 
Dorohoi şi chiar peste Milcov, unde avea nume- 
rosi prieteni. Grigore Alexandrescu şi Eliade-Ră- 
dulescu îi scriu cu ocazia căsătoriei lui, scrisori 
frumoase şi plina de avânt prietenesc, un avânt ce 
nu se mai cunoaşte azi, în secolul materialismului. 
Eliade de pildă, care pare om competinte în ma- 
terie, îl sfătueşte s'o ia domol cu dragostea, s'o 
ducă întâi încet şi pe urmă crescând, căci de-ar 
lua-o razna dela început, s'ar putea întâmpla să i 
se stângă flacăra şi atunci femeia să caute dra- 
goste aiurea. Termiaá scrisoarea spunându-i to'usi 
că nu-l socotește aşa de puțin, ca să nu gie să 
aleagă și să păstreze 1). lar Alexandrescu îi doreşte 
„O duzină de mici poeţi, care să semene tatălui lor? 2). 
Si unul şi altul au fácut preziceri bune. Negruzzi a 
știut să aleagă o consoartă vrednică de el, care i-a 
dăruit nu doisprezece, insă doi poeti, pe Leon, au- 
torul unor frumoase nuvele şi pe lacob, cunoscutul 
scrii.or, întemaitor al Junimei, director al Convor- 
birilor, fost şi actual Preşadinte al Academiei Române. 

Din înrudirea aceasta a Găneştilor cu Negrufestii 
şi din asemănarea, mai târziu, a verilor primari, s'a 
născut o glumă, cunoscută pe vremuri de toţi bá- 
trânii ieşeni. Familiile fiind foarte unite, membrii lor 
sămănând unii cu alţii, ochi căprii, părul negru, față 
brună, când vedezi un Gane, vedeai şi un Negruzzi, 
fie că erau sau nu împreună — încât lumea spunea : 


1) Convorbiri Literare 1879, XIII. 363. 
2) Convorbiri Literare 1865, XIX. 801. 

» Aista-i iar unul din neamul negru ţigănesc (Negrufi- 
“Gănesc)”. 

Un an după nunta Mariei, Dumitrie Gane pierde 
pe mama lui Ecaterina, iar opt ani mai târziu îi moare 
şi soţia, buna şi vesela cucoană Savastiţa, care se 
sfârşeşte cum n'ar fi meritat, în chinurile holerei. 
Şaizeci şi cinci de ani mai târziu, strănepotul ei, care 
înşiră aice toate ăstea, s-a svârcolit şi el în dure- 
rile aceleiaşi boale, dar nu s'a îndurat Dumnezeu să-i 
ia sufletul înapoi., până n-o isprăvi biogratia tuturor 
-Găneştilor dinaintea lui! 

Aga Dumitrachi rămâne deci singur cu Anica, o 
fată de vre-o 20 de ani, frumuşiză, deşteaptă şi ner- 
voasă. Trebue măritată. Și uite cum, răsare tocmai 
dela Tutova, un tânăr chipes și náltuf, cu barba neagră 
tăiată scurt, comisul Iordachi Gane, care vine să ceară 
pe nepoata lui în căsătorie. 

— „Nepoată ?... Gane ?... Cine eşti tu?" 

— Sunt feciorul lui Pascal Gane, batrânul stolnic 
din Ibănești, dela ținutul Tutovei. 

-— „Nu cunosc“, răspunde mândrul Agă „Gă- 
neşti suntem noi, fii şi nepoții răposatului Ioniţă, vel 
Banul dela Ciumuleştii Sucevei, Alt nu mai e nimeni 
și n'o să-mi dau fata după un pripăşit, un răzeş 
oarecare de prin părţile Prutului“. 

— „Să am iertare, cucoane, că suntem dintr'un 
"eam. Părintele meu e feciorul Clucerului Toader, 
frate cu Miron Gane din Ciumulesti şi deci ele văr 
primar cu părintele D-tale. Eu, deşi am vre-o 30 de 
ani mai puţin decât dumneata, iti sunt văr al doilea 
şi sunt unchiul fetei d-tale, pe care-o cunosc, o iubesc 
şi-o cer, cu multă stăruință, în căsătorie. Avere avem 


www.dacoromanica.ro 





Anica Gane 
fiica Agăi D. Gane 


www.dacoromanica.ro 


Pe aripa vremei 91 


destulă, nu cer nici o zestre. Dă-mi fata săţi-o fac 
fericită“. 

Aga Dumitrache rămâne încurcat. Se duce la Vă- 
ratic, la sora lui Singlitichia, să cerceteze hârtiile vechi 
din sipetul încins în curele de fier. Cumpără letopi- 
sefii lui Kogălniceanu, adună, rásfoeste, mai încurcă, 
mai descurcă şi scoate la iveală în Martie 1849— 
„Spiţa neamului Gănesc dela vechime“ prin care 
stabileşte că petitorul fetei lui e fiul lui Pascal, ne- 
potul lui Toader, strănepot lui Sandu şi deci văr cu. 
el. Şi dacă e văr, îi poate fi şi ginere. 

— „lordachi dragă, iafi-o pe Anica“! 

Și astfel s-au cununat bunicul cu bunica! 

Zestrea a fost cam săracă. Trei mii de galbeni, 
zimţi ! Făcea vre-o 40.000 de lei. Pentru vremea de 
atunci era destul d: bine! Insă nu-i dă nici o mo-- 
şie, căci se lăudase doar tânărul că are el avere- 
destulă. In schimb nu lipsesc icoanele ferecate în ar- 
gint, trei la număr, şi juvaericale, printre cari, „o lună. 
cu diamanturi“ pretuitá 20 galbeni !). 

Luna aceasta îşi are epopea ei. O găsim întâi in 
foaea de zestre a Ecaterinei Bozne din anul 1775 2).. 
Soţia Banului Ioniță o fi purtat-o o sumă de ani pe 
când gusta ,dulcetile lumei“ pe vremea Moruzestilor - 
şi-a lui Ipsilanti. Când însă, bătrână, „a cunoscut a fi. 
deşertăciuni toate cele lumeşti“ o fi dăruit luna cu dia- 
manturi norá-si Savastiţa, care „bună, jovială, gră-— 
suţă“ a purtat-o de sigurşi ea pe vremea lui loniţă 
Sturza $i a Regulamentului Organic. După moartea. 


1) Document propriu. 
2) Vezi mai sus p. 44. 

ei, luna ajunge, prin foae de zestre, în stăpânirea 
fetei ei, bunica mea, care s-a impodobit cu acest 
juvaer în timpul serbărilor ce se dădeau în laşi sub 
Grigore Ghica şi sub Cuza Vodă. In 1831 bijuteria 
a trecut dela bunica la mama, dar de nuntă a soa- 
crei către noră. Copil, am admirat-o cum scânteia 
în părul negru şi frumos al maicei mele, care-o purta, 
când se ducea la baluri, sub domnia lui Brăteanu |. 
In 1916 a trecut în stăpânirea nurorei celei noi, cum- 
nată-mea Silvia, care o purtă, sub domnia lui Bră- 
teanu al Il-a !—Astăzi, în România Mare, cumnata 
fiind despărțită, luna cu diamanturi, bătrână de 150 
de ani, stă la mine părăsită într'un sertar, aşteptând 
alte vremuri, când sub alte domnii, să mai scânteeze 
pe piepti de alte femei! 

Aga Dumitrachi mai dă în zestre fetei fui 12 su- 
flete de ţigani, un Sal turcesc cu gumeturi, o rochie 
da mireasă, cinci alte de mătasă, o blană de râs, 
una de samur, pânzirie cât lumea, blagoslovenia lui 
Dumnezeu şi „a me păcătosului“. 

Bănuzsc că moşii n'a putut să-i dea, fiindcă nu 
mai avea, decât doar una singură în Suceava, unde 
docuia vara, una din atâtea ce avusese cu 20 de ani 
în urmă, când îi murise părintele. Dar boerul acesta 
“trebue să îi fost cheltuitor. Mereu îl aflăm în încurcă- 
turi băneşti. Trei ani abia după căsătoria Anicăi, 
trimite ginerului seu Iordachi o scrisoare, prin care-l 
roagă să-l ierte că nu-i poate plăti o datorie ce are 
către el : „Rogu-te să nu te superi, nici să cugeti ceva 
rău împotriva mea, pentrucă martur pun pe Impá- 
ratul Ceresc că mai bucuros mă voi lăsa numai în 
cămaşă, decât a păgubi pe d-ta până la cea mai de 
pe urmă para“. 

Enacachi Gane murind de cu vreme, după cum 
am văzut, Aga Dumitru, ca frate mai mare, rămâne 
el cu grija tuturor, un fel de om de afacere a fa- 
miliei. Epitropia lui Grigore, nebun, o tine el, şi tot 
el are banii surorilor dela mânăstire. Insă ce face, 
cə drege, îi încurcă p2 toți. Maica Sevastia aflând 
într'un rând că bietul Dumitrachi este bolnav şi 
fiindu-i teamă ca nu cumva să moară, aleargă spe- 
riată dela Varatic la Fălticeni, la fratele Matei, 
stăruind din toate puterile să i se dea banii cliro- 
nomiei, cát mal e încă vreme. !) 

Incoltit din toate părţile, de familie, de creditori, 
Dumitru Gane scrie ginerului său la Bârlad, în 28 
Noembrie 1852, următoarele rânduri pline de duioşie : 

„Despre a căreia nesfârşită supărare am şi venit 
în hotărâre, în vara aceasta, a mă desface de toate 
atât de aici, cât si dela laşi, şi dacă va fi în putinţă 
şi bună primire să merg la D-ta, ca acolo împreună 
să-mi petrec rámási(a zilelor mele, dacă nu va fi 
însă cu îngreurere, ca unul ce aveţi si alt bătrân 
pentru carele aveţi şi toată datoria,?) iar nu ca 
pentru mine, carele nu pot fi decât sarcină.“ 2) 

Nu cunosc răspunsul bunicului. Insă ştiu c'a fost 
un om bun și d'asta nu mă îndoesc că i-o fi scris 
să vie la Bârlad, căci îl aşteaptă bucuros. 

Totuşi conu Dumitrachi rămâne în laşi. Avea 
cârlig în capitală, Cárligul era o femee tânără şi 
drăguță, care de multişor acum îslocuise ín inima 


1) Document propriu. 


2) Pascal Gane. 
3) Document propriu. 


www.dacoromanica.ro 


94 C. Gane 


bătrânului agă pe durdulia coaná Savastiţă, moartă 
de holeră. De! oameni! Atunci, ca azi, ca totdeauna. 

Tradiţia a rămas în familie că această femeiuşcă. 
era o foastá jupâneasă, p» care boer Dumitru nu 
S-a încumetat s-o ia de nevastă, însă pe ai cărei 
feciori făcuţi cu el sau cu alţii, i-a înfiat în 1858, 
în chiar biserica Banu, „de oarece copii partea. 
bărbătească au murit.“ 

Actul de înfiere a lui Jon si Grigore se află la 
Arhivele Statului din laşi 1), aşa în cát nu încape 
îndoială cá bunicá-mea a avut doi frati, după lege 
cel puţin. Totuşi nimeni n-a știut vre-odată ce s-au 
făcut ei. Aga Dumitrachi, mort în 1867, a luat cu 
el în mormânt taina acestei înfieri ! 

aa 

Inainte de-a trece mai departe, ar fi locul aici să 
ne ocupăm de două chestiuni. 

Intâi, cum e numele nostru: Gane sau Ganea > 
Am mai spus într'un loc că onoarea familiei atârnă 
de prima literă a alfabetului. Nucu Gane, fiul lui 
Niculai, când era preşedinte de Tribunal la Con-. 
stanfa, dacă i se aducea la iscalit vre-o hotărâre 
în corpul căreia numele lui era scris cu ala urmă, 
rupea hârtia în patru şi-o dădea din nou la copiat 
„ca să înveţe, mágarii, cum mă chiamă !* 

Eu însumi, în timpul războiului, când îmi venea 
vre-un ordin sau vre-un raport pe numele de Ganea, 
îndăriit, trăgeam cu creonul rog o dungă peste litera 


1) Dos, 3825. Tr. 1788. filă 1. 

— 


<Q, aşa încât camarazii mei, când mă vedeau îmi 
strigau de departe : „Hei Ganea fâră “a, vino'n coa!“ 

E vorba, cum spuneam, să te poţi deosebi de 
vânzătorul de mobile sau de mai ştiu eu cine. E 
vanitatea care-şi bagă nasul, ca întotdeauna, în 
Dietele noastre treburi omeneşti. Atât! In colo... 
“Gane, Ganea, tot una! Exact acelaş lucru! 

Da când a fost introdus alfabetul latin, membrii 
familiei s-au iscălit întotdeauna : „Gane“, aşa încât 
am avea prescripția la patrat, Dar aceasta nu în- 
seamnă nimic, precum nu înseamnă nimic că Tă- 
nase Gane se iscálea : „Athanasy Gany" si lancu 
Gane „Jean de Ganne*. 

Intrebarea e alta: Cum se scria numele in slove 
chirilice ? 


I| întâlnim scris când cu i4, când cu *, când cu 
+, Adevărat este că aproape în totdeauna, în orice 
vremuri şi în orice parte a ţărei, când e vorba de- 
ua Gănesc boer, întâlnim numele scris cu litera *. 
Dar nici aceasta nu înseamnă nimic. Căci principalul 
ar fi de ştiut, nu cum se scria, ci cum se pronunţa. 
Or, acest £ când era aşezat la sfârşitul cuvântului— 
deşi toată lumea îl transcrie azi cu litera e— se 
pronunță însă foarte des ca sunetul ea. Pilde cât 
lumea: , In parte de răsărit“ în loc de „In partea 
de răsărit“; „Spre isbăvire lui“ în loc de „spre 
izbăvirea lui“ şi câte, câte toate. Aşa dar, cine 
poate şti dacă acest Gane scrie cu £, nu se pro- 
nuntă Ganea, chiar de către membrii familii. E de 
presupus că bătrânii de prin veacurile trecute îşi 
ziceau, mai pe româneşte, Ganea — că abia în toiul 

fanariotismului, ca să se mai subfieze, au început 
să lepede pe a şi numai în epoca franţuzismului, 
după aberaţiuni a la Ganne şi Ganné, s-au hotărât 
să adopteza forma devinitivă: Gane. 

De altmiltrelea nu felul cum ifi scrii numele are 
însemnătate, ci felul cum îl porţi! 

Dar să trecem la altă chestiune, în care doamna 
Vanitate îşi bagă nu numai nasul, ci capul întreg, 
chestiunea blazonului ! 

Avem noi Românii blazoane ? Și ce înseamnă un 
blazon ? Blazon sau armoarie (căci orice autor a 
incercat să facă o deosebire între aceste două cuvin:e, 
a scris numai prostii) înseamnă totalitatea semnelor 
simbolice care disting unul de zltul statele, oraşele, 
familile, Evident că avem blazoane şi încă foarte 
vechi. Capul de bou, marca Moldovei, este o ar- 
moarie. Corbul, marca Muntenii, este o armoarie. 
Căci ele deosebesc şi au deosebit, în toate vremu- 
rile, ţările aceste de alte ţări. Marca României, 
astăzi, şi mărcile de judeţ sunt armoarii. Oraşele 
noastre n'au avut nici odată un semn distinctiv 
fiindcă n'au avut organizaţia lor proprie, fără care 
armoariile unei colectivităţi n'au putut luă fiinţă. 
Tocmai acasta este motivul pentru care familiile 
româneşti, care n'au cunoscut organizaţia, n-au avut 
nici ele blazoane — afară dz una singură, Basaraba, 
vom vedea pentru ce. 

La apus— sau în ţările orientului în care catoli- 
cismul a întrodus mai târziu obiceiurile apusene, 
Polonia şi Ungaria — familiile nobile au avut sem- 
nele lor distinctive, blazonul, fiindcă fiecare din 
aceste familii avea organizaţia ei proprie, cu şefii 

el, cu pământurile ei, cu legile ei. Statele înseşi s'au 
născut din dezvoltarea acestei organizații familiare, 
feodale, specific apusană. 

La noi? Poate fi vorba de vre-o organizaţie de 
familie, când influenţa slavă n'a îngăduit nici per- 
petuarea numelui patrimonial ? Ion era fiul lui Radu, 
Vlad fiul lui lon ot Leurd:ni sau ot Popeşti, vel ban 
sau biv vel hatman, punct şi gata! In Muntenia, cu 
prea puține excepţii, obiceiul de a nu-şi mai lepăda 
numele de familie a început abia în secolul al 17-a. 
Moldova, care, fapt cert, a ţinut mai mult la tra- 
diţie, din pricina contactului cu Polonia, a avut o 
seamă de familii cari şi-au păstrat numele dela 
începutul începutului, Boldur, Stroici, Sturza, Gane, 
Septelici etc., însă şi aceste suut foarte puţin nume- 
roase, 

Puteau oare familiile noastre să aibă semne care 
să le deosebească unele de altele, când el» n'aveau 
nume ca să le deos+bească ? 

Singuri Basarabii şi-au avut blazonul: două capete 
de negri, şi chiar după toate regulile eraldice, ase- 
mănarea figurei cu asonanţa numelui: arab. Expli- 
cația e uşoară. Basarabii erau, mult înainie de 
deszălicarea lui Radu Negru, o familie organizată, 
un clan, dacă nu de pe timpul Sarabilor din Dacia, 
cum ne învaţă Hasdeu, !) dar în tot cazul din vremea 
când trăiau în graniţele Ungariei, sub suzeranitatea 
regilor unguri. — Şi încă, chiar Basarabii, când eșind 
de sub acea suzeranitate, s'au depărtat de cultura 


1) Hasdeu, Magnum Etym. La litera B, cuvântul Bas- 
saraba. 

catolică occidentalá, au pierdut cu încetul şi orga- 
nizarea lor (care totuși a ţinut, slăbită, până târziu) 
şi priceperea deşăvârşită a noțiunei de armoarie si 
de eraldică. Blazonul lor a urmat cea mai fantastică 
evolufiune. *) Din două capete de negri, s'au trans- 
format cu încetul în Sfinţii Constantin şi Elena !! 
Capi de negri erau încă sub Mircea cel Bătrân; 
trupurile le-au căpătat sub Neagoe Basarab, picioarele 
sub Matei, iar Brâncovanu, găsindu-i întregi, le-a 
pus coroană în cap şi i-a sfinţit pa amândoi! 

Aşa dar, dacă la noi, în afară de marca celor 
două state şi a Basarabilor, na: avut si nu 
putea avea la început blazoane nici oraşele, nici 
familiile, cum de s'a pomenit de-odată fie-care familie 
cu blazonul ei? Foarte simplu. L-au importat. Nu 
se poate împiedica azi pe-un terchia-bsrchia oâre-care 
să-şi spună: Prinţ, deşi bunicu-sáu umbla în ifari, 
şi s'ar fi putut, pe vremuri, opri pe-un boer să-şi 
trântească armoarii, dacă astfel îi era placul?! 

Blazonul a fost importat, la o anumită epocă, sub in- 
fluenta culturei greceşti, ca o modă, ca o marfă. Pecefi 
individuale au avut boerii noştri adeseori. Dar aceste 
nu pot fi privite ca blazoane. Cea dintâi familie străină 
care a venit la noi în ţară cu blazonul ei, autentic, 
a tost familia Cantacuzino. La începutul secolului al 
17-a, Mavrocordaţii au adus şi ei din Fanar bla- 
zoanele lor, probabil făurite, dar în sfărșit, au intrat 
în fară blazonaji. lar familiile fanariote, care-şi 
trăgeau origina din Italia, au adus cu ele vechi si 
autentice armoarii medievale. La sfârşitul veacului 


1) Ibid. 

al 17-a nu era la noi familie străină boerească să nu-şi 
aibă blazonul, adevărat sau închipuit. lar Românul 
pe care l-a miluit Dumnezău cu darul maimuterii, 
era el să se lase mai prejos ? Peste Muntenia şi Mol- 
dova a plouat cu blazoane timp de-o suta şi mai 
bine de ani. Desfii o familie românească, În afară 
poate de cele care se trag din Basarabi, ca Vácà- 
reştii sau Goleştii, să poată dovedi vreodată c'au 
purtat armoarii înainte de sfârşitul secolului al 17-a. 
lar de-atunci încoace, n'a fost neam, cât de mare 
sau cât de mic, să nu-și impodobeascá peceţile cu 
semnul evident al feodalităţii lul. 

Dar de und:-au cules diversitatea acestor fel de fel 
de armoarii ? Căci nu sunt în toată România două fa- 
milii cu acelaș blason. Le-au fáurit ? Fereascá Dumne- 
zeu. Am spus, le-a importat, nu numai moda, şi marfa. 
Când un boer îşi avea vre-o fată măritată cu'n nobil 
străin, adopta pe dată blazonul acelei familii. Când 
se ducea în străinătate, în Polonia bună oară sau în 
Ungaria, adopta blazonul familil la care trăgea în 
gazdă. Când venea vre-un străin în trecere prin 
prin țările noastre, cel mai iscusit din boeri stia 
să-şi tragă vre-o copi: depe pecetea dela degetul 
lui. Şi-aşa s-au impánat țările noastre de blazoane 
poloneză, ungurești, nemţeşii, franfuzegte chiar, în 
afară de cele bizantine, italiene şi scandinave, aceste 
din urmă aduse de familile suedeze şi filandeze 
cari au intrat şi s-au statilit în ţară pe timpu! şede- 
sei la B:nier a lui Carol al XII-a (Fami.ii'e Steege, 
Salmen, etc). 

Astfel s'a ales şi neamul Gánes: cu blazonul lui, 

vechi astăzi de peste 200 de ani, dar nu dela Traian, 
nici dela potop, cum o mai spun unii, şi nici măcar 
din 1444 cum voia Aga Dumitrachi. 

Gâneştii au armoariile familii poloneze Ravici. 
Câmpul aurit, un urs întors cu capul spre stânga, 
călărit de-o femee care poartă coroana în cap şi 
stă cu amândouă mânele întinse şi ridicate în sus. 
Peste ecusson vine casca şi pesta aceasta două 
coarne de cerb, înlăuntru cărora reapare ursul, de 
trei sferturi şi de proiil, tot spre stânga, cu o labă 
in jos şi cu alta în sus, ținând un trandafir ! Deviza 
este din celé mai frumoase: „mens agitat molem“, 
un vers de Virgil, pare-mi-se! 





Când si cu ce prilej au luat Găneştii „herbul“, 
cum se spunea pe atunci, al familiei Ravici, nu pot 
să stiu. Dar în tot cazul mult înainte de sfârşitul 
veacului al 18-a, căci când în 1790 Petru Mala- 
hovski tipăreşte o carte asupra blazoanelor din 
“Polonia, trece înlăuntru şi familia Gane ca având 
acelaşi armoarii ca şi familia Ravici, 1) ceiace dove- 


1) Petru Malahovski. Blaroanele mai multor familii de 
noblesă. Lufa. 1790. Vol. I. Cartea |. fila 98: Gane, her- 
bul n Cartea Il-a, fila 115: Ravici (si descrierea her- 

ului). 

deste cá importul acesta avea vechime în neamul 
Gánesc! 

„Neamul Ravici—spune Malahovshi la fila 115— 
a venit din Anglia în Polonia şi-a căpatat blazonul 
de mai sus în anul 1444*. Deaici, multă vreme şi 
multă lume a tras concluzia că neamul Gane vine 
din Anglia și că blazonul lui datează din secolul 
al 18-a! 

Şi eată cum se scrie Istoria! 


* 
* ë * 


Sunt nevoit, ştiueu, cu oarecare părere de rău, 
din pricina vremei pe care-o râpesc iubitorilor, nu 
de teorii, ci de vechi icoane trecute, să mai fac iar 
un drum pe pământ străin. Fiind-că mi s'a întâm- 
plat ceva, care pare vrednic de luare aminte. 

M-am întâlnit, dáunezi, la tribunal, cu'n vechi prie. 
ten care mă întâmpină cu vorbele: „Stai amice, bine 
Cam pus mâna pe d-ta. Ti-am citit ultimul volum, 
Amintiri dia război. Te felicit. E frumos. Insá—pen- 
truce, în numele lui Dumnezău, spui vreme în loc 
de timp, vitejie în loc de bravură şi cinstit în loc 
de onest? Pentru ce ta afirmi slav, în loc de latin ?* 

Și fiindcă eram grăbit și convorbirea aceasta pu- 
tea să ne ducă departe, l-am rugat să mă pri- 
smească la el acasă, într-o Duminică, când am pu- 
tea, la un pahar de ceai, sta de vorbă mai în 
(ihná. 

Duminică a fost eri. Convorbirea e proaspătă în 
amintirea mea. El a vorbit întâi. Zicea: 

„Timp de secole am fost elufa(i de naţiuni cu totul 
etrangere de spiritul suşei din care ne tirăm. Insă 

tenacitatea latiaitàjei este mai forte d: cát şi-ar fi 
imaginat cineva, Am persat centura de fer şi la- 
tinismul a triumfat. 

Intro zi am afirmat Europei emerveliate că suntem 
descendenţii lui Cato şi lui Ci:ero şi latinitatea a. 
aplaudat, felice d-a avea o naţiune da acelaş sânge 
la fruntariile ei orientale. Graţie hasardului care-a 
făcut a curg: în vinele noastre acelaş singe ca in 
vinele Parisianilor şi a Florentiailor, gratie aceste; 
benedicţiuni, noi ne putem vanta azi dea fi un stat 
independent si civilizat. Cum s'ar putea însă afirma 
dintr'o manieră mai eclatantá aceastà latinitate a 
noastră, dacă nu prin limbă ? 

Literatura este un lucru mervelios, amicul meu, 
— nu coatest — dar e pentru asta că e destinată a. 
da in primul rang exemplul. 

O limbă încă atât də barbară, este tozmai literaţii 
noştri care ar trebui s'o lărgească şi s'o afineze, 
ete., etc." 

N'am mai putut răspunde. Am îngâimat cáte-va 
vorbe şi-apoi l-am întrebat unde şi-a cunoscut 
logodnica. 

Acuma ca să fiu cinstit (nu onest, cinstit) trebue 
să mărturisesc că prietenul acesta, care se crede 
cetățean al. lumei si totuşi tine la latinitate, e un 
om deştept, citit, şi foarte bon causeur; iar eu, de ! 
sunt un bist scrii:or român... aşa în cât se poate 
întâmpla si fi reprodus vortela lui cu mai puţină 
vervă şi cu „mai multă exagerare — cum se în-- 
tâmpiă uneori în bel-literatură. 


* 
* * 

Eram — cândva — în străinătate, intr'o pen- 
siune de familie, Stăteam la „Table d' hóte* 
cu un Român de-ai nostri, La dreapta erau două 
doamne, la stânga o doamnă si-un domn. Ve- 
nisem de curând, nu cunoşteam pe nimeni. 
Zic compatriotului meu: „Straşnică poştă au 
Nemţii!" Vecina din dreaptă se uită mirată şi-mi 
spune:  Govariţi po ruski?“ — „Mă rog?" 
— „Sprechen Sie russich ?* — Nein, bitte sehr, 
rumănisch ! — Ah! wie ähnlich sind die Sprachen !* 

Doamnele din dreapta erau moscovite!“ 

Servitoarea întinde talgerul. Vecina din stânga 
întreabă pe bărbatul ei: „Carne de vaca?!) Mă 
uit eu mirat acuma : „Sunteţi Români ?* — „S'il 
vous plait ?* — „Vous n'étes pas roumains ?* — 
„Mais non, Monsieur, nous sommes argentins !* 

Ei? Ce suntem noi acuma? Moscoviţi sau ar- 
gentini ? Slavi sáu latini ? Suntem Români, Dom- 
nule, da origină latină, de bază dacă, de influenţă 
slavă. Ce? E atât de greu de înţeles lucrul a- 
cesta ? Nu suntem Slavi, nu suntem Daci, nu 
suntem Latini, Suntem Români, în numele lui 
Dumnezău !! — 


1) Pronunţat exact, exact ca româneşte: carne de 
“vacă ! — 

Cu care, după ce se "vorbeşte de Gánestii 
Tutoveni, se închee cartea c'un formidabil 
»mea culpa*. 


Toader Gane, clucerul. 

Cu toatá osteneala ce'si dáduse Aga Dumitrachi 
de-a face o spi(á a neamului prin care să stabi- 
lească filatiunea tuturor Găneştilor de pe timpul 
lui, credinţa cum că familiile sucevene şi tuto-- 
vene sunt de origină deosebită, a rămas la unii 
atât de înrădăcinată chiar până în ziua de azi, 
încât ajunsesem a nu mai şti eu însumi ce să 
cred, Cu atât mai mult, cu cât niciodată, în cer-- 
cetările mele, nu întâmpinasem măcar numele: 
clucerului Toader. A trebuit să publice D-l Iorga. 
documentele Callimachilor, pentru a descoperi,. 
în sfârşit, în condica de socoteli a lui Grigore- 
Vodă pe anii 1763—64, că s-au făcut scăderi pe: 
50 de stupi lui Toader Gane, clucer şi lui Miron 
Gane, pitar. !) 

lată deci odată stabilit cá clucerul Toader nu 
e o nălucă si cá el trăia în 1763, indeletnicindu-se, , 


1) N. lorga. Doc. fam. Calimachi. 1993. vol. ll. p. 
97 si 100. 

la vre-o una din moşiile lui, cu creşterea albini- 
lor. Rămânea însă de dovedit documentar că el 
era fiul lui Sandu şi tată! lui Pascal. 

După multi ani de cercetare norocul m'a aju- 
tat şi aici. Mai întâi, în privința răzăşiei din Gă- 
neştii Tutovei — acea unde trăesc încă şi azi 
coborâtorii fui Condrea Serbugcá ot Găneşti — 
am văzut mai Sus că în anul 1768 Dumitraşcu 
Duca se judeca cu Miron şi Toader, care după 
toate probabilitățile nu pot fi decât fraţii Gane, 
feciorii lui Sandu. 1) 

Dar în arhivele Statului din laşi este un do- 
cument din anul 1825 care aduce dovada netă- 
găduită. Se arată în el că moşia Ibánesti a Stol- 
nicului Pascal Gane este o moştenire dela strá- 
bunul acestuia Toader Gane. Or, în spiţa nea- 
mului, Toader, vătavul de aprozi (cel care în 
1691 făcea o danie nepoților Condrea si Magda- 
lena) este arătat ca tată a lui Sandu, bunic al 
lui Toader şi străbunic al stolnicului Pascal. Nu 
mai poate deci încape îndoială, filiatiunea e sta- 
bilită. 

Cum a ajuns clucerul Toader din Suceava 
tocmai în Bârlad, e greu de ştiut. Greu, însă nu 
cu neputinţă, Căci Toader Gane era însurat cu 
Ana Sturza, din Sturzeştii tutoveni, S-o fi mutat 


1) Fiind-că a) după spifa neamului, fraţii Miron si 
Toader trăiau tocmai pe atunci, 1760 — 70 si b) rázágii 
Gánestilor din Tutova, fiind toți coborâtorii lui jupáa 
Toader Gănescu dia 1445, aveau tofl un drept la bătrân, 
ori cât de fárámijat si ori în ce parte a Tárei ar fl fost 
stabiliți. 





www.dacoromanica.ro 


106 C. Gane 


la vre-o moşie de zestre a nevestei şi i-o fi ve- 
nit cu atât mai uşor, lui şi coborâtorilor sei, să 
rămână acolo, cu cât, în partea locului, ei nu erau 
străini. Erau bătrâni, cu revendicărilor lor, în 
Găneştii lui Toader Gănescu de sub Petru Mu- 
şat şi in Ibăneştii lui Toader Gane, vătavul de 
aprozi din secolul al 17-a 

Ar rămâne acum de aflat — de-ar mai vrea 
norocul să se mai ameslece puţin în treburile 
noastre — ce fel de viaţă o fi dus acest bătrân 
boer, căci amănuntele lipsesc cu desăvârşire. 
După anii când au murit fraţii lui, Vasile, Con- 
dre şi Miron, precum şi după cele ştiute prin tra- 
diţie, din bătrân în bătrân, un lucru pare sigur, 
că în 1780 clucerul Toader nu mai era în viaţă. 
Copiii lui, Pascal şi Safta, au fost crescuţi de-o. 
bătrână Sturzoaică, bunica sau mătuşa. 

* 

Pascal Gane, stolnicul. 

Cu işlicul in cap, de sub care răsare o față ară- 
mie, împodobită c'o barbă nici tocmai albă, nici 
tocmai căruntă, buze subţiri, nas înzovoiat, sprin- 
cenele stufoase şi privirea încruntată — astfel în- 
făţişează pictorul Levadidi pe Stolnicul Pascat 
Gane, străbunicul meu. Tabloul datează de prin 
anii 1835, din vremea când boerul tutovean, în 
mai multe rânduri, vorbeşte de „bătrâneţele lui“, 
deşi a mai trăit încă 20 de ani. Număra pe-atunci 
vre-o 60 de toamne, un român încă verde, trecut 
prin ciur şi prin sită, un om care s'a ridicat sin- 
gur, ceia ce dacă n-aşi sti, încă ar trebui să ghi- 
cesc privind căutătura lui hotărâtă şi rece! 

Stolnicul Pascal Gane 

Coborâtor din Găneştii descălecării şi din Stur- 
zesli, neam egal în vechime si mai mare fn boerie, 
rămas de micuţ orfan, cu'n geamandânaş de moş- 
tenire umplut numai cu părţi de răzăşii, crescut 
de o rudă a mame lui, care moare şi ea când 
ave: poate mai mult nevoe de sprijin, Pascal 
Gane rămâne singur în viaţă să se descurce cum 
o putea. Şi s-a descurcat, se pare, destul de bine. 

Lumina lumii trebue s-o fi văzut printre anii1770- 
75. Prin 1800 se însoară cu-o fată de boer vechi, 
iutoveancá şi ea, Mărioara Boldur-kKostaki, cu 
care are două fete, Ecaterina şi Eufrosina. Mai 
târziu, murindu-i nevasta, se însoară de-al doilea 
cu o greacă frumoasă, a cărui nume nu-l cunosc. 
Nu ştiu de asemenea dacă bunicul meu Iordachi, 
născut în 1818, e fiul seu dintra întâia sau din 
a doua căsătorie, aşa încât în această privință — 
până la vre-o nouă descoperire — rămâne o pată 
neagră „Sur nos quatre quartiers de noblesse“, ca 
să vorbesc şi eu ca un vrednic coborátor de se- 
niori medievali ! ! 

Până în 1811 niciodată, în nici un document, 
nam întâmpinat numele lui. De-atunci încolo, 
apare Vornic de Poartă până în 1823 şi-apoi, o 
viaţă întreagă, vel şi biv vel stolnic, umplând ar- 
hivele tutovene de scrisul şi de iscăliturile lui. 
E însărcinat, ba de către Vodă, ba de către Logo- 
fătul Dreptăţei sau de vre-un alt ministru oare- 
care, să facă măsurători şi cercetări, să primească 
zaharele, să stârpească boala ciumei, însfârşit, de 
toate, un amestec necontenit în viaţa publică a 
ținutului în care trăia. A fost şi cilen al judecă- 


www.dacoromanica.ro 


103 C. Gane 





toriei, slujbă în care rămâne mai puţin de-un an, 
căci, învinuit de-a fi luat mită, dă în judecată pe 
calomniatori şi se retrage în viața privată. 

Activitatea lui de căpetenie a fost însă, ca a 
multor boeri de pe vremuri, să strângă pământ 
lângă pământ şi să adune ban lângă ban. In 
deosebi rescumpărarea, rotunjirea si întregirea 
rázágiilor gánesti din Tutova, pare a fi fost ca 
un principiu ce l'a călăuzit în viaţă. Cum însă, 
pentru un astfel de lucru trebuiau bani, iar el era 
sărac, se vede că toată tinere(a lui şi-a petrecut-o 
adunând paralele trebuincioase pentru aceste cum- 
părături. Mijlocul l-a găsit uşor: luarea în arendă 
a moşiilor pe care boerii bogaţi le lăsau, de obi- 
cei, pe mâna grecilor. Astfel îl aflau, încă în 1819, 
arendaşul moşiei Puestii a lui Cazimir, cu care 
avea, cred, legături de familie, întărite mai târziu 
printr'o bună şi trainică prietenie între fiul acestuia, 
Petrachi Cazimir şi fiul lui Pascal, bunicul meu. 
O corespondenţă în păstrarea mea din anii 1873-75, 
impestritatá cu „Iubite Iordachi“ și „Mon cher ami“ 
adevereşte lucrul acesta !). 

Faptul că până în 1811 nu-l găsesc amestecat 
în viaţa publică, iar de atunci încolo, 40 de ani 
în şir, capătă dela stăpânire fel de fel de însăr- 
cinări, mă face să bănuesc că orfanul acestă şi-a. 
petrecut o tinereţă de aprigă muncă, închis la 
țară în moşioarele lui sau în acele luate în arendă, 
şi abia atunci, pe la vârsta de 35 de ani, când 
agonisise avere şi un rang în boerie, veni la Bâr- 


1) Toate ceste acte suntin păstrarea mea. 

lad, unde-şi cumpără casă şi începu a-şi duce 
traiul în societate, potrivit numelui ce purta. 

Aşezarea lui e la moşia Ibánesti, vechie moş- 
tenire Gănească dela Stefania Piedică, jupâneasa 
lui Miron Gane, Părcălabul de Soroca. Aceştia au 
avut 3 fii, cum am văzut mai sus, pe lon, pe 
Alexandru şi pe Toader. Partea acestuia din urmă 
încăpuse, se vede, toată în mânele lui Pascal 
mai dedemult, bănuesc chiar că de pe vremea 
tatălui seu. Părţile coborâtorilor lui Alexandru 
le cumpără în 1810, iar cele ale coborâtorilor 
Aniţei sia Panaghiei, fetele lui Ion, le ia, prin cum- 
părături şi schimburi, abia în 1833 1). Incât, la 
acea dală, stolnicul Pascal este proprietarul Ibă- 
nestilor intregití, aşa cum le adusese ta zestre Ste- 
fania lui Miron, cu vre-o 250 de ani in urmá, 

Acolo îşi are el curtea boereascá, o casă cu cer- 
dac, înconjurată cu grădină, în care a trăit până la 
moarte; în care s-a născut bunicul, în care a 
copilărit tata, şi care stă astăzi înstrăinată în mâna 
cine ştie căror patrioţi români! 

O drăguță aquarelă, făcută de părintele meu când 
avea 12 ani, mi-a evocat cândva In minte sin su- 
flet, icoana duioasă a bătrânei curţi boeresti în care 
trăise generațiile trecute din care mă trag. Tabloul a 
dispărut în timpul ocupaţiei Bucureştilor de trupele 
inamice. Deseori m-am gândit la el şi m-am între- 
bat cu amărăciune: oare ce-au făcut Nemţii cu 
dânsul? L-au trimes la Pinakotezca din München, 
sau ce întrebuințare i-au dat?! 





1) Arhivele Statului din lași. Dosar 611. fila 102. 

In afară de Ibănești, stolnicul Pascal mai era pro- 
prietarul Vulpăneştilor invecinati şi a altor 3 moşii, 
ale căror nume nu le ştiu. Măi avea părţile lui de 
răzăşie în Gánegti, o casă bună în Bârlad şi bani 
la chimir. Bătrânii, morti şi ei, dar cari l-au cu- 
noscut când erau copii, istoriseau de Pascal Gane 
că era un om harnic, cumpătat, şi foarte bun la 
suflet. Eu ştiu un lucru, sigur, cá era sgârcit, cum 
nici nu s'ar fi putut să fie altfel un om care toată 
viața a agonisit. O ştiu şi din spusele tatei şi din 
acte. Hártiile îngălbenite ce mi-au rămas dela dânsul 
vorbesc doar o limbă destul de lămurită. In 1819 
îşi mărită fata mai mare, pe Ecaterina, cu stolnicul 
Gheorghe Apostol. Dar zestrea, numai lucruri şi 
bani, i-o dă cu fáráita. Peste 12 ani, în 1831, îşi 
mărită şi cealaltă fatá, pe Eufrosina, cu Ionifá Abaza 
dintr'o foarte vechie familie de boeri de ţară. Dar, 
deşi era om bogat acumajîi dá tot numai lucruri şi 
bani, şi încă puţini de tot, 400 de galbeni. 

Atâta i-a făgăduit, cu atâts-ar fi mulțumit bietul 
Ioniţă. Insă în 1834 ginerele, sătul de atâtea tergiver- 
sări, chiamă pe socru-său în judecată, să-i împli- 
nească zestrea, căci, după ce că i-a dat banii 
„rânduri, rânduri, a mai rămas şi-acuma cusur de 
60 de galbeni“, bez o pereche de hamuri, un macat 
de cit, 6 perne şi un covor! 

Povestea care pune capac, mi-a fost istorisită 
de tata, care o ştia dela bunicul. Prin 1854 sau 55, 
batrânul stolnic, care locuia în casa lui din Bârlad cu 
fiul $i cu nora, căzu bolnav într'o zi, bolnav rău 
de tot, slâbiciunile bătrâneţii. A stat toată dimi- 
neaţa în pat, apoi, pă la prânz, a rugat să fie îm- 

brăcat, căci vrea să meargă puţin în grădină să 
respire aer curat. A poruncit să nu fie însoţit de 
nimeni, a luat bastonul din ungher, şi singur, cu paşi 
şovăitori, a intrat pe portiţa grădinei. Cei din casă, 
cum e şi firesc, îl urmăreau de departe cu privirea. 
Moşneagul începu să cutreere livada, când în sus, 
când în jos, când la dreapta, când la stânga, La 
fiecare copac se oprea, dădea în pământ două-trei 
lovituri cu bastonul, ciulea urechea, apoi trecea. 
După ce făcu ocolul grădinii, se întoarse iar în 
casă, se aşeză în pat, chamă pe duhovnic şi după 
scurt timp, smerit şi cucernic, trecu din lumea a- 
ceasía într'alta... mai frumoasă, să nădăjduim, si 
cu'n pic de mai multă dreptate. 

Mostenitorii îndureraţi — bunicii mei — stránserá 
toti robii boeresti in curte, le dădu tárnácoape şi 
hárlete si le porunci sá ráscoleascá toatá grádina, 
cárare cu cárare, pom cu pom si fir cu fir. Cáci, 
era lucru vădit, o comoară stătea ascunsă, colea, 
la rădăcina unuia din copaci. Unde-o suna a gol, 
acolo trebue să fie ! 

Dar n-a sunat a gol. In zadar a fost ráscolit pá- 
mântul. In măruntaele lui, banii lui Pascal Gane au 
rămas îngropaţi şi vor rămâne încă... până când 
într'o zi, târziu, vre-un norocos din alte veacuri 
va da din întâmplare peste comoara a cărei po- 
veste nu o va cunoaşte, pe când noi, săracii, po- 
vestea ne-am lipsi de ea, dac'am avea comoara! 

Sgârcit a fost străbunul, Dumnezeu să-l ierte, dar 
co fi luat mită — ruştert cum se spunea pe- 
atunci — nu e adevărat. La Arhivele Statului din 
laşi este o dellă din anul 1833 „în pricina cinstii 

ce-au suferit dumnealui Stolnicul Pascal Gane di 
către medelnicerul lordachi Popa. 1) Rástoind actele 
nu poti găsi nici o dovadă. Căci mărturiile aduse 
de ruds, ca Niculai și lon Popa, c'ar fi luat o oca 
de zahăr „ca se ispráveascá pricina într'un chip“, 
te face aproape să râzi. lar bătrânul stolnic să apără 
cu vorbe prea frumoase, ca să poată fi mincinoase: 
„Dumnealui Iordachi Popa paharnic având pricină 
de judecată cu nişte răzesi — s-au întins cu vorba 
asupra me cilenului, atingătoare cinstei şi bátráuefelor 
ce port... m-au feştelit pe mine, încât îmi dau îndrăz- 
neala a mă ruga cinstitei Logofetil ca să bine vo- 
iască a lua în băgare de seamă şi a-mi face căzuta 
satisfacţie... pentrucá bătrâneţele mele și felul meu 
care sunt cunoscute stăpânirii nu mi s-a doborât în 
altfel de vreme, cu cát mai vârtos acum, când tot 
omul se îngrădește de pravile...” Si închee: „Noi 
pentru singura cinste slujim, apol dacă şi aceasta 
ne-a ridicat d-lui Paharnicul Popa... plezat ne rugăm 
să binevoească cinstita logofeție, prin mijlocirea în- 
telepciunei sale, să fim indestulati". 

Astfel nu vorbeşte un om care se ştie vinovat. 
ŞI poate pare ciudat, dar mă simt dator, astăzi, 
după aproap: 100 de ani, să apăr eu cinstea strå- 
bunului ineu. 

Din negura trecutului se desprind amin ini. 

In primăvara anului 1819 Vodă Mihalache Sturza 
simțea tronul clătinându-se din ce în ce mai mult 
sub picioarele lui. Regimul ve:hi, grupat în jurul lui 
Konachi, şi-a lui Rosetti Roznovanu, şi regimul nou 


1) Arhivele Statului laşi. Dos. 

grupat in jurul lui Kogălniceanu, îşi întinsese mâi- 
nele pentru a răsturna p2-un domn, care în ochii 
unora era revoluționar şi într-a altora retro- 
grad. Tratatul dela Balta-Liman reînfiinţând domnia 
de 7 ani, Sturza se simţea pierdut. Căuta un liman 
de scăpare în arbitrarul puterei, în fngelarea spiri- 
telor prin broşuri anonime împărţite cu nemiluita, 
in conruperea boerimei şi a funcfionarismului, 

Bunicul meu, însurat de curând, de-o lună sau 
două, era unul din aprigii duşmani ai lui Vodă 
Mihalache. Nici că s-ar fi putut altfel. Cumnat cu 
Costachi Negruzzi, tânăr de 31 de ani, inteligent, 
cultivat şi versificator, cum nu s ar fi dat el din 
partea tineretului zglobiu ? Cum s'ar fi putut mul- 
fumi cu lacoma domnie a lui Sturza! ? Opoziția 
care-i făcea în Tutova, nemulfumi şi îngriji pe Vodă. 
Aflând într'o zi că Iordachi Gane a venit la laşi, 
trimise pe-un om de-al lui să-i vorbească. Scena 
se petrecea în casa lui Negruzzi, bătrâna aşezare 
locuită până mai anii trecuţi de fata lui, Elisa 
Mavrocordat, în strada numită astăzi după fostul 
ei proprietar, la vale de Piaţa Unirei. 

— „Coane lordache, „îi spuse omul lui Vodă“, m'a 
trimes Măria Sa la dumneata ca să-ţi spun cutare 
şi cutare...“ 

Şi pe când vorbea, scoáse, parcă din nebágare de 
seamă, o pungă de galbeni din buzunar şi-o aşeză 
pe masă. Bunicul tácu. 

—,Coane Iordache“ urmă omul stăpânirei * Măria 
Sa Vodă se cunoagtein oameni. Un bărbat ca D-ta, 
e păcat să se înhaite cu nebunii de bonjurişti“, si 

mai pune, ca din întâmplare, o altă pungă pe masă. 
Bunicul zâmbi şi tăcu. 

— „Coane lordache, aşa ceva nu se poate. Măria 
Sa Vodă m'a trimes să vá spun că cel dintâi 
boer din Bârlad o să fii D-ta... ar fi pácat, cucoane !* 
și mai pune o pungă pe masă. Bunicul râdea, 
dar tăcea. 

— „Coane Iordache“, ridică cela glasul „Măria Sa 
Vodă ştie să fie prieten cu prietenii, dar duşman 
cu duşinanii“. 

Bunicul se încruntă, dar buzele ii rămâneau încleştate. 

Incă o pungă egi din buzunarul functionarului si 
apoi încă alta și când se împliniră şapte, scăldat în 
sudori, bietul om răcni: ,Coane lordache, dar vor- 
beşte odată, că nu mai am aur!“ 

Foarte liniștit, bunicul răspunse: „Spune Măriei 
sale Vodă, că nu este în Moldova aurul care să-l 
cumpere pe lordach» Gane”. Si întorcându i spa- 
tele, esi din odae ! : 

* * 

Cincizeci de ani mai tárziu.—1899.— La cârma ţării 
Carol 1, Regele României şi în capul guvernului Gh. 
Cantacuzino, priin-ministru conservator. P. P. Carp 
rămăsese în opoziţie, ca atâtea alteori, deși el fusese 
impreună cu Maiorescu, sufletul migcárei care rás- 
turnase în ptimăvară pe Dumitru Sturza. In Boto- 
Sani, unde locuia tata, elita intelectuală era, ca şi 
în capitală de altfel, din partea junimiştilor : lon Mi- 
clescu, Niculai Boldur, Stefan; Gane, Alexandru Ca- 
nano, un mănunchi de oameni deştepţi şi citiţi. 
Elementul conservator pur era atât de slab repre- 
zentat, încât venind partidul la putere nu găsi un 

om în sânul lui ca să fi: ales primar. Unul din 
conservatorii de frunte din localitate, Teodor Silion, 
boer vechi şi om de treabă, veni într'o dimineață 
desnădăjduit la tata: „Ştefănică dragă, ce cauţi tu 
cu atâta îndarătnicie în partidul lui Carp? Tu nu 
vezi cá omul acesta nu e în stare să vie odată la 
putere ? Mai lasă idealismul tău la o parte, căci e 
păcat de D-zeu, si pentru tine şi pentru oraşul a- 
cesta. Fii om deştept. Uite, vin în numele partidu- 
lui să-ți ofer primăria...“ 

In 1899 şi 1900 au fost în ţară anii da mare 
criză financiară. In dimineața aceia tata avea în 
casă... nici nu ştiu, un nimic de bani, bez nevastă 
şi copii, cumnată şi cumnat, slugi şi îndatoriri câte 
şi mai multe. Primăria însemnă 600 de lei pe lună 
mult pe atunci, plus situaţie şi onoruri! 

In ochii părintelui meu trecu ca o umbră de şo- 
văire. Cine poate şti ce se petrece, în astfel de 
clips, într'un suflet de om!? 

»Cuprinde-mă, răstriste, în umbra ta fatală. 

»Zdrobifi-mà, puternici călăi de satrapii. 

Mi-e mâna dezarmată... dați ultima năvală. 

Sunt lag: Am cinci copii !1) 

Ar fi cântat probabil Macedonski. 

Insă tata răspunse; 

— „Todiriţă dragă, partidul vostru e foarte 
onorabil, ifi mulţumesc că te-ai gândit la mine, 
însă sunt carpist şi rămân carpist*. 

Când fu iar singur in odae, tata căzu pe gån- 
duri. Uşa se deschise încet şi mama se strecură, 


1) Macedonski. Cartea nestematelor. 

îngrijorată, până la el: „Ce-ai tu, dragul meu? 
Te-a supărat Silion ? Ce-a vrut dela tine ?* 

— „Un lucru de nimic“ răspunse tata. „Mi-a 
oferit primăria“. 

— „Cum primăria“ ?., spuse mama bucuroasă 
„dar... însfârşit... nu'nţeleg... tu esti doar junimist ?* 

— „Dar mi-a cerut fireşte să mă lepăd de 
Carp“. 

Ochi în ochi, încă bucuroasă şi-aproape înfri- 
coşată, mama se uita la tata, Ingáimánd: „Ei... 
şi... tu... ai primit ?* 

— „Cum era să primesc, copilo ! ? 

Deodată tata s'a simţit strâns de gât şi sárutat: 
şi mângâiat şi mama-i spunea: „Săraci, dar cins- 
tiți“ şi plângeau amândoi. 

Cu astfel de părinţi, cu'n astfel de bunic, s'ar 
putea oare să cred că Stolnicul Pascal Gane o fi 
luat rugfert o oca de zahăr pentru a da dreptate 


celui ce n'avea ?! 
n 

lordachi Gane, postelnic, 

In , Arhondologia Moldovei“ a Paharnicului Sion, 
Iordachi Gane se bucură de epitetul de „bun 
barbat“. Mā întreb ce fire de om o fi avut bu- 
nicul, ca să-l laude până şi Sion, când toată Mol-. 
dova, toată, afară de Sioneşii, era, după părerea. 
lui, o strânsură de betivi, de hoţi, de lichele si 
de... „putori“, după cum, pitoresc, se exprimă 
autorul. 

Bun eşti, în genere, cu ai tăi; de treabă esli 
cu toată lumea ! Iordachi Gane era nu numai un 
om bun, era, în toată puterea cuvântului, un om 

de treabă. A lucrat—în cadrul restrâns, nu e vorbă» 
a judeţului său—dar a lucrat unde-a putut, când 
a putut, pentru binele public, strein de interesul 
personal, în folosul semenilor sei, ocrotitorul celor 
slabi, iubitor al propăşirei ! 





IORDACHE GANE, postelnicul. 


In hârtiele rămase dela el, afiăm necontenit fru- 
moase mărturii în sprijinul acestei afirmaţii. 

In 1855 împarte premii, din banii lui, elevilor 
silitori ai scoalelor din Bărlad, în 1857 ajută „naţia 

evreească“ în păsurile ei (e vorba, fireşte, de taxe, 
de ,purele" şi mai ştiu eu ce); în 1868 primeşte 
dela ministrul agriculturei „Domneasca mulju- 
mire“ a lui Carol I pentru stráduintele depuse la 
concursul de pluguri, cereale şi vite din judeţul 
Tutova. In 1880 Eforia Sfântului Spiridon îi adre- 
sează cele mai calde mulțumiri pentru felu! cum 
s'a invrednicit, timp de 30 de ani, în calitate de 
epitrop, să caute interesele spitalului „Elena Bel- 
diman“ din Bârlad. Şi însfârşit, încă scurt înainte 
de moartea lui, în 1883, îl aflăm întinzându-şi 
activitatea până dincolo de! hotare, la Românii din 
Ardeal. „Presidiul Associaţii Transilvane“ îi scrie 
din Sibiu, [cá în adunarea "generală ţinută la 29 
August 1883 la Braşov,a fost ales membru ordi- 
nar al acelei asociaţii, 1) 

De când era copilandru de alifel, l-au apreciat 
toţi câţi îl apropiau. 

Născut în 1818, şi-a petrecut copilăria când la 
Bârlad, când la ţară, la Ibăneşti babacăi. După 
ce învaţă a scrie şi-a citi, e trimis, încă micuţ, 
la Institutul Trei Erarhi din laşi, unde-l găsim 
Şcolar între anii 1828—35. °) Intră apoi, la viásta 
de 17 ani; ca ajutor de stolnacialnic la logofetia 
dreptáfei — am zice azi Ministerul de Justiţie — 
unde stă până la 20- de ani, făcând o practică ce 
trebuia să-i aducă, mai târziu, foloase în carieră. 
Părăsind slujba în Mai 1838, i se dă un atestat 
dela logo:eţie cum că „au implinit indatorirea ce 


1) Acte praprii. 
2) Th. Codrescu, Uricar. VII. p. 200. 


www.dacoromanica.ro 


Pe aripa vremei 119 





i sau încredinţat, cu cea mai mare sârguinţă şi 
vrednicie*, lar câteva luni mai târziu, fiind acum 
stolnacialnic la minister, vel logofătul Costachi 
Sturza scrie vărului seu Vodă Mihalache că „nea- 
dormita sárguinja şi osârdie cu care se arată unu? 
din cinovnicii cancelarii, dumnealui Iordachi Gane, 
fiul stolnicului Pascal Gane, îndeamnă pe Jos is- 
călitul“ să roage pe Vodă „ca în privirea mtă- 
găduitei sale vrednicii și spre răsplata ostenelilor 
sale, să và milosliviji a-i hărăzi vre-un rang, 
fiindcă și meritarisegtz !“ 

Nebânuind în acest sărguitor.şi vrednic băiat pe 
bărbatul de mai târziu, care-i va trimite răspuns că 
nu este în Moldova aurul care-l poate cumpăra, 
Vodă îi hărăzeşte rangul de comis. Dar bunicul ră-- 
mâne pe urmă, în timpul in'regei domnii a lui Sturza, 
neclintit în comisia lui. Abia sub Grigore Ghica 
înaintează, dar atunci repede de tot. Din 1851 la 
1857 e făcut pe rând spatar, agă şi postelnic, aşa 
încât dacă — fereas:á Dumnezeu — nu s3 desfiinţaw 
boeriila, ajungea poate Vel Logofăt, mai ştii! 

Din 1838 la 1857 e magistrat: judecător şi prezident 
de Tribunal la Birlad, apoi membru la Curtea de In- 
tărituri din laşi. Todiriţi Balş, Caimacamul, îl trece 
Director la Ministerul Lucrărilor Publice, în care 
funcţiune se afla bunicul când luă Vogoride Căi- 
măcămia Moldovei. 

Cu acesta, fireşte, nu se poate înţelege de loc. 
Bonjuris'ul din 48 era la 57 unionist înfocat, 
Vogoride, unealta Turcilor, şi una din din cele 
mai jalnice figuri alə istoriei noastre, nu are 
nevoe de oameni ca lordachi Gane. Cum ajunge 

la cârma Țărei începe „grijitura“ cea mare 
în vederea alegerilor în Divanul Ad-hoc. Pieptănă, 
perie, scutură Moldova de tot ce i-ar putea sta în 
calea egoistelor sale planuri antiunioniste. La 28 
Martie, buaicul îşi dă demisia din slujbă. Vogoride 
îi răspunde pe dată, personal, cu o vădită bucurie, 
ca şi rânduit în locul lui „Derector“ pe dumnealui 
Aga Iancu Drăghici, ') li mulţumeşte totug pentru 
slujbele lui căci, şmecher, îşi menajează duşmanii, 
şi-l înştiințează că la prilej, „când şi d-ta vei fi în- 
deminat, să fii chemat iar în potrivită slujbă a sta- 
tului“. Cu ate cuvinte, când ti-i lua de seamă, te poţi 
întoarce la mine. 

Dar bunicul, drept răspuns, două zile mai tărziu, 
iscălea alături cu toţi ceilalţi unionişti, o energică 
protestare către comisiunea Europeană din Bucu- 
resti, cerându-i să pună capăt amestecului guvernului 
in alegeri.?) 

lancu Drăghici, din potrivă, începe o înfocată 
propagandă separatistă, căci doar nu degeaba îi 
aruncase Vodă ciolanul de ros. 

Alături de sepáratigti — „giubalii“ cum li se 
spunea—aflám (n'am eu ce mă făli) pe Dumitrache 
Gane, socrul buniaului şi pe spătarul Costachi, tra- 
ducătorul lui Balzaa şi a lui Dumas. 

In vară, lupta se [nsefeste. Samavolnicia Caimaca- 
mului nu mai cunoaşte” margini. Dupa arestarea lui 
Turculeţ şi a lui Cuparencu, bunicul pleacă la Bârlad. 
Dar acolo dă de cazurile Dobrovici şi Popescu şi 


1) acte proprii. 
i 2) D pa: Ta Sturza. Divanurile Ad-hoc din Iași și Bucureşti 
p. 

asistă la închiderea şi la stâlcirea în bătăi a lui 
Teodor Albu, şetrarul. 

Trec, pentru că faptele sunt prea cunoscute. Ale- 
gerile au loc şi mulţumită lui Napoleon, care n'are sta- 
tue în nici un colţişor din întreaga Românie, alegerile 
sunt anulate și se fac altele noi. Divanul Ad-hoc se în- 
truneşte în Septembrie, Conferinţa dela Paris în Mai 
din anul viitor, şi unirea se infáptueste. 

In Decembrie 1858 au loc noi alegeri, acele menite să 
scoată deputaţii care să dea țării un domn. Candidat în 
ţinutul Tutovei, bunicul este ales în Decembrie 1858 cu 
majoritate de 11 voturi. Era deci de faţă, în seara 
de 3 lanuari: 1859, în casa lui Costachi Rolla din 
lagi!) când se certau boerii pe cine să pue Domn, 
pe Mihai sau pe Grigore Sturza, când Kogálnicc anu, 
supărat, esi din adunare, când Pisoski, cu revol- 
verul în mână, amenința să se împuşte dacă o mai 
pleca vre-o unul; când din gura aceluiaşi egi, ca 
dintr'o întâmplare, numele lui Alexandru Cuza şi 
când, la auzul acestui nume, adunarea electrizatá, îl 
votă în unanimitate. Era poate şi bunicul în col- 
ful lui Petrea Bacalu, când au întins Moldovenii hora 
cea de pomină, cea mai vestită horă din câte s'au 
jucat vre-odată pe pământul României ! ` 

Pe urmă a plecat iar la Bârlad, mulțumit c'a văzut 
visul tiner: ți lui împlinit. 

Sub domnia lui Cuza, e din nou, Preşedinte 
de Tribunal, apoi, în 1864, se face avocat şi 
practică până la bătrâneţe o meserie pe care a 
învârtit-o pe urmă şi fiul şi pe nepotul. Am 


1) Muzeul de Istorie Naturală, str. Vasile Conta. 


www.dacoromanica.ro 


122 C. Gane, 


într'un sártar, cele trei diplome de avocat: a bu- 

nicului, a tatei şi-a mea! Numai că eu, scriu poate 

binigor, dar vorbesc ca un gogoman, pe când tata 

şi bunicul aveau darul vorbei şi-au fost avocaţi buni ! 
Bunicul a făcut şi versuri: 


„Am două nepoat: 

„Care'nvaţă carte 

„Dacă invatá bine sau Invafá rău, 

„Aceasta o știe numai Dumnezeu ! 
etc., et. !) 


cecia ce înseamnă că-şi iubea nepoatele, dar nu le 
supraveghea învățătura, căci, în afară de Dumnezeu, 
trebue să mai fi fost si alte persoane in măsură să 
ştie dacă verele mele învățau bine sau rău. 

Poezia nu e transcendentá, dar cum e făcută pen- 
tru două copile pe 6 şi de 7 ani, ele s-au bucurat 
de sigur mai mult, decât dacă vre-un poet mare ar 
fi avut fantezia să le dedice versurile lui, de pildă 
D-1 Camil Petrescu, daca ar fi trăit pc-atunci! 

* m * 

Pe bunica am cunoscut-o. Era foarte nervoasá 
$i alerga prin odae ca sá-si batá nepoatele cu pa- 
pucul. Astfel a rămas chipul ei incremenit in amin- 
tirea mea, cu papucul ridicat în mână! Avea însă 
inimă bună şi era o femee deosebit de inteligentă. 
După moartea bărbatului şi a ginerelui, s-a mutat 
din Bârlad la lagi, împreună cu fata ei Sevastia şi 
cu tot cârdul de nepoti, verii mei primari. Aco'o 
am cunoscut-o, în căsuţa din Strada Butu, o clădire 


1) Am mul!e versuri dela bunicul, cu caracter politic, 
însă nu știu dacă sunt făcute de el sau numai transcrise. 

lunguiaţă, cu geamlác şi cu o curte mare în față, 
rămasă de pomină în amintirea mea de copil, fiindcă 
e un loz und» am învăţat lucruri mult mai frumoase 
decât acasă sau la şzoală, ca de pildă: plonul,. 
şodronul, şi chiar să alerg împreună cu verii nostri 
după un biet nebun de pe stradă şi să-i strigăm, 
când trecea în fața ostreţilor: 


Mosu Cute care-ascute 
Zece ani la criminal. 


Bătrânul ne arăta pumnul, iar noi ne prapádeam 
de râs... căci care copil nu poartă în suflet o få- 
rămitură din sufletul lui Nerone? 

Bunicii au avut trei copii. Pe Natalija, fata mar 
mare, pe Sevastia, măritată cu Ionică Tuduri şi pe 
Ște'an, însurat cu Constanţa Canano, părinţii mei. 

In capătul de răsărit al judefuiui lași, in lotar” 
cu Basarabia, se allá o moşie numită azi Hermeziu, 
iar înainte vreme Tri:eşti. 

In ruijlocul unei grădini ca din poveşti, cu întu- 
necimi şi lumin'$uri, cu Prutul care curge intro 
coastă — răsare, dintre pomi, o bătrână casă boe- 
rească, vechi de-o sută şi mai bine d: ani, de-ţi 
saltă, când o vezi, inima din loc. E așezarea lui 
Dinu Negruzzi, a [iului Costache şi-a nepotului 
lacob. larna, stă -mohorâtă în zăpadă. Dar vara, în 
fața casei, sub copacul stufos sub care altădată 
Negruzzi şi Alexandri puneau ţara la cale, stau 
astazi pe-o bancă moş Jac şi „tante Marie“. Din 
înălţimea vârstei [a care-au ajuns, cu'n zâmbet bine-- 
voitor, prives: la noua generalis, cum umplă grá- 
dina cu hohote de râs. Totuşi li se întâmplă uneori, 
obosiţi de veselie, să li se furişeze în suflet amin-— 

tiri de demult şi'n fata ochilor să treacă chipuri 
şterse de-altá dată, uitate, reinviate... 

Pe când erau ei tineri ca tinerii de-acum, o fată 
frumuşică de 20 de ani şi plină de viaţă şi fericită 
de-a trăi, a venit într'o vară să petreacă la ţară 
câteva săptămâni. Anetta Negruzzi, nevasta lui Leon 
şi nora poetului, era şi ea acolo. Inir'o dimineață 
cu soare, cu miresme de flori şi d» fân cosit, au 
plecat verigoarela, vesele şi zglobii, să se scalde 
în Prut. Fata, mai sprintená, se îndepărtă de mal, 
iar vară-sa ii strigă: ,Bagá de seamă, râul are 
vârtejuri !'* Indepărtându-se mereu, ea îi răspunse 
râzând: „Fii fără grijă; nu se'ntâmplă nim... 

Un răcnet de groază. Printre valuri spintecate o mână 
ridicată, cerând ajutor... O clipă numai... şi pe urmă 
nimic. — A înghiţit-o râul! — 

Era sora tatei, Nataliţa Gane. 

O poveste grozavă de-acum 50 de ani, pe care 
tata mi-a spus-o abia odată în treacăt, cu ochi 
înecați *). 

Nataliţa Gane-— aproape.o copilá — a tipărit şi 
ea o carte, căci boala aceasta n'are leac in familie. 
»Carlambrogio, de Cesare Cantu, prelucrat de Na- 
talia Gane, Bârlad, 1870* e o trumoasá carte de 
morală si de virtute. 

„Am ales acest subiect“ scrie autoarea părinților 


..— 





1) Intâmplarea e din 1872. Mátugica Anetta mi-a dat 
amănuntele. lalemnitá de spaimă, s-a intors acasă. Se 
așează In pat şi in aceiaş zi, pe când acolo se prăpădise 
o viaţă, aici altă nouă abia incepea. Şi astfel se născu 
cea întâi nepoată a lui Costache Negruzzi, Susana 
Miclescu ! — 

ei „sperând că va fi primit cu atât mai multă plă- 
cere, cu cât confine teoria virtuţilor pe care le 
practicati". 

O ilustratie pe copertă închipueşte pe-un unchiaş, 
cum stă sub un copac şi dă sfaturi unor flăcăi de 
la ţară. lar precuvântarea este adresată celor mici 
si umili, desmoşteniţii sccietátilor pământene. O 
retipăresc aici, îndreptăndu-i doar ortografia învechită: 

„Virtutea fiind fructul unei educaţiuni adevărat 
creştine și posesiunea unei inime nobile mai mult 
decât a unsi naşteri însemnate, ea poate fi practi- 
cată tot aşa de bine, mai uşor încă, de oameni 
simpli de prin sate, decât de locuitorii învăţaţi, dar 
ambifiosi ai oraşelor. 

Recunoscând adevărul acestui principiu, am între- 


prins prelucrarea acestei cărţi, care vă poate servi 
de cxemplu“. 
* 


* * 

Nu cred să pot încheia mai bine această carte, 
care incepe cu coborárea neamului Gánesc din Balc 
"Voevod, decât prin transcrierea unei epistole a ace- 
jeeaşi femei, pe care n'am cunoscut-o, despre care 
abia am auzit vorbind, dar care — când în clipele 
pierdute m'afund în citirea corespondentii ei — mă 
zăpăceşte şi mă inmármureste. 

La 17 ani, tata, de multă vreme singur în Ber- 
linul lui Bismark şi în legătură de prietenie cu 
Junkerii Prusiani, avea fumuri de boerie — fumuri 
cari mai târziu i-au trecut uşor, aşa cum îi venise. 

Sora lui mai mare, care-l adora, dar mereu, 
mereu îl dojenea, îi scrie, în această privință, la 30 
Mai 1870 următoarele rănduri: 

„Apropos de particula „de“ ce voeşti să pun pe 
scrisorile ce-ţi adresez. Am întrebat pe tata dacă 
într'adevăr suntem nobili şi mi-a răspuns că nici 
să gândesc la altfel de secături! In adevăr, ce 
crezi că vei câştiga înaintea Domnului Arendt!) 
dovedind că eşti nobil? Educaţia ta îi este încre- 
dinfatá şi fi-vei print sau simplu artisan, D-I Arendt, 
ca om conştiincios, va întrebuința tot aceleaşi mij- 
loace pentru a desrădăcina din tine orice cusur vei 
avea şi a-ţi insufla câlităţi si virtuti, adevăratele 
arme ale nobleţii. El nu mai este copil şi stie că 
adevărata nobletá nu consistă în particule şi în cu- 
vinte deşarte, ci in inima, în sufletul acelui ce-o 
înțelege şi doreşte a o poseda. Crezi tu cá o per- 
soană ce va avea slăbiciunea de a se zice nobilă 
şi ar avea tot odată o purtare condamnabilá, va fi 
iubită şi respectată numai din cauza numelui ce-l 
poartă sau a particulei de cu care se mángáe? 

Nu, Stefánicá dragă, dreapta judecată nu permite 
lumei de a se opri la astfel de deșărtăciuni. De 
aceia nici tu nu te mai gândi la aceasta şi nu mai 
căuta a convinge pe d. Arendt că suntem nobili şi 
că la noi în ţară există adevărată nobleţă de naş- 
tere. Dacă cunoaște istoria ţărei noastre, trebue să 
ştie de există sau ba, şi dacă n'o cunoaşte, nu e 
treaba ta să i-o înveți! Când vei veni acasă vei 


1) Gustav Arendt, gazda tatei, profesor la „Franzăsiches. 
Gymnasium". După aproape 40 de ani, când am plecat 
cu  frate-meu la Berlin, am găsit pe  mogneag 
încă în viaţă, ne-am inprietenit cu el si cu familia lui 
şi când ne-am isprăvit studiila și ne-am intors in Țară.. 
el încă trăia, A murit prin 1914, la 90 de ari trecrţi. 

vedea ce preţ au aceste pretenţii ale unora şi cu 
cât mai multă consideraţie sunt privite persoanele 
ce s-au ridicat priu propriile lor merite.. Nu mai 
eşti copil, precum o zici adese ori, şi trebue s-o 
dovedesti prin fapte. Prin judecată întreagă şi si- 
linţă la învăţătură vei căpăta un nume care te va 
face iubit şi fericit. Aceasta e nobleta la care tre- 
bue să aspiri, acesta e frumosul la care trebue să 
fintesti !“ 

Fiinţa carea scris aceste rânduri, acest capod'o- 
p?rá de stil, de judecată şi de simtire, era o fată 
de 19 ani! 

Si sá mai spui cá nu este o dreptate peste toate, 
când au venitapele râului să râp=ască un suflet, care 
n'avea ce căuta în lumea noastră strâmtă! 

* T * 

Călăzit de aceste precepte, tata a ajuns în via- 
[a ceia ce dorea sora lui să fie. 

..Dar despre părinţi nu-mi este îngăduit a vorbi. 

In noianul de materialism în care se sbate a- 
vântul nostru spre ideal, noi purtăm totuşi în su- 
Het un simțământ neprăhănit : 

Amintirea morţilor iubiți. 

A vorbi de ei, cricât de mult bine, m'ar fi act 
de pietate. Ar fi pângărirea proprii noastre dureri. 


— SFARSIT — 


București, Mai 1923 

1) In 1491 aflám pe fraţii aceştia tineri de tot, căci ei sunt 
arătați in act tocmai la coadă, după tanti Nasta şi tugica 
Marta. Boerii fireşte că mau ; o fi avut pe atunci mult 20 
de ani.—In 1517, peste 26 de .ani, găsim iar doi frați, pe 
Jupăn Gănescu, Părcălab de Neamţ şi pe Cozma Postel- 
nic. Părcălabi de Neamţ in 1517 erau Condre și Coste. 
(Th. Codrescu Uricarul. Vol. XVIII). Cum deci unul din doi 
era Jupănul Gánescu, nu văd dece ar fi fost Codrea si nu 
Costea, mai cu seamă că intàlnisem, cu 26 de ani inainte, 
pe un tânăr Coste, frate cu Gane (GanezzGánescu) (lar 
că unul a fost arătat cu numele de botez, iar cellalt cu 
numele de familie, n'ar fi de mirare. Se intâmplă des in 
acte vechi) deci Coste Gane sau Coste Gánescu.—1n 1540; 
printre Găneștii şi Arbureștii cari omoară pe Stefan Vodă 
Lăcustă, se află un Cozma, căruia Petru Rareş ii rătează 
capul. Cum 23 de ani inainte cunoşteam pe Cozma Gă- 
nescu Postelnicul, nu văd dece ucigaşul lui Lăcustă ar fi 
tocmai Cozma Arbure, despre care nimeni n-a auzit vor- 
bind, şi n'ar fi tocmai Cozma Gane sau Gănescu, pe care 
l-am mai intâlnit. Şi dacă e el Cozma, — fratele Párcála- 
bului de Neamț din 1517, el e deci acel Gane, fratele lui 
Coste din 1491, strănepotul Popei Filip.—Dacá ne gândim 
că fraţii din 1491 avea o bunică Magda, iar fraţii din 1517 
o soră Magdalena, ne putem intreba: nu cumva nepoate 
purta numele bunicei ? 

Toate izvoarele îmi sprijină ipoteza, numai d-l Ghibă- 
nescu nu vrea. Ori că e supărat pe ei, ori pe mine, nu 
ştiu, însă cu nu mă las şi iar următorul tablou: 

1491. (Doc. Bogdan). 
Popa Filip 
Magda 


| | 
Nasta Marta 


| 
Coste Gane 


1517. (Doc. lorga) 
Gănescu, (?) 


Jupân Gănescu Cozma Magdalena 
Părcălab de Neamţ — Postelnic 


Spifa ipotecă (1400—1560) 
Popa Filip 


Magda 
măritată cu Gănescu (Toader 2) 


| 
Nasta Marta Gănescu (Fronie 2) 





| | 
Coste Gănescu Cozma Gane Magdalena 
Pârcălab de Neamţ Postelnic 
| 
Anghelina Nastasia Maria Sofia 

2) Din puţinele insemnári aflate in catalogul Acadc- 
miei, creşterea 1919, spifa Serbustilor poate îi intregitá 
astfel 





Serbușcă 
Condre 1€OI Drăgăilă 1616 
armășel 
Toader 1684 Ion 1660 
Andronic 172t 
? (1770) 
1814 
Mihai, postcTaicel Gheorghe. 

